ފައުންޑޭޝަންގެ މެންބަރުންނަށްވުން ބާރަށް ކުރިއަށްދަނީ – EPS School\nފައުންޑޭޝަންގެ މެންބަރުންނަށްވުން ބާރަށް ކުރިއަށްދަނީ\nEPS School > ޚަބަރު > ފައުންޑޭޝަންގެ މެންބަރުންނަށްވުން ބާރަށް ކުރިއަށްދަނީ\nއީ.ޕީ.އެސް ފައުންޑޭޝަންގެ ފުރަތަމަ ޢާއްމު ބައްދަލުވުން 10 ނޮވެމްބަރ 2018 ވާ ހޮނިހިރު ދުވަހުގެރޭ 20:30 ގައި ބިލަބޮންގް ހައި އީ.ޕީ.އެސް އިންޓަނޭޝަނަލް ސްކޫލް ގައި ބޭއްވުމަށް ހަމަޖެހުމާއި ގުޅިގެން ފައުންޑޭޝަންގެ މެމްބަރުންނަށްވުމުގެ ކަންތައް ބާރަށް ހިނގަން ފަށައިފިއެވެ. މިގޮތުން 29 އޮކްޓޯބަރ 2018 ވީ ހޯމަދުވަހުގެރޭ އީ.ޕީ.އެސް ގެ އެކިއެކި އެކްޓިވިޓީ ގްރޫޕް ތަކުގެ މެދުގައި ފައުންޑޭޝަންގެ މެންބަރަކަށް ވުމުގެ ފޯމް ފުރުމަށްޓަކައި އޭ.ޑީ.ކޭ ކެފޭ ގައި ޚާއްޞަ ބައްދަލުވުމެއް ބޭއްވުނެވެ. މި ބައްދަލުވުމުގައި ފަންސަވީހަކަށް ފަރާތުން މެންބަރުކަމަށް ސޮއި ކުރިއެވެ.\nމެންބަރުކަމަށް ވުމަށްޓަކައި އީ.ޕީ.އެސް ސްކޫލްގެ ދަރިވަރުންނާއި ހެޔޮއެދޭ އެންމެހާ ފަރާތްތަކަށްވަނީ ދަޢުވަތުދީ ހުޅުވާލާފައެވެ.3ގޮތަކަށް މެންބަރުންނަށް ވެވެއެވެ. ފުރަތަމަ ގޮތަކީ އީ.ޕީ.އެސް ސްކޫލް ވެބްސައިޓުން މެންބަރު ކަމަށް އެދޭ ފޯމް ޑައުންލޯޑްކޮށް ފުރިހަމަކޮށް admin@epsfoundation.org.mv އަށް ފޮނުވުމެވެ. އަދި ބޭންކް އޮފް މޯލްޑިވްސް ގައިވާ ފައުންޑޭޝަންގެ އެކައުންޓަށް އަހަރީ ފީ ކަމުގައިވާ 300 ރުފިޔާ ޖަމާ ކުރުމެވެ. ދެވަނަ ގޮތަކީ އޮންލައިންކޮށް ފޯމް ފުރާ އެޕްލިކޭޝަން ބޭނުންކޮށް މެންބަރަކަށް ވުމެވެ. ތިންވަނަ ގޮތަކީ އީ.ޕީ.އެސް ފައުންޑޭޝަންގެ އޮފީސް (ހ. ދިވެހިގެ) އަށް ޙާޟިރުވެ ފޯމް ފުރައި ފައިސާ ދެއްކުމެވެ.\nއީ.ޕީ.އެސް ފައުންޑޭޝަންގެ އޮފީސް4ނޮވެމްބަރ 2018 ވާ އާދީއްތަ ދުވަހުންފެށިގެން ހެނދުނު 8:00 އިން ފެށިގެން މެންދުރު ފަހުގެ 2:00 އަށް ހުޅުވާފައި ބެހެއްޓުމުގެ އިންތިޒާމް ފައުންޑޭޝަނުން މިހާރު ގެންދަނީ ހަމަޖައްސަމުންނެވެ.\nއީ.ޕީ.އެސް ގެ ނަން ދިވެހި ވުޖޫދުން ފުހެވިގެން ދިޔަ ނުދެއްވުމަށް ސަރުކާރަށް އިލްތިމާސް ކުރައްވައިފި އީ.ޕީ.އެސް ފައުންޑޭޝަނުން ޔުނިވަރސިޓީ ދަރިވަރުންނަށް ސެމިނާރެއް ބާއްވައިދީފި\nމެމްބަރުންނަށް ވުމަށް ފުރުޞަތު ހުޅުވާލައިފި\nކޮރޯނާ ވައިރަސް އިން ރައްކާތެރިވުމަށް ފަރުދީ ޒިންމާގެ ގޮތުގައި ކުރެވިދާނެ ކަންކަން


Meehegge furaana gellumah vure event eh cancel kurun maa rangalhu: Dr. Tedrose - vNews.mv\nޑަބްލިޔުއެޗްއޯގެ ޑިރެކްޓަރ ޖެނެރަލް ޑރ. ޓެޑްރޯސް އަދަނޮމް\nމީހެއްގެ ފުރާނަ ގެއްލުމަށްވުރެ އިވެންޓެއް ކެންސަލްކުރުން މާރަނގަޅު: ޑރ. ޓެޑްރޯސް\nސައިފް އަޒްހަރު 21 December 2021, 18:11\nޑެލްޓާ ވޭރިއެންޓަށްވުރެ ހަލުވިކަމާއެކު އޮމިކްރޮން ވޭރިއެންޓް ދަނީ ފެތުރެމުން\nޑެލްޓާ ވޭރިއެންޓަށްވުރެ ހަލުވިކަމާއެކު އޮމިކްރޮން ވޭރިއެންޓް ފެތުރެމުންދާ ކަމަށާއި، ކޮވިޑް ބަލިން ފަސޭހަވެފައިވާ މީހުންނާއި، ވެކްސިން ފުރިހަމަ ކޮށްފައިވާ މީހުންނަށްވެސް އޮމިކްރޮން ވޭރިއެންޓުގެ ޒަރީއާއިން އަލުން ބަލި ޖެހެމުންދާ ކަމަށް ދުނިޔޭގެ ސިއްހަތު ޖަމްއިއްޔާއިން ބުނެފިއެވެ.\nޑަބްލިޔުއެޗްއޯގެ ފަރާތުން މީޑިއާއަށް މައުލޫމާތު ދިނުމަށް ބޭއްވި ޕްރެސް ބްރީފިންގައި، އެ ޖަމްއިއްޔާގެ ޑިރެކްޓަރ ޖެނެރަލް ޑރ. ޓެޑްރޯސް އަދަނޮމް ވިދާޅުވީ، ޑެލްޓާ ވޭރިއެންޓަށްވުރެ ހަލުވިކަމާއެކު އޮމިކްރޮން ވޭރިއެންޓް ފެތުރެމުންދާ ކަމުގެ ހެކިތައް ލިބިފައިވާ ކަމަށެވެ.\nޑެލްޓާ ވޭރިއެންޓަކީ ދުނިޔޭގައި އެންމެ ގިނަމީހުންނަށް ކޮވިޑް ބަލި ޖައްސާފައިވާ ވޭރިއެންޓެވެ.\nއޮމިކްރޮން ވޭރިއެންޓް ފެތުރެމުންދާ ހަލުވިމިނަށް ބަލާއިރު، ކޮވިޑް ވެކްސިން ޖަހާފައިވާ މީހުންނާއި، ބަލިން ފަސޭހަވެފައިވާ މީހުންނަށް އަލުން ބަލިޖެހޭނެ ކަމަށް ބެލެވޭކަމަށް ޑރ. ޓެޑްރޯސް ވިދާޅުވިއެވެ.\nޕްރެސް ބްރީފިންގައި ޑަބްލިޔުއެޗްއޯގެ ޗީފް ސައިންޓިސްޓް ޑރ. ސޯމިޔާ ސްވަމިނަތަން ވިދާޅުވީ، މިވަގުތަށް ލިބިފައިވާ ހެކިތަކަށްބަލައި، އޮމިކްރޮން ވޭރިއެންޓަކީ ކޮރޯނާވައިރަސްގެ ކުރިން ފެނިފައިވާ ވޭރިއެންޓް ތަކަށްވުރެ ދެރަވަރުގެ ވޭރިއެންޓެއް ކަމަށް ކަނޑައެޅުމަކީ ބުއްދިވެރިކަމެއް ނޫން ކަމަށެވެ.\nޑރ. ސޯމިޔާ ވިދާޅުވީ، އޮމިކްރޮންގެ ޒަރީއާއިން ކޮވިޑް ބަލިޖެހޭ މީހުންގެ އަދަދުތައް ހައްތަހާ ދަނީ މައްޗަށް ކަމަށާއި، މިކަމުގެ ސަބަބުން ސިއްހީ ޚިދުމަތް ދިނުމުގެ ނިޒާމުތަކަށް ބުރޫއެރުމަކީ އެކަށީގެންވާ ކަމެއް ކަމަށެވެ.\nއޮމޮކްރޮން ވޭރިއެންޓް، ބައެއް މީހުންގެ ހަށިގަނޑުގެ ދިފާއީ ނިޒާމުތައް ފޫއަޅުވަމުންދާ ކަމަށްވެސް ޑރ. ސޯމިޔާ ވިދާޚުވިއެވެ.\nމާނައަކީ، ގައުމުތަކުން މިހާރު ކުރިއަށްގެންދާ ބޫސްޓަރ ޑޯޒް ޖެހުމުގެ ޕްރޮގްރާމް، ޚާއްސަކޮށް ހަށިގަނޑުގެ ދިފާއީ ނިޒާމު ބަލިކަށި މީހުންނަށް އަމާޒުކުރަން މަޖުބޫރުވުމެވެ.\nޕްރެސް ކޮންފަރެންސްގައި ޑަބްލިޔުއެޗްއޯގެ ޑިރެކްޓަރ ޖެނެރަލް ޑރ. ޓެޑްރޯސް އަދަނޮމް ވިދާޅުވީ، ކުރިއަށްއޮތީ ދުނިޔޭގެ ގިނަ ހިސާބުތަކަށް ޗުއްޓީގެ ދުވަސްވަރަށްވެފައި ކުޅިވަރުތަކާއި އެކިކަހަލަ އިހުތިފާލުގެ ނަތީޖާއެއްގެ ގޮތުން ކޮވިޑްޖެހޭ މީހުން އަދަދުތައް މައްޗަށްގޮސް، ސިއްހީ ޚިދުމަތަށް ބުރޫއަރައި، އަދި ގިނަބަޔަކު ބަލީގައި މަރުވެދިއުމަކީވެސް އެކަށީގެންވާ ކަމެއް ކަމަށެވެ.\nއެހެންކަމުން، ބޮޑެތި އެއްވުންތަކާއި، އިހުތިފާލުތައް ފަސްކުރުމަށް ޑރ. ޓެޑްރޯސްވަނީ އިލްތިމާސް ކުރައްވާފައެވެ.\n"ފުރާނައެއް ނެތިދިއުމަށްވުރެ އިވެންޓެއް ކެންސަލްކުރުން މާރަނގަޅުވާނެ"\nދުނިޔޭގެ ނުވަދިހައަށްވުރެ ގިނަ ގައުމުން އޮމިކްރޮން ވޭރިއެންޓް ފެނިފައިވާއިރު، ކޮވިޑްބަލީގެ ހާލަތު އެންމެ ގޯސްވެފައިވާ އެމެރިކާގައި މިހާރު އަލަށް ބަލިޖެހޭ 73 އިންސައްތަ މީހުންނަށް ބަލިޖެހެނީ އޮމިކްރޮން ވޭރިއެންޓުންނެވެ.\nކޮރޯނާވައިރަސް ވެކްސިން ވޯލްޑް ހެލްތް އޯގަނައިޒޭޝަން ދުނިޔެ


REPORT - Raajjey ge rating in fenna "bodu manzaru"!\nބިޔަ މަޝްރޫއުތަކުގެ ފައިދާ ޔަގީންވުން\nއިގްތިސާދުގެ ތަނބުތައްހުރީ ރަނގަޅަށް\nމައްސަލަތައް ހުރި، އެކަމަކު ހައްލު ކުރެވޭނެ\nރާއްޖޭގެ އިގްތިސާދުގެ ބަލިފަޔާއި ގަދަ ފައި ކުރިން ދުނިޔެއަށް "ނޭނގެއޭ" ބުނެވިދާނެ އެވެ. ކުރިން މިކަން ބަލާނެ މިނިވަން ފަރާތެއް ނެތެވެ. ހަމައެކަނި އިވެނީ ވޯލްޑް ބޭންކުން ނެރޭ "މަސް ހުރި ރިޕޯޓެ" އެއްގެ ވާހަކަ އެވެ. އޭރު، އިންވެސްޓަރުން އެންމެ ބޮޑަށް ބަލާ އެއްޗަކީ މި ރިޕޯޓު ކަމަށްވެ އެވެ. ނަމަވެސް ސަރުކާރުން މިހާރު މި ވަނީ ދުނިޔޭގެ މަޝްހޫރު ރޭޓިން އެޖެންސީތައް މެދުވެރިކޮށް ރާއްޖެ ރޭޓް ހޯދަން ފަށާފަ އެވެ. ސުވާލަކީ މިނިވަން މި ރޭޓިންތަކުގެ ނަތީޖާއަކީ ކޮބައި ހެއްޔެވެ؟ މީގެން ފެންނަ "ބޮޑު މަންޒަރަކީ" ކޮބައި ހެއްޔެވެ؟\n"ރޭޓިންގެ ސަބަބުން ރާއްޖޭގައި އިންވެސްޓް ކުރަން ބޭނުންވާ ފަރާތްތަކަށް އިތުރު ޔަގީންކަމެއް ލިިބިގެން ދާތަން ފެނޭ،" އިކޮނޮމިކް މިނިސްޓަރު މުހައްމަދު ސައީދު ވިދާޅުވެފައިވެ އެވެ.\nރާއްޖޭގެ ތާރީހުގައި ފުރަތަމަ ފަހަރަށް ސޮވެރިން ކްރެޓިން ރޭޓިން އެއް ދީފައިވަނީ މި އަހަރު އެވެ. މިގޮތުން ފުރަަތަމަ ރޭޓިން ދީފައިވަނީ މޫޑީސް އިންވެސްޓާ ސާވިސަސް އިންނެވެ. އެ ކުންފުނިން ރާއްޖެ އަށް ދީފައިވަނީ "ބީ2 " ރޭޓިން އެވެ. މީގެ މާނައަކީ ރާއްޖޭގައި އިންވެސްޓުކުރުމުގައި ކޮންމެ ވެސް ވަރެއްގެ ރިސްކެއް އޮތް ނަމަވެސް ޖުމްލަ ގޮތެއްގައި ގައުމުގެ ހާލަތު ރަނގަޅު ކަމެވެ. އެހެންވެ ތަރައްގީވަމުން އަންނަ ގައުމުތަކާއި ކުދި އިގްތިސާދުތައް ހިމެނޭ މި ރޭޓިން އެއް ރާއްޖެ އަށް ދިނުމުގެ އެއް ސަބަބަކީ މިއީ އެވެ.\nމި ރޭޓިންއާއެކު ބޭރުގެ ގިނަ ފަރާތްތަކާއި ރާއްޖޭގެ ވިޔަފާރީގެ މުޅި މާހައުލުން ވެސް ފެނުނީ "ޕޮޒިޓިވް" ނިޝާން ތަކެވެ. ކްރެޑިޓް ރޭޓިން މިބަސް ދުލަށް އައީ މިހިސާބުންނެވެ.\nމޫޑީސްގެ ރޭޓިންއާ ބެހޭ ގޮތުން، ބޭންކް އޮފް މޯލްޑިވްސްގެ ސީއީއޯ އެންޑްރޫ ހީލީ ވިދާޅުވެފައިވާ ގޮތުގައި ބީ-2 އަކީ ފަށައިގަންނަން ރަނގަޅު ރޭޓިން އެއް ކަމަށެވެ.\n"ސޮވެރިން ކްރެޑިޓް ރޭޓިންގެ ސަބަބުން މިވަނީ މުސްތަގިއްލު ފަރާތަކުން ރާއްޖޭގެ މާލީ އަދި އިގްތިސާދީ ހާލަތު ބަޔާންކޮށްދީފައި. މި ރޭޓިން އަކީ ރާއްޖޭ މާލީ އަދި އިގްތިސާދީ ހާލަތު އެހެން ގައުމުތަކާވެސް އަޅާކިޔާލެވޭ ރޭޓިންއެއް. މި ރޭޓިންގެ ސަބަބުން އިންވެސްޓަރުންނަށް ރާއްޖެ އާއި ބެހޭ ގޮތުން ސައްހަ މައުލޫމާތު ލިބި، އަދި ރާއްޖޭގައި އިންވެސްޓް ކުރުމުގެ އިތުބާރާއި ޔަގީންކަން ލިބެގެންދާނެކަމަށް އަޅުގަނޑު އުއްމީދުކުރަން،" ހީލީ ވިދާޅުވެފައިވެ އެވެ.\nއޭގެ ފަހުން، ދުނިޔޭގެ އެންމެ ބޮޑު އެއް ކްރެޑިޓް ރޭޓިން އެޖެންސީ ކަމަށްވާ ހޮންކޮންގުގެ "ފިޗް ރޭޓިންސް" އިން ވެސް މިވަނީ ރާއްޖެ އަށް އަނެއްކާ ވެސް ރޭޓިން އެއް ދީފަ އެވެ. ސުވާލަކީ ފިޗް ރޭޓިންއަކީ ކިހާ ވަރެއްގެ ކުންފުންޏެއް ހެއްޔެވެ؟ މި ކުންފުނި އުފެދިފައިވަނީ 1914 ވަނަ އަހަރު އެވެ. އެއް ގަރުނަށް ވުރެ ގިނަ ދުވަސްވީ މި ކުންފުނިން ދަނީ ދުނިޔޭގެ ގިނަ ގައުމުތަކެއް ރޭޓް ކުރަމުންނެވެ. އަދި މި ކުންފުނީގެ ރޭޓިންއަކީ އިންވެސްޓަރުންގެ އެންމެ ބަލާ އެކަށްޗަށްވެ އެވެ. އަދި އިންވެސްޓަރުންގެ ދުރިމި އަމާޒުވާ ކަމަކަށްވެ އެވެ.\nފިޗްގެ ރޭޓިން އިން ބުނަނީ ކީކޭ؟\nފިޗް އިން ރާއްޖެ އަށް ދީފައިވަނީ "ބީ ޕްލަސް" އެވެ. އެ ކުންފުނިން ބުނެފައިވާ ގޮތުގައި ރާއްޖޭގައި ކުރިއަށް ގެންދާ ބޮޑެތި މަޝްރޫއުތައް ކަމަށްވާ، ވެލާނާ އިންޓަނޭޝަނަލް އެއާޕޯޓާއި ހުޅުމާލޭ ޔޫތު ސިޓީ ތަރައްގީ ކުރުމުގެ ސަބަބުން ޓޫރިޒަމް ފުޅާވާނެ ކަމަށާއި ޓޫރިޒަމް މިހާރު ހުރި ގޮތުން ވެސް ރާއްޖޭގެ އިގްތިސާދު ރަނގަޅު މިނެއްގައި ހިފެހެއްޓޭނެކަމަށް ބުނެފައިވެ އެވެ. ދެން އޮތް ސުވާލަކީ މި މަޝްރޫއުތަކާއެކު ރާއްޖޭގެ އިގްތިސާދަށް އަންނާނެ ބަދަލުތަކަށް ފިޗް އިން ބަލާފައިވަނީ ކިހާވަރަކަށް ބާ އެވެ؟ އެ ކުންފުނިން ބުނެފައިވާ ގޮތުގައި ގިނަ މަޝްރޫއުތަކާއެކު ރިޒާވް ދަށްވާނެ ކަމަށް ފާހަގަ ކޮށްފައިވެ އެވެ.\nފިނޭންސް މިނިސްޓަރު މުނައްވަރު ވިދާޅުވި ގޮތުގައި ރިޒާވް ދަށްވާނެ ބުނެފައިވާއިރު، އެއީ މައްސަލަ އެއް ނޫން ކަމަށް އެ ކުންފުނިން ބުނެފައިވާ ކަމަށެވެ.\n"ރާއްޖޭގައި ރިސޯޓެއް ނޫނީ އެހެން އިންވެސްޓްމަންޓެއް ހެދި ނަމަވެސް މި އިންވެސްޓްމަންޓް ތަކަކީ އެހެން ގައުމުތަކާ ހިލާފަށް ޑޮލަރު ވަންނަ އިންވެސްޓްމަންޓް ތަކެއް. އެހެން ގޮތަކަށް ދަންނަވާ ނަމަ ފޮރިން ޑައިރެކްޓް އިންވެސްޓްމަންޓަކީ އަޅުގަނޑުމެންގެ އިގްތިސާދަށް ވަރަށް މުހިންމު އެއްޗެއް،" މުނައްވަރު ވިދާޅުވި އެވެ.\nރާއްޖޭގެ ރިޒާވް އެއްވަރެއްގައި ހިފެހެއްޓޭނެ ކަމަށް ފިޗްގެ ރޭޓިން އިން ބުނެފައިވާއިރު، ރާއްޖޭގެ މަރުކަޒީ ބޭންކް (އެމްއެމްއޭ) އިން ވެސް ދާދިފަހުން ބުނެފައިވަނީ އެހެންނެވެ.\nބިޔަ މަޝްރޫއުތައް- ފައިދާވާނެކަމުގެ ޔަގީންކަން\nރާއްޖޭގައި މިހާރު ކުރި އަށް ގެންދާ ބިޔަ މަޝްރޫއުތަކަށް ބަލާއިރު ހުޅުމާލެ ދެވަނަ ފިޔަވައްސާއި، އެއާޕޯޓް ތަރައްގީ ކުރުންފަދަ މަޝްރޫއުތައް ހިމެނެ އެވެ. މި މަޝްރޫއުތައް ކުރިއަށް ގެންދަނީ ދިގު މުއްދަތުން ދައްކާ ލޯނުތައްވެސް ހިމަނައިގެންނެވެ. މިގޮތުން ވެލާނާ އެއާޕޯޓުގައި އެކަނި ވެސް އެއް ބިލިއަން ޑޮލަރުގެ ބިޔަ މަޝްރޫއު ހިންގަ އެވެ. މި ލޯނުތަކާއެކު ގިނަ ބަޔަކު ސުވާލު އުފައްދަ އެވެ. މީގެ ފައިދާ ކުރާނެ ހެއްޔެވެ؟ މި ފަރާތްތަކަށް ދުނިޔޭގެ އެންމެ ބޮޑު އެއް ކުންފުނިން މިވަނީ ޖަވާބުދީފަ އެވެ.\nފިނޭންސް މިނިސްޓަރު ވިދާޅުވީ ރާއްޖޭގައި ހިންގާ ބޮޑެތި މަޝްރޫއުތަކުން އިގްތިސާދަށް ފަހުން ފައިދާކުރާނެ ކަން ފިޗްގެ ރޭޓިންއިން ޔަގީންވާނެ ކަމަށެވެ.\n"ބައެއް ބޭފުޅުން ވިދާޅުވީ އެ ޕްރޮޖެކްޓްތަކުން [އެއާޕޯޓް، ބްރިޖު، ހުޅުމާލެ] އިން ލިބޭނެ ފައިދާއެއް ނެތޭ. އެކަމަކު މިއޮތީ [ފިޗްގެ ރޭޓިން] އިންޑިޕެންޑެންޓް ރިޕޯޓެއްގައި ވަރަށް ސަރީހަކޮށް ފާހަގަކޮށް އެނގެން. އެއާޕޯޓް ޕްރޮޖެކްޓް ކަމަށް ވިޔަސް، ބްރިޖް ޕްރޮޖެކްޓް ކަމަށް ވިޔަސް މި ފަދަ ބޮޑެތި ޕްރޮޖެކްޓްތަކުން ސަރުކާރުން ގެންނަ ބަދަލުތަކުގެ ސަބަބުން މުސްތަގުބަލުގައި އިގްތިސާދީ ދުވެލި ކުރިޔަށް ޖެހިގެންދާނެކަން،" މިނިސްޓަރު ވިދާޅުވި އެވެ.\nރާއްޖެ ރޭޓްކޮށް، ދުނިޔޭގެ ދެ އެޖެންސީއަކުން މިވަނީ ރޭޓިން ދީފަ އެވެ. ދެ ރިޕޯޓަށް ބަލައިލުން ވެސް އިގްތިސާދުގެ ބޮޑު މަންޒަރެއް ފެނެ އެވެ. ހާއްސަކޮށް މިނިވަން ފަރާތްތަކުން މުހިންމު ސުވާލު ތަކަށް ޖަވާބު ލިބިގެން ދިއުމަކީ އިތުރު އިތުބާރެކެވެ.\nމުހައްމަދު ސައީދު ފިނޭންސް މިނިސްޓްރީ އަހުމަދު މުނައްވަރު + ޓޫރިޒަމް


Fiyavatheegai class roomeh alhan MIRA ge ehee | Mihaaru\nމީރާގެ މުވައްޒަފުންތަކެއް: އެ އިދާރާގެ މުވައްޒަފުން ޔެ އިއްވަނީ 65،000ރ. ފިޔަވައްޗަށް ހަދިޔާ ކޮށްފައި-- ފޮޓޯ: މީރާ\n06 ޑިސެމްބަރ 2019 - 08:41\nއެ އިދާރާ އިން ބޭއްވި ކުޑަކުދިންގެ ހަވީރު ގައި، މި ފައިސާ ފިޔަވަތީގެ އިސްވެރިންނާ ހަވާލުކޮށްދެއްވީ ކޮމިޝަނާ ޖެނެރަލް އޮފް ޓެކްސޭޝަން ފަތުހުﷲ ޖަމީލެވެ. މި ހަވީރުގައި ޑެޕިއުޓި ކޮމިޝަނާ ޖެނެރަލް އަސްމާ ޝަފީއު އާއި ފިޔަވަތީގެ ސީއީއޯ ޒީނާ ގާސިމް ވެސް ބައިވެރިވެވަޑައިގަތެވެ.\nމީރާ އިން ކޮންމެ އަހަރަކު ކުޑަކުދިންގެ ހަވީރެއް ބާއްވަނީ އެ އިދާރާގެ އިޖުތިމާއީ ޒިންމާގެ ދަށުންނެވެ. މި ކުޑަކުދިންގެ ހަވީރު ގައި ފިޔަވަތީގެ ކުދިންނާ އެކު، މީރާގެ މުވައްޒަފުން ތަފާތު ކުޅިވަރުތަކުގައި ބައިވެރިވެ އެވެ.\nކޮމިޝަނާ ޖެނެރަލް ފަތުހުﷲ ޖަމީލް ވިދާޅުވީ، މިއީ މީރާގެ މުވައްޒަފުންގެ އަމިއްލަ ޖީބުން ހަރަދުކޮށްގެން ކުރިއަށް ގެންދާ ހަރަކާތެއް ކަމަށެވެ. އިޖުތިމާއީ މިފަދަ ގިނަ ހަރަކާތްތައް މީރާގެ ކްލަބުންނާއި އެ އިދާރާގެ މުވައްޒަފުން ކޮންމެ އަހަރަކު ރާވައި ހިންގަމުން އަންނަ ކަމަށް ވެސް ކޮމިޝަނަރު ވިދާޅުވި އެވެ.\nމީރާގެ މުވައްޒަފުން އިޖުތިމާއީ ޒިންމާގެ ދަށުން ކޮންމެ އަހަރަކު ފިޔަވައްޗަށް ވަމުން އަންނަ އެހީ އަށް ފިޔަވަތީގެ ސީއީއޯ ޝުކުރު އަދާ ކުރެއްވި އެވެ. އަދި އެ އިދާރާގެ މި މަސައްކަތުން އިބުރަތް ހާސިލްކޮށް، ކުރިމަގުގައި އިތުރު މުއައްސަސާތަކުން ވެސް މިފަދަ ހަރަކާތްތައް ހިންގާނެ ކަމަށް އުއްމީދު ކުރައްވާ ކަމަށް އޭނާ ވިދާޅުވި އެވެ.\nހުޅުމާލެ މީރާ ސީއެސްއާރު\nމާލެ ހުޅުމާލޭގައި 65،000 ރުފިޔާއަށް ކުލާސްރޫމެއް އެޅޭއިރު، ގއ ގެމަނަފުށީގައި 10 ކުލާސްރޫމް އަޅަން 10 މިލިޔަން ރުފިޔާ ޚަރަދުވާން ޖެހޭ ސަބަބެއް ނުވިސްނޭ. އެކަމަކު އެޑިއުކޭޝަނުން ސޮއި ކުރި އެއްބަސްވުމުގައި އޮންނަނީ ކުލާސްރޫމަކަށް މިލިޔަން ރުފިޔާ ދޭ ގޮތަށް.\nމީރާ އަކީ އެއީ އާންމު ރައްޔިތުން ފެލާލައިގެން ޓެކްސް ނަގަން އޮންނަ އިދާރާ އެކޭ އެމެން ނުޖެހޭނެއޭ ބޮޑެތި ފައިސާ ގެ އަދަދުން ތަންތަނަށް ފަންޑް ކުރަން އެއީ އުފެދުމުގައި ވެސް ބޮޑު ގޯހެކޭ...


ރަހީނުކޮށް އަނިޔާކުރި މައްސަލައިގައި ދެ މީހަކަށް ދައުވާކުރަނީ | Sandhaanu\nރަހީނުކޮށް އަނިޔާކުރި މައްސަލައިގައި ދެ މީހަކަށް ދައުވާކުރަނީ\nޖުލައި 13, 2021\nހދ. ކުޅުދުއްފުށީގައި މީހަކު ރަހީނުކޮށް ބޮޑެތި އަނިޔާތަކެއް ދިން މައްސަލައިގައި ދެ މީހެއްގެ މައްޗަށް ދައުވާކުރުމަށް ކޯޓަށް ހުށަހަޅައިފިއެވެ.\nޕްރޮސިކިއުޓަރ ޖެނަރަލް އޮފީހުން ބުނީ މިދިޔަ މެއި މަހުގެ 29 ވަނަ ދުވަހު ހދ. ކުޅުދުއްފުށީގައި މީހަކު ރަހީނުކޮށް އެމީހާއަށް ބިރުދައްކައި މާރާމާރީ ހިންގި މައްސަލާގައި ހދ. ކުޅުދުއްފުށި، މާތުނޑި، މުއާޒް އަލީއާއި، ހަމަ އެރަށު ސެޓެލައިޓް، މުހައްމަދު އާދަމްގެ މައްޗަށް ދައުވާކުރުމަށް ފޮނުވާފައިވާކަމަށެވެ.\nމި ދެ މީހުންގެ މަށްޗަށް ދައުވާ ކުރުމަށް ކުޅުދުއްފުށީ މެޖިސްޓްރޭޓް ކޯޓަށް ފޮނިވީ މިމަހުގެ އަށް ވަނަ ދުވަހު އެވެ.\nމިދެމީހުންގެ މައްޗަށްވެސް އުފުލާފައިވަނީ އަނިޔާއެއް ދިނުމުގެ ކުށުގެ ދައުވާ އާއި ހުއްދަނޫން ގޮތުގައި މީހުން ހިފެހެއްޓުމުގެ ކުށުގެ ދައުވާ އެވެ.\nމި މައްސަލައިގައި ދެ މީހަކަށް ދައުވާ ކުރަން ފޮނުވާފައިވާއިރު މި މައްސަލައާއި ގުޅިގެން ފުލުހުން ވަނީ ހަ މީހަކު ހައްޔަރުކޮށް، މައްސަލަ ތަހުގީގުކޮށްފައެވެ.\nޕީޖީން ބުނީ މި މައްސަލައިގައި ތުހުމަތުކުރެވުނު ހަތަރު މީހެއްގެ މައްޗަށް ޖިނާއ ދައުވާއެއްކޮށް ކުށް ސާބިތުކުރެވޭ މިންވަރަށް ހެއްކާއި ގަރީނާ ލިބިފައި ނުވާތީ، އެ ހަތަރު މީހުންގެ ބައި އަނބުރާ ފުލުހުންނަށް ފޮނުވާލަން ނިންމާފައިވާކަމަށެވެ.\nރަހީނުކޮށް ޒަހަމް ކުރުމަށްފަހު އެއްލާލާފައިވަނީ އުމުރުން 29 އަހަރުގެ ހަސަން އިބްރާހިމެވެ. އެ މާރާމާރީގައި މޫނު ނިވާ ކޮށްގެން ތިބި ބަޔަކު ވަނީ ހަސަން ހިފަހައްޓައި ކާރަކަށް އަރުވައިގެން ގެންގޮސް ބޮޑެތި އަނިޔާތަކެއް ދީފަ އެވެ. މި މައްސަލައާ ގުޅިގެން ހަސަން އެރުވި ކަމަށް ބެލެވޭ ކާރުވެސް ފުލުހުންގެ ބެލުމުގެ ގެންގޮސް ތަހުގީގު ކޮށްފައިވެއެވެ.\nއެރަށުން ވާހަކަ ދެއްކި މީހާ ކިޔައިދިންގޮތުން މޫނުނިވާކޮށްގެން ތިބި މީހުން ހަސަނު ރަހީނުކޮށްގެން ގެންދިޔައީ އެރަށުގެ އެއަރޕޯޓާއި ދިމާލުން ފުއްޓަރު ފަރާތަށެވެ. އެތަނުގައި ދަގަނޑު ބުރިފަދައެއްޗެހިން އަނިޔާކުރުމަށްފަހު މީހުން ފިލީއެވެ.\nއެމީހާ ސަލާމަތްވީ ޒަހަމްވެފައިހުރި ހާލު މީހުންދިރިއުޅޭ ހިސާބަށްގޮސް އެހީއަށް އެދި ގެއެއްގައި ދޮރުގައި ޓަކިޖެހުމުން އެގޭމީހުން އޭނައަށް އެހީވުމުންނެވެ.\nމާރާމާރީގައި ހަސަންގެ ސިކުނޑިއަށް ލޭ އެޅިފައިވާއިރު އޭނާގެ ބޮލުގެ ބޮޑު އޮޕަރޭޝަނެއް އޭޑީކޭގައި ވަނީ ކޮށްފަ އެވެ. އޭނާއަށް އަދިވެސް ދަނީ ފަރުވާދެމުންނެވެ.\nއެ ރަށުގެ ބައެއް މީހުން ބުނާ ގޮތުން ހަސަންއަކީ ވައްކަމުގެ ގިނަ ތުހުމަތު ތަކެއް ކުރެވިފައިވާ މީހެކެވެ. އަދި އެރަށު ބައެއް މީހުން ގަބޫލް ކުރާ ގޮތުގައި މި މާރާމާރީ އަކީ ވައްކަމާ ގުޅިގެން ހިންގާފައިވާ މާރާމާރީއެވެ.


Bodu kaamiyaabu ge mahchah Champions league iss nukuraanan\nމިދިޔަ ސީޒަންގައި މެންޗެސްޓާ ސިޓީން ހޯދި ޑޮމެސްޓިކް ތިން ތަށީގެ ކާމިޔާބުގެ މައްޗަށް ޗެމްޕިއަންސް ލީގް އިސް ނުކުރާނެ ކަމަށް ސިޓީގެ ކޯޗް ޕެޕް ގާޑިއޯލާ ބުނެފި އެވެ.\nމިދިޔަ ސީޒަންގައި ސިޓީން ވަނީ އިނގިރޭސި ޕްރިމިއާ ލީގާއި އިނގިރޭސި އެފްއޭ ކަޕްގެ އިތުރުން ލީގް ކަޕްގެ ޗެމްޕިއަންކަން ހޯދާފަ އެވެ. އެއީ އިނގިރޭސި ފުޓްބޯޅަގެ ތާރީހުގައި އެއް ކުލަބަކުން ސީޒަންގެ ތިން މުބާރާތް ކާމިޔާބު ކުރި ފުރަތަމަ ފަހަރެވެ.\nއިނގިރޭސި ފުޓްބޯޅަ ސީޒަން ހުޅުވުމުގެ ގޮތުން ކުޅޭ ކޮމިޔުނިޓީ ޝީލްޑް މެޗުގައި، ޔޫއެފާ ޗެމްޕިއަންސްލީގްގެ އެންމެ ފަހުގެ ޗެމްޕިއަން ލިވަޕޫލާ ދެކޮޅަށް މިއަދު ކުޅޭ މެޗުގެ ކުރިން ގާޑިއޯލާ ބުނީ، ޗެމްޕިއަންސް ލީގަކީ މުހިންމު މުބާރާތެއް ކަމަށާއި އެހެންނަމަވެސް ޗެމްޕިއަންސް ލީގް ހޯދުމުގެ އަމާޒުގައި ޑޮމެސްޓިކް އެއްވެސް މުބާރާތެއް ރިސްކު ކުރެވެން ނެތް ކަމަށެވެ.\nކޯޗެއްގެ ގޮތުގައި ޗެމްޕިއަންސް ލީގް ދެ ފަހަރު ހޯދާފައިވާ ގާޑިއޯލާ، ކުރިން ޗެމްޕިއަންސް ލީގް ސިފަ ކޮށްފައި ވަނީ ބޮޑު ކާމިޔާބެއްގެ ގޮތުގަ އެވެ. އޭނާ އެންމެ ފަހުން ޗެމްޕިއަންސް ލީގް ކާމިޔާބު ކުރީ ބާސެލޯނާއާއެކު 2011 ވަނަ އަހަރު އެވެ. މިހާރު އޭނާގެ ވާހަކަތައް ހުރީ ޑޮމެސްޓިކް ތިން ތައްޓައް އިސްކަން ދިނުމުގެ ރާގެއްގަ އެވެ.\nއޭނާ ބުނީ، މި ސީޒަންގައިވެސް އޭނާ އިސްކަން ދޭނީ މިދިޔަ ސީޒަންގައި ހޯދި ޑޮމެސްޓިކް ތިން ތަށި އަނެއްކާވެސް ހޯދުމަށް ކަމަށެވެ. ޑޮމެސްޓިކް ތިން ތަށި ހޯދިނަމަވެސް ސިޓީގެ އެއްވެސް ކުޅުންތެރިޔަކު ފީފާގެ ދަ ބެސްޓް އެވޯޑްގެ މޮޅު ކުޅުންތެރިޔާގެ މަގާމަށް ނޮމިނޭޓް ވެފައެއް ނުވެ އެވެ. އޭނާ ވަނީ އެކަމާ މެދު ސުވާލު އުފައްދާފަ އެވެ. ފީފާ ދަ ބެސްޓްގެ މޮޅު ކޯޗްގެ އެވޯޑަށް ގާޑިއޯލާ ވަނީ ނޮމިނޭޓް ވެފަ އެވެ.


Pickup Akaai Dhoreh Dheythere Thaashivi Zuvanaku Serious Haalathugai - Vaguthu\nމ.މުލީގައި ޕިކަޕަކާއި ދޮރެއް ދޭތެރޭގައި ތާށިވި ޒުވާނާ އަށް ސީރިއަސް އަނިޔާތަކެއް ލިބިގެން މާލެ ގެނެސް ފަރުވާ ދެމުން އެބަގެންދެއެވެ.\nއަނިޔާތަކަށް އެހީވުމަށް މުލީ ކައުންސިލުން މިހާރު ވަނީ ފަންޑް ފޮއްޓެއް ވެސް ހުޅުވާފައެވެ.\nމުލީ ކައުންސިލްގެ މެމްބަރު އަހުމަދު ސާކިފް "ވަގުތު" އަށް ވިދާޅުވީ އެ ހާދިސާ ހިނގާފައި ވަނީ މި މަހުގެ 26 ވަނަ ދުވަހުގެ މެންދުރުގެ ވަގުތެއްގައި ކަމަށެވެ. އެ ހާދިސާ ހިނގީ ޕިކަޕެއް ގުދަނަށް ވައްދަން އުޅުމުގެ ތެރޭގައެވެ.\nއަނިޔާވި ޒުވާނާ އަކީ އެ ރަށު ސިމްލާވިލާ އުމުރުން 28 އަހަރުގެ އަހުމަދު ރައިހާން އެވެ. އޭނާ އަށް އަނިޔާވީ ޕިކަޕް ގުދަނަށް ވެއްދުމަށް ފަހަތަށް ޖެއްސުމުގެ ތެރޭގައި ކަމަށް ކައުންސިލުން ފާހަގަކުރައްވައެވެ.\n"ހިލަވެލިވައްދާފައި ހުރި ގުދަނެއް އެއީ. މައުލޫމާތު ލިބޭ ގޮތުން ޕިކަޕް ވެއްދި އިރު ކޮޅަށް އޭނާ ހުރީ. ފަހަތަށް ޖައްސާލި ވަގުތު ތޮރާއި ޕިކަޕާއި ދޭތެރޭ ތާށިވީ." އޭނާ ވިދާޅުވިއެވެ.\nއެ ހާދިސާ ހިނގީ 26 ވަނަ ދުވަހުގެ މެންދުރު 11 ޖަހާކަށް ހާއިރުއެވެ. އޭނާ އިތުރު ފަރުވާ އަށް މާލެ ގެނެސް އޭޑީކޭގައި ފަރުވާ ދޭން ފެށީ އެ ދުވަހުގެ ހަވީރުގެ ވަގުއްގައި ކަމަށް ކައުންސިލުން ވިދާޅުވިއެވެ.\nމި ހާދިސާގައި ރައިހާންގެ ބޮލުގެ ތިން ތަނަކަށް ވަނީ ގެއްލުން ލިބިފައެވެ. އަދި ސިކުނޑި އަށް ވައި އެޅި ލޮލުގެ ފެނުން ފުސްވެފައިވާ ކަމަށް ވެސް މައުލޫމާތު ލިބެއެވެ. އޭނާގެ ހާލު ސީރިއަސްވުމުން ފަރުވާދެމުންދަނީ އައިސީޔޫގައެވެ.\nއެހެންނަމަވެސް މިހާރު އޭނާގެ ހާލު ކުރިއަށް ވުރެ ރަނގަޅު ކަމަށް މައުލޫމާތު ލިބެއެވެ. ރައިހާން އަށް އެހީވުމަށް ކައުންސިލުން ވަނީ ފަންޑުފޮށިތަކެއް ބަހައްޓަން ނިންމާފައެވެ. އެ ފަންޑުފޮށިތައް ބަހައްޓާ ތަންތަނަކީ އައިއެމް ކޯނާ 2، ޓައިކޫން ޕްލަސް، އަދި މުލީ ފުޓްސަލް ދަނޑުގައި ހަވީރު ހަތަރެކުން އިރުއޮށްސި ހައެކަށެވެ\nފައިސާ ޓްރާންސްފަރ ކުރަން ބޭނުންވާ ފަރާތްތަކަށް 7709469908101 އަށް ފައިސާ ޖަމާކުރެއްވުމުގެ ފުރުސަތު އެބައޮތެވެ. ޓްރާންސްފަރ ސްލިޕް ޖަމާކުރާނީ 9774475 އަށެވެ.\nއޭނާގެ ހާލަތާއި ގުޅޭ ގޮތުން އަދި މިހާތަނަށް އޭޑީކޭ ހޮސްޕިޓަލްގެ ބަހެއް ނުލިބެއެވެ.\nތިނަދޫގައި އެކްސިޑެންޓެއް ހިނގާ ދެ އަންހެނަކަށް އަނިޔާވެއްޖެ\nޖޫން 28, 2021 10:48\nމާތްﷲގެ ރަޙްމަތްފުޅުން އަވަސް ޝިފާއެއް މިންވަރު ކުރައްވާށި އާމީން\nޖޫން 28, 2021 11:17\nރައިޙާނަށް ﷲ އަވަސް ފުރިހަމަ ޝިފާއެއް މިންވަރު ކުރައްވާށި! އާމީން\nޖޫން 28, 2021 11:22\nއަވަސް ޝިފާއަކަށް އެދެން.ހާޓް ބްރޭކިން ނިއުސް.\nޖޫން 28, 2021 14:54\n4ފުރޮޅުލީ ދުއްވާ އެއްޗަކީ ފިސްތޯލެއް ފަދަ އެއްޗެއް، އެވެސް ތިވެސް ބޭނުންކުރަން ލައިސަންނަގަނީ ،އެދުއްވާ މީހާޔާ އެހެން މީހުންގެ ރައްކަލަކައް، ޕިކަޕު މޫވު ކުރާއިރު ލޯގަޑުންނާ ކޮނޑުމަތިން ފަހަތާ 2ފަރާތްބަލަން ޖެހޭ،🙄🤔\nޖޫން 28, 2021 15:27\nރައިހާނަށް އަވަސް ޝިފާއެއް ދެއްވާށި!


"Stealing Paradise" dhakkaigen joorimanaa kuri5lakka rufiya media netun dhakaifi | Mihaaru\nސަރުކާރުގެ ހިޔާނާތް ކަމަށް ބުނެ އަލްޖަޒީރާ އިން ތައްޔާރު ކުރި ޑޮކިއުމެންޓްރީގެ ޓީޒާއެއް.\n"ސްޓީލިން ޕެރަޑައިސް" ދައްކައިގެން ޖޫރިމަނާ ކުރި ފަސް ލައްކަ ރުފިޔާ މީޑިއާ ނެޓުން ދައްކައިފި\n22 ޖުލައި 2017 - 21:43 13 comments\nބްރޯޑްކާސްޓިން ކޮމިޝަންގެ ސެކްރެޓަރީ ޖެނެރަލް މުހައްމަދު ނާސިހު މިރޭ ވިދާޅުވީ ޖޫރިމަނާ ގޮތުގައި އެ ފައިސާ މީޑިއާ ނެޓުން ދެއްކީ މިދިޔަ ބުރާސްފަތި ދުވަހު ކަމަށެވެ.\nގައުމީ ސަލާމަތަށް ނުރައްކާވާނެ ފަދަ ކޮންޓެންޓެއް ބްރޯޑްކާސްޓްކުރި ކަމަށް ބުނެ ބްރޯޑްކާސްޓިން ކޮމިޝަނުން މީޑިއާނެޓް ޖޫރިމަނާ ކުރުމުގެ އިތުރުން މައާފަށް އެދި ބަޔާނެއް ނެރުމަށް ވެސް އެ ކޮމިޝަނުން އެންގި އެވެ. އެކަމަކު ނާސިހު ވިދާޅުވީ މީޑިއާ ނެޓުން މިހާތަނަށް ބަޔާނެއް ނެރެފައި ނުވާ ކަމަށެވެ.\nއަލްޖަޒީރާގެ މި ޑޮކިއުމެންޓަރީ ދައްކާ ދުވަސް ގާތްވެފައި ވަނިކޮށް، ރާއްޖޭގެ ބްރޯޑްކާސްޓަރުންނަށް ކޮމިޝަނުން ވަނީ އެފަދަ ކޮންޓެންޓް ބްރޯޑްކާސްޓް ކުރުމުގައި ސަމާލުވުމަށް އަންގައިފަ އެވެ.\nއަލްޖަޒީރާގެ އިންވެސްޓިގޭޓިވް ޖާނަލިސްޓް ވިލް ޖޯޑަން އިސްވެ ހުރެ އުފެއްދި މި ޑޮކިއުމަންޓްރީ އަށް ވަނީ ބައިނަލްއަގްވާމީ ދެ އެވޯޑެއް ވެސް ލިބިފަ އެވެ. މި ޑޮކިއުމެންޓަރީގައި ރައީސް އަބްދުﷲ ޔާމީނަށް ބޮޑެތި ތުހުމަތުތަކެއް ކޮށްފައިވެ އެވެ.\nއޭގައި ގިނައިން ބޭނުންކޮށްފައި ވަނީ ކުރީގެ ނައިބު ރައީސް އަހްމަދު އަދީބުގެ ފޯނުން ލިބިފައިވާ ޓެކްސްޓް މެސެޖްތަކާއި ބައެއް ލިޔުންތަކާއި އަދީބާ ކައިރީގައި އުޅުނު ބައެއް މީހުންގެ އިންޓަވިއުތަކެވެ. ޑޮކިއުމެންޓްރީގައި ކޮށްފައިވާ އެންމެ ބޮޑު އެއް ތުހުމަތަކީ މަނީލޯންޑެރިންގައި ސަރުކާރުގެ ވެރިން ބައިވެރިވުމެވެ. ކުރީގެ ރައީސް މުހައްމަދު ނަޝީދަށް 13 އަހަރުގެ ޖަލު ހުކުމެއް އިއްވީ ރައީސް ޔާމީން ވިދާޅުވެގެން ކަމަށް ވެސް އޭގައި ތުހުމަތުކޮށްފައިވެ އެވެ.\nއިތުރު ލިޔުންތައް މޯލްޑިވްސް ބްރޯޑްކާސްޓިން ކޮމިޝަން ކޮރަޕްޝަން އަލް ޖަޒީރާ މަނީ ލޯންޑްރިން މީޑިއާ ނެޓް އަބުރާ ބެހުން ސްޓީލިން ޕެރެޑައިސް


Unmeedhakee Dhuvaalaku 10,000 Meehunnah Vaccine Dhevey Varu Vun: Naseem - Vaguthu\nއުންމީދަކީ ދުވާލަކު 10،000 މީހުންނަށް ވެކްސިން ދެވޭ ވަރުވުން: ނަސީމް\nކޮވިޑް-19 އިން ރައްކާތެރިވުމަށްޓަކައި ރާއްޖެ އަށް އިތުރު ވެކްސިން ގެނެސް، އުންމީދަކީ ދުވާލެއްގެ މައްޗަށް 10،000 މީހުންނަށް ވެކްސިން ދެވޭ ވަރުވުން ކަމަށް ހެލްތު މިނިސްޓަރު އަހުމަދު ނަސީމް މިއަދު ވިދާޅުވެއްޖެއެވެ.\nރާއްޖޭގައި ކޮވިޑް-19 ވެކްސިން ދިނުމުގެ ޕްރޮގްރާމް ފެށުމަށް ފަހު ނޫސްވެރިންނާ ވާހަކަ ދައްކަވަމުން ހެލްތު މިނިސްޓަރު ނަސީމް ވިދާޅުވީ އުންމީދަކީ މިހާރަށް ވުރެ ގިނަ މީހުންނަށް ވެކްސިން ދީ ވީހާވެސް އަވަހަށް ރާއްޖޭގެ ހުރިހާ އެންމެންނަށް ވެކްސިން ޖެހޭނެ މަގުފަހިވުން ކަމަށެވެ.\nއަދި ދުނިޔޭގެ ގިނަ ގައުމުތަކުގައި މިހާރު ވެސް ވެކްސިން ޖަހާ އިރު ވެކްސިން ޖެހުމަކީ ކޮންމެ ރައްޔިތެއްގެ މަސްއޫލިއްޔަތަކަށް ހަދަން ޖެހޭ ކަމަށާއި ވެކްސިނަކީ ކޮވިޑް-19 އިން ރައްކާތެރިވުމަށް މިވަގުތު އެޅެން އޮތް އެންމެ މުހިންމު ފިޔަވަޅު ކަމަށް އޭނާ ވިދާޅުވިއެވެ.\nނަސީމް ވިދާޅުވީ މިހާރު ވެކްސިން ޖެހެނީ ވަރަށް މަދު ބައެއްގެ ގަަޔަށް ކަމަށާއި ވެކްސިން ޖަހަން ފަރިތަވެ ހޭނުމުން ހަފްތާއެއްހާ ދުވަހުގެ ތެރޭގައި ވެކްސިން ޖެހުމުގެ މަސައްކަތް މިހާރަށް ވުރެ ބާރަށް ކުރިއަށް ދާނެ ކަމަށެވެ.\n" އިރާދަކުރެއްވިއްޔާ ހުރިޙާ ރައްޔިތުން ގަޔަށް ވެކްސިން ޖަހާނެ. ދިވެހިން އެކަންޏެއް ނޫން. ރާއްޖޭގައި ދިރިއުޅޭ ބިދޭސީން ގަޔަށް ވެސް ޖަހާނެ. ރާއްޖެ ވާނެ ކަން ނޭނގެ ބިދޭސީންނަށް މިގޮތަށް ވެކްސިން ދޭ ފުރަތަމަ ގައުމުތަކުގެ ތެރޭގައި." ނަސީމް ވިދާޅުވިއެވެ.\nވެކްސިން ދިނުމުގެ ކަންކަން ރަނގަޅަށް ކުރިއަށް ގޮސްފި ނަމަ ކޮވިޑް-19 ގެ ހާލަތުން އަރައިގަންނަން ފަސޭހަވާނެކަން ފާހަގަކުރައްވާ މިނިސްޓަރު ވިދާޅުވީ ކުރިއަށް އޮތް ތަނުގައި ރާއްޖެއަށް މަދު ނުވާ ވަރަށް ވެކްސިން ގެންނާނެ ކަމަށެވެ.\nކޮވިޝީލްޑް ވެކްސިންއަކީ އޮކްސްފޯޑުގެ އެސްޓްރާޒެންކާއިން ތަރައްގީކޮށް، އިންޑިއާގެ ސީރަމް އިންސްޓިއުޓުން އުފައްދާފައިވާ ވެކްސިންއެއް ކަަމަށް ވާއިރު އިންޑިއާގެ ސީރަމްއަކީ ދުނިޔޭގައި ވެކްސިން އުފައްދާ އެންމެ ބޮޑެތި ކުންފުނިތަކުގެ ތެރޭގައި ހިމެނޭ އެއް ކުންފުންޏެވެ.\nފެބުރުއަރީ 1, 2021 16:28\nއަހަރެން ބޭނުން މިތިބަ ބޮޑުންގަޔަށް ޖެހީ އިންޑިޔާ ވެކްސިން ތޯ ކަށަވަރު ކުރަން. ޢެމީހުން ރައްޔިތުން ހައްދާފަ. ޑާބްލިއު އެޗް އޯ އިން އެޕްރޫވް ވެކްސިން އެމީހުންގަޔަށް ޖަހަފަ މަންޒަރު ދައްކަނީ ރައްޔިތުންނަށް އެހެނ ގޮތަކަށް. މަށެއް ހަމަގައިމު ކަށަވަރު ނޫން ވެކްސިނެއް ނުޖަހާނަން.\nފެބުރުއަރީ 1, 2021 17:41\nކޮވިޝީލްޑް އަކީ 65 އަހަރުން މަތީގެ މީހުން ޖަހަން އޮންނަ އެއޗެއްނޫން! ދެން ކޮންއެއްޗެއް މިނިސްޓަރު ނިޖެހީ!\nފެބުރުއަރީ 1, 2021 22:34\nކީއްވެބާ ވެކްސިން ޖަހަން ތިބޭމީހުން އަތަށް އަންގި ނުލާތިބެނީ؟!


SunOnline: Bright challenge cup 2019: FC Bangla keti iru Baagee adhi Olhuvaali quater ah\nބްރައިޓް ޗެލެންޖް ކަޕް 2019: އެފްސީ ބަންގަލާ ކެޓި އިރު ބާގީ އަދި އޮޅުވާލި ކުއާޓާއަށް\nޢަބްދުﷲ އައިމަން 06 Jun 2019, 02:07\nބްރައިޓް ޗެލެންޖު ކަޕުގައި މިއަދު ހަވީރު ކުޅުނު މެޗުގެ ތެރެއިން --- ފޮޓޯ/ބްރައިޓް ކުލަބް\nއއ. ތޮއްޑޫގައި މިހާރު ކުރިއަށްދާ ބްރައިޓް ޗެލެންޖު ކަޕުގައި މިއަދު ކުޅުނު މެޗުން ވެސް ބަލިވެ އެފްސީ ބަންގްލާ މުބާރާތުން ކެޓިއިރު ޓީމް ބާގީ އަދި އޮޅުވާލި ކުއާޓާއަށް ދަތުރު ކޮށްފި އެވެ.\nމިއަދު ހަވީރު ތޮއްޑޫގެ އުތުރު އަވަށު ދަގަބާ އެރީނާ ދަނޑުގައި ކުޅުނު ފުރަތަމަ މެޗުން ބަންގްލާ ބަލިވީ އެފްސީ ޔުނިކާއި ވާދަކޮށް 0-5 ގެ ބޮޑު ނަތީޖާއަކުންނެވެ. ކުޅުނު ދެ މެޗުން ވެސް ބަލިވެ ބަންގްލާ މުބާރާތުން އަލްވަދާއު ކިޔާފައިވާ އިރު އެ ޓީމު ނިސްބަތްވާ ގުރޫޕް ޑީ އިން ކުއާޓާއަށް ދަތުރު ކުރާނީ ވައި މެކްސް އެފްސީއާއި މިއަދުގެ މެޗުން މޮޅުވި ޔުނިކް އެފްީސީ އެވެ.\nމިއަދު ހަވީރު ކުޅުނު ދެވަނަ މެޗުގައި ލެގޫން ވިލާއާއި އޮޅުވާލި ބައްދަލު ކުރި އިރު އެ މެޗު 2-4 ގެ ނަތީޖާ އަކުން ކާމިޔާބު ކުރީ އޮޅުވާލިންނެވެ. މި މޮޅާ އެކު އޮޅުވާލިން ވެސް ވަނީ ކުއާޓާއަށް ދަތުރު ކޮށްފަ އެވެ. އެއީ ގްރޫޕް ސްޓޭޖުގައި ކުޅޭ ދެ މެޗުގެ ތެރެއިން ފުރަތަމަ މެޗުން އެއްވަރުވެ ލިބުނު ޕޮއިންޓަކާ އެކު މިއަދުގެ މެޗުން ވެސް މޮޅުވެފައި ވާތީ އެވެ. އެ ގުރޫޕުން ކުއާޓާއަށް ދަތުރު ކުރާނެ ދެވަނަ ޓީމެއް އެނގޭނީ މާދަމާ ކުޅޭ ލެގޫން ވިލާއާއި ޔަންގްސްޓާ ބައްދަލު ކުރާ މެޗަށް ފަހު އެވެ. އެ މެޗުން އެއްވަރު ކޮށްލައިގެން ވެސް ޔަންގްސްޓާސް އަށް ކުއާޓާގެ ޖާގައެއް ލިބޭނެ އެވެ.\nމުބާރާތުގައި މިރޭ ކުޅުނު ފުރަތަމަ މެޗުގައި ފްރެއިންޑްސް ޔުނައިޓެޑާއި ޓީމް ލަޔަންސް ބައްދަލު ކުރި މެޗު ނިމުނީ ދެ ޓީމުން ކުރެން އެއްވެސް ޓީމަކަށް ލަނޑެއް ނުޖެހި އެއްވަރު ވެގެންނެވެ. މި ނަތީޖާއާ އެކު ފްރެއިންޑްސް ޔުނައިޓެޑަށް ވަނީ އަމިއްލަ ބާރު ގެއްލިފަ އެވެ. އެ ގްރޫޕުގެ ދެން އޮތް ހެލޯ ބޭބީސްއަށް މިއަދުގެ ނަތީޖާއާ އެކު ކުއާޓާގެ ޖާގައެއް ޔަގީންވެފައި ވާ އިރު މާދަމާގެ މެޗުން އެއްވަރު ވިޔަސް ނުވަތަ ގޯލުގެ ކުޑަ ތަފާތަކުން ބަލިވެގެން ވެސް ޓީމް ލަޔަންސް އަށް ކުއާޓާއަށް ދަތުރު ކުރެވޭނެ އެވެ.\nމިރޭ ކުޅުނު ފަހު މެޗުގައި ބާގީއިން ވަނީ ލަޔަން ފުނޑު ފުނޑު ކޮޅަށް ގޯލު ފުންޏެއް އޮއްސާލައިފަ އެވެ. އެ މެޗުގައި ބާގީއިން ވަނީ އިދިކޮޅު ޓީމު ކޮޅަށް ނުވަ ގޯލު ޖަހައިފަ އެވެ. މިއީ މި އަހަރުގެ މުބާރާތުގައި ޓީމެއްގެ ކޮޅަށް އެންމެ ގިނަ ގޯލު ޖެހި މެޗެވެ. މި ނަތީޖާއާ އެކު ބާގީއިން ވަނީ ގުރޫޕުގެ އެއްވަނައިގައި ކުއާޓާއަށް ދަތުރު ކޮށްފަ އެވެ.\nމާދަމާ ވެސް މި މުބާރާތުގެ ފޯރިގަދަ މެޗުތަކެއް ކުޅުމަށް ވަނީ ހަމަޖެހިފަ އެވެ. އެ މެޗުތަކުން ކުއާޓާގެ ހުރިހާ ޖާގައެއް ކަށަވަރު ވާނެ އެވެ.\nގޯލްޑަން ފުޓްސަލް ޗެލެންޖް\nމިފަހަރުގެ ގޯލްޑެން ފުޓްސަލް ޗެލެންޖް އަންނަ މަހުގެ 15 ގައި\nފެނަކައަށް7އަހަރުވުން ފާހަގަކޮށްފި\nޕޮލިސް ޓީމް ބަލިކޮށް އިލަވަން އެޓޭކާސް ފައިނަލަށް


Vaahaka by Laaraa - Eyshal\n(26 ފެބްރުއަރީ 2019 އާ ގުޅޭ) -- "ތީ ހަމައެކަނި އަހަރެންގެ މިލްކެއް... ކުޑަދުވަސްކޮޅަކު އަހަރެންނަށް ޓަކައި މަޑުކޮށްލަދީ، ޔަގީން އަހަރެން އެނބުރި އަންނާނަންކަން، އަހަރެންގެ އީޝަލްގެ ގާތަށް އެނބުރި އަންނާނަން" މައްޗަށް އުފުލައިލި އަތްތިލައިގެ އިނގިލިތަކުގެ ދޭތެރެއިން ތަރިތަކަށް ބަލަން އޮތް ރައުލްގެ ހިތުގައިވިއެވެ. މަޑުމަޑުން އިނގިލިތައް ލައްފާލައި މުއްކަވާލަމުން ގެނެސް އޭނާގެ މޭގައި ޖައްސާލިއިރު ރައުލްގެ ތުންފަތުގައިވީ ލުއި ހިނިތުންވުމެކެވެ.\nއީޝަލްގެ ޚިޔާލުގައި އެތައް އިރަކު ރައުލް ފެންމަތީގައި އޮތެވެ. އެ ޚިޔާލުތަކުގައި އޭނާ ބަނދެވިފައިވީއިރު ދުރުގައި އޭނާއަށް ބަލަން މަޚްލޫގަކު އޮތްކަމެއް ނުދެނަހުއްޓެވެ. އެކަމުގެ ހިލަންވީ އެ މަޚްލޫގެއް ރައުލްއާ ގާތަށް އައިފަހުންނެވެ. ސިހުނުވަރުން ލޮނުގަނޑުގައި ޖެހިޖެހީނުން ވަރުގަދަ ބާންޏެއް އުފެދިގެން ދިޔައެވެ. އެއާއެކު ގާތުގައި ހުރި އެ މަޚްލޫގު ދުރަށް ފުންމައިގަތް އަޑުއިވުނެވެ. ރައުލް ވެސް ފީނައިގަތީ އަޑިއަށެވެ. ލޮނުގަނޑުގައި އުފެދިގެންދިޔަ ކިލަނބުކަން ސާފުވީއިރު ރައުލްއަށް ފެނުނީ އޭނާއާ ކުރިމަތިވާނޭހެން ހުރި ޒަގަންނެވެ. އޭރު ރައުލްގެ އަތުގައި އުރައިން ދަމައިގަތް ކަނޑި އޮތެވެ. މަޑުމަޑުން ރައުލްގެ ގާތަށް އައި ޒަގަން ހޭންފެށިއެވެ.\n"އަހަރެން ހީކުރީ ރޭގެ ބާކީ އޮތްބައި ހޭދަކުރާނީ ސަމިއާނާގެ ކޮޓަރީގައިކަމަށް، އޭނާ ދަޢުވަތެއް ނުދޭތަ؟" ހިނިއައިސްފައި ހުރި ޒަގަން ބުނެލީ ދިމާކޮށްލާ އުސޫލުންނެވެ.\n"ކަލޭގެ މޭ ފޫއަޅުވާލަން އަހަރެންގެ ކަނޑިވަނީ ކެތްތެރިކަން ކުޑަވެފައި، ދެން ކިހިނެއް އެހެންކަމަކަށް ސަމާލުކަން ދެވޭނީ" ރައުލްގެ ކަނޑި ޒަގަންއާ ދިމާއަށް އުފުލާލިއެވެ.\n"ކަނޑީގެ ބާރު ބުރަވާނީ އޭގެ ވެރިމީހާގެ ކުޅަދާނަކަމަށް، ތީ ދެވަނައެއްނުވާ ކަނޑިއެއް، އެހެންވިޔަސް ކަލޭގެ އަތުގައި އޮތްހާ ހިނދަކު އެއިން އަހަރެންގެ ގައިގާ ކޫރެއްމެއް ވެސް އަޅާނުލެވޭނެ... ނިކަން އަޖުމަ ބަލާލަން ކުރިއަށް ޖެހިބަލަ" ޒަގަން މޭފުއްޕާލައި ހަށިގަނޑު ތެދުކޮށްލިއެވެ. އަދި އޭނާގެ ކަމަރުގައި އޮތް ކަނޑީގެ މުއްގަނޑުގައި އެއްއަތުން ހިފަހައްޓާލިއެވެ.\n"އެ ކަނޑީގެ މިޔަ މުޑުދާރުވެދާނެ... ސާފުކުރުމުގައި އަހަރެންގެ މުޅި އުމުރު ހޭދަވެގެންދާކަށް ބޭނުމެއްނޫން" އެއްމިޔަކަނިން ރައުލް ހީނލީ މަލާމާތުގެ ގޮތުންނެވެ. ބޭރީތުގެ ވާހަކަތައް ރައުލް ހަނދާންނައްތައެއްނުލައެވެ. ޒަގަންއާ ކުރިމަތިލާން ރައުލް ބޭނުންނުވަނީ އެހެންވެއެވެ. ރައުލް ބުނި އެއްޗަކުން ޒަގަންގެ މޫނުގައިވި ސަމާސާ ގޮތް ކެނޑި ނުރުހުމުގެ އަސަރު ފާޅުވިއެވެ.\n"ސަމިއާނާ..." ޒަގަން ބުނަން އުޅުނު އެއްޗެއް ރައުލް ހުއްޓުވިއެވެ.\n"ސަމިއާނާ ތިހާ ކަމުދަންޏާ ކަލޭ އޭނާއާ ކައިވެނިކުރަންވީނު، އަހަރެންގެ މައްސަލައެއްނެތް" ރައުލް ބުންޏެވެ. އަދި ޒަގަންގެ ޖަވާބަކަށް މަޑުކުރުމެއްނެތި އޭނާ އެތަނުން ދިޔައީއެވެ.\n"ކަލެއަށްވުރެ ހުރިހާކަމަކަށް އެންމެ ހައްޤުކަން ބޮޑީ އަހަރެން، ބަލަން ހުރޭ... އަހަރެންގެ ބޭނުން ފުދި އެއްލައިލާ އެއްޗެއް މެނުވީ ކަލެއަކަށް ނުލިބޭނެ، ބައްޕަ ކަލެއަކަށް ބޭނުމެއްނުވޭ، ގާތުގައި ބަހައްޓާފައި ހުންނަނީ ކަލޭގެ މައްޗަށް އޮތް ހަމްދަރުދީއެއްގެ ސަބަބުން" ނުރުހުންވެފައި ހުރި ޒަގަން ބުނެލިއެވެ. އޭނާ އައީ ރައުލްގެ ހަމަޖެހުން ނަގާލާށެވެ. އެހެންވެ ބޭނުންވީ ގޮތަށް ކަންތައް ނުވުމުން އޭނާ ރުޅިގަދަވީއެވެ.\nރައުލްގެ ޠަބީއަތް އޭނާއާ މުޅިން ތަފާތެވެ. ޒަގަންއާ ޚިލާފަށް ދިމާވާ ދަތި އުނދަގޫތަކަށް އަބަދުވެސް ރައުލް އައީ ކެތްތެރިވަމުންނެވެ. އަމިއްލަ ނަފްސު ނުހިފެއްޓޭ ވަރަށް އޭނާ ރުޅި އިސްނުކުރެއެވެ. އެފަދަ ވަގުތެއްގައި އޭނާ ބަލާނީ އެތަނަކުން ދުރަށް ދެވޭތޯއެވެ. ފަހަރެއްގައި ވެސް ޒަގަންގެ އުނދަގޫތައް ތަހައްމަލުކުރަމުން އަންނަނީ އޭނާގެ ބަލިކަށިކަމުންނެއްނޫނެވެ. އޭނާ އުފަންވީސުރެ އެ ސިފަތަކަކީ އޭނާގެ ޠަބީޢަތާ ގުޅިފައި ހުރި ކަންތައްތަކެވެ. ބަސްމަދުކޮށް ބުއްދީގެ ބޭނުން އޭނާ ހިފައެވެ. ވަށައިގެން ހިނގާ ކަންކަމަށް ސަމާލުކަން ދެއެވެ.\nކޮޓަރީގައި ރައުލް އިންއިރު އޭނާއަށް ވިސްނެނީ ސަމިއާނާއާ މެދުއެވެ. ޒަގަންގެ ނުފޫޒު ސަމިއާނާއަށް ފޯރަނީކަން ރައުލްއަށް ޔަގީންވެއްޖެއެވެ. އިތުރަށް އޭނާ ސަމާލުވާން ޖެހޭނެކަމުގައި އަމިއްލަ ނަފްސަށް ރައުލް ވިސްނައިދިނެވެ. ސަމިއާނާ އައިސް ހުރީ ރައުލްއާ ކައިވެނިކުރުމަށް ޓަކައެވެ. ވީއިރު އެ ދެމެދަށް ޒަގަން ވަންނަން ބޭނުންވާ ސަބަބެއް ރައުލްއަކަށް ނުވިސްނުނެވެ. އެތައް ގޮތަކަށް ރައުލް ވިސްނިއެވެ. ސަމިއާނާއާ މެދު ޒަގަން ޝައުގުވެރިވެދާނޭ ކަމަށް ހިތަށް އެރި ނަމަވެސް އެކަމާ ރައުލްގެ ޟަމީރު އެއްބަހެއްނުވެއެވެ.\nބޭރީތުގެ ގަނޑުވަރަށް ސަމިއާނާ އައީ ވަރަށް ފޮނި އުންމީދުތަކާއެކުއެވެ. ހަތް ދުވަހުގެ މުހުލަތުގައި ރައުލްގެ ހިތް ފަތަހަކޮށް އޭނާއަށް ސަމިއާނާގެ ހިތުގައިވާ ސާފު ލޯބީގެ ފޮނިމީރުކަން އިޙްސާސް ކޮށްދެވޭނޭކަމުގެ ފުރިހަމަ ޔަގީންކަން އޮތެވެ. ނަމަވެސް އޭނާ އެ ގަނޑުވަރަށް އައިސް ރައުލްއާ ބައްދަލުވީ ފަހުން ފަސް ދުވަސް ފާއިތުވެ ދިޔައީއެވެ. ދުވަހެއް ދުވަހަކަށް ރައުލްއާ ދެމެދު ގާތްކަން އުފެދުމުގެ ބަދަލުގައި ދެ މީހުންގެ ބީރައްޓެހިކަންވީ އިތުރެވެ. އެންމެ ފަހަރަކު ވެސް ރައުލްގެ ދުލުން ސަމިއާނާގެ ނަމުން ގޮވާލާ އަޑެއް ނީވެއެވެ. ރައުލްގެ ހަށިގަނޑުގެ ވަސް ސަމިއާނާގެ ނޭފަތާ ހަމައަށް ފޯރާހާ ގާތަށް އޭނާ ނައެވެ. ފެންނަ ހިސާބުގައި ހުއްޓެއް ކަމަކު ރައުލްގެ ނަޒަރު ވަނީ ސަމިއާނާއާ ދުރުގައެވެ. އެ ދެލޮލުގެ ފިނިކަމުގެ ތެރޭ އެންމެ ހިނދުކޮޅަކު މަޑުކޮށްލުމުގެ ފުރުޞަތު ވެސް ސަމިއާނާއަށް ނެތްކަން އޭނާއަށް ދެންނަގަންނާކަށް މިހާރު އުނދަގުލެއްނޫނެވެ. އެހެންވިޔަސް އުންމީދު ދޫކޮށްލައްކަން ސަމިއާނާ ބޭނުންނުވަނީއެވެ. ރައުލްއާއެކު އެކަހެރިވެލާނޭ ފުރުޞަތެއް ރައުލްގެ ރަޙުމަތްތެރިން ނުދެއެވެ. އަބަދުމެ ކޮންމެވެސް ކަމެއް ޔާފިއާ އޮންނަނީ ރާވާފައެވެ. ޚާއްޞަކޮށް ޔާފިއާއާއި ރާވިން އެ މީހުންނާއި ދުރުވާ ވަގުތެއް ނާދެއެވެ.\nގަނޑުވަރުގެ ތެރެ ހިމޭންވެފައި އޮތް ވަގުތެވެ. ކޮޓަރިތަކުގެ ތެރޭގައި ނިދީފައި ނޫނީ އެ ބައެއްގެ މަޖަލުގައި މަސްއޫލުވެފައިވާ ވަގުތެކެވެ. ފިކުރުތަކުގައި އޮތް ރައުލްގެ ނަފްސު ވަރުބަލިވެ ނިދިޖެހުނުތާ ގިނައިރެއްނުވެއެވެ. ހަށިގަނޑުން ހޫނު އަރާހެން ރައުލްއަށް އިހްސާސް ކުރެވި ލޯ ހުޅުވާލިއެވެ. ލޮލަށް ފެނުނު މަންޒަރުން ދެފަރާތަށް ރައުލް ބޯހޫރާލިއެވެ. ޤަބޫލުކުރަން އުނދަގޫވީއެވެ. އޭނާގެ ބަނޑުމަތީގައި އިނީ ސަމިއާނާއެވެ. ވާނުވާ ރައުލްއަށް އެނގުނީ ދެނެވެ. ރައުލްގެ ދެއަތަށް ލެވުނު ބާރެއްލައި ސަމިއާނާގެ މޭގައި އަޅައި ކޮށްޕާލިއެވެ. އެއާއެކު ވިއްސައިގެން ގޮސް ފާރުބުޑަށް ސަމިއާނާ ޖެހުނެވެ. ހަލުވިކަމާއެކު އެނދުން ތެދުވި ރައުލް ދެން ފެނުނީ އައިސް ސަމިއާނާގެ ކަރުގައި ހިފިތަނެވެ. އަދި އަނެއްއަތުން ކަނޑީގެ ކޮޅު ސަމިއާނާގެ ކަރުގައި ޖައްސާ ބާރުކޮށްލިއެވެ.\n"ކަލޭ ތިހާ ދަށުދަރަޖައަކަށް ވެއްޓިދާނޭ އަހަރެން ހިޔެއްނުކުރަން" ރައުލްގެ ދެ ލޮލުން ފާޅުވަމުންދިޔަ ރުޅިވެރިކަން ފެނި ސަމިއާނާ ދެ ލޯ މަރާލިއެވެ. އަދި ތުންފިއްތާލިއެވެ. އޭރު ރައުލްގެ ކަނޑީގެ މިޔައިން ސަމިއާނާގެ ކަރުދޮށް ކަނޑައިގެން ގޮސްފައިވިއެވެ. އެތަން ފެނި ރައުލް ދަތްކުނޑިވިކާލިއެވެ.\n"އަހަރެންގެ ކުރިމަތިން ދުރަށް ދޭ" ސަމިއާނާގެ ކަރުގައި ހިފާފައި ހުރި އަތްނައްޓާލައި ކޮޓަރިއަށް ވަދެގެން ހުރި ބޮޑު ދޮރާދިމާއަށް ރައުލް އޭނާ ކޮއްޕާލިއެވެ. އެނދުކައިރީ އޮތް ސަމިއާނާގެ ލިބާސް ރައުލްއަށް ފެނުނީ ދެނެވެ. ހަލުވިކޮށް އައިސް އެ ނަގައި ސަމިއާނާއާ ދިމާއަށް ހޫރާލިއެވެ.\n"އަހަރެންނަށް ވަރިހަމަ ކަލޭތީ އަމީރާއަކަށް ވިޔަސް... މިތަނުން ނުނިކުތިއްޔާ ތިއިން ގޮތަށް ވެސް ބޭރުކޮށްލާނަން، އަހަރެން ބުނިން ގައިގޯޅިވުމަކީ އަހަރެންނަށް ކަމުދާ ކަމެއްނޫނޭ، ތިހާ އެދުންތައް ފުއްދަން ބޭނުންވަންޏާ އެކަމަށް އިޖާބަދޭނޭ މީހަކު ހޯދާ" ރައުލް ހަޅޭލަވައިގަތެވެ. ސަމިއާނާ ފެންކަޅިވެފައިވާ ދެ ލޮލުން ރައުލްއަށް ބަލާލިއެވެ. އަދި މަޑުމަޑުން ތެދުވެ އޭނާގެ ލިބާސް ގަޔަށް ހެޔޮވަރުކޮށް ހަށިގަނޑު އެއްކޮށް ނިވާކޮށްލިއެވެ.\n"ރައުލް ކީއްވެތަ އަހަރެންނަށް ޝައުގުވެރިނުވާންވީ... އަހަރެންމީ އަންހެނެއްނު، އަންހެނަކު އިސްވެ މިހެން އުޅޭއިރު އިޖާބަނުދޭނީ އެ ފިރިހެނެއްގެ އުނިކަމެއް ހުރީމަ، ރައުލް... ރައުލް އަންހެނުންނަށް ޝައުގުވެރިނުވަނީތަ؟ އުނިކަމެއް ހުރިއްޔާ ވެސް އަހަރެން ގާތު ބުނެބަލަ... އަހަރެން ޤަބޫލުކުރާނަމޭ، އެއްވެސް އެއްޗެކޭ ނުބުނެ ތިހެން ދުރުކޮށްލީމަ އަހަރެން ވިސްނަންވީ ކިހިނެއްކަމެއް ނޭނގޭ، އެތައް ސުވާލުތަކެއް ހިތުގައި އުފެދޭއިރު އެއިން އެއްވެސް ސުވާލަކަށް ރައުލްގެ ފުށުން ޖަވާބެއް ނުލިބޭ، އަހަރެންނާ ކައިވެނި ކުރަން ބޭނުންނުވަނީތަ؟" ރޮމުން ސަމިއާނާ ވާހަކަދެއްކިއެވެ.\n"ވިސްނުމެއް ހުރިނަމަ މިހާރު އެކަން ސާފުވާނެ، އަހަރެންގެ އުނިކަމެއް ހުރީކަން ޤަބޫލުކުރޭ، އަދި އަހަރެންނާ ކައިވެނިކުރުމުގެ ޚިޔާލު ދޫކޮށްލައި ޢާއިލާގެ ގާތަށް އެނބުރިދިޔައްޔާ ރަނގަޅުވާނީ" ރައުލްގެ އަޑުގައިވީ ނުރުހުންތެރިކަމާއި ހަރުކަށިކަމެވެ.\n"އަހަރެން މިބުނީނު ރައުލްގެ އުނިކަމެއް ހުއްޓަސް އަހަރެންނަށް ވަރިހަމައޭ، އަހަރެން ބޭނުންވަނީ ރައުލްގެ ގާތުގައި ހުންނަން، ރައުލްގެ އަނތްބެއްގެ ގޮތުގައި ހުންނަން" ސަމިއާނާ ބުންޏެވެ.\n"އަހަރެން ކަލެއަށް ބަލާލާކަށް ވެސް ބޭނުމެއްނޫން" ރައުލް މޫނަށް ހަދާލިގޮތުން ސަމިއާނާއަށް ވަކިން ބޮޑަށް ރޮވުނެވެ. ރައުލްއާ ގާތަށް ފިޔަވަޅެއް ސަމިއާނާ އަޅާލިއެވެ. އެއާއެކު ރައުލް ހީވީ ހަމައިން ނެއްޓީހެނެވެ. އަނގައިން ބުނުމެއްނެތި އެ އައިގޮތަށް ސަމިއާނާގެ ހިކަނދިމަސްގަނޑުގައި ހިފައި ހީވީ އުފުލައިލިހެނެވެ. ދެންފެނުނީ ކޮޓަރީގެ ދޮރުން ބޭރަށް ސަމިއާނާ ގުޅައަކަށް ޖެހުނުތަނެވެ. ސަމިއާނާގެ އަޑު އެހިނދު އިވުނެއްކަމަކު ބަލާލުމެއްނެތި ރައުލް ކޮޓަރިއަށް ވަދެ ދޮރު ޖަހައިފިއެވެ. އޭރު އޭނާއަށް މާނޭވާ ލެވެނީއެވެ. ބޮލުގައި ދެއަތުން ހިފަހައްޓާލައިގެން ހުރެފައި ދެން ފެނުނީ އެނދާ ދިމާއަށް އައިތަނެވެ. ތަޅުންމައްޗަށް ވެއްޓިފައި އޮތް ކަނޑި ނަގައި ތަންމަތީގައި ޖެހިއެވެ. ދާދި ކުޑަ ހިނދުކޮޅެއްގެ ތެރޭ އޭނާ އެ އެނދު އެއްކޮށް ސުންނާފަތިކޮށްލިއެވެ. އެވަރުން ނުވެގެން ރައުލް ގަނޑުވަރުން ނުކުމެގެން ދަޔައެވެ.\nހެނދުނުގެ ނާސްތާއަށް ސަމިއާނާ ގެންދިއުމަށް އޭނާއަށް ޚާއްޞަކޮށްފައި ތިބި ބާނދީގެ ތެރެއިން ކުއްޖަކު އައެވެ. އެވަގުތު ފެންކޮޓަރިއަށް ވަދެގެން ހުރި ބައިގެ ފަރުދާތަކުގެ ބޭރުގައި މަޑުކޮށްލައިގެން ހުރި ބާނދީ ހަނާ އަޅާލިއެވެ. އަދި ފަރުދާއަށް އަވަސް ނަޒަރެއް ދީފައި އޭނާ ހަލުވިކޮށް އައެވެ.\n"ލަވީތާ، ހާދާ ހާސްވެފައި" ސަމިއާނާގެ ކޮޓަރި ފެންނަ ހިސާބުގައި ހުރި ބާނދީ ވާހަކަދެއްކިއެވެ.\n"އަމީރާ އިންނެވީ ފެންކޮޓަރިކޮޅުގައި، ކިޝްފާ އައުމުން މިއަދުގެ ނާސްތާ ކޮޓަރިއަށް ގެނެސްދިނުމަށް އެދުނީ" ލަވީތާ ވާހަކަދެއްކީ ސިއްރުންނެވެ.\n"ކަމެއް ގޯސްވީތަ؟" ކިޝްފާ ވެސް އަހާލީ ނިކަން ސިއްރުންނެވެ.\n"މޫނުފުޅު ވަރަށް ބަނަ ދުވަހެއް، ކޮންމެވެސް ގޮތަކުން އަނިޔާއެއް ލިބިފައި ހުރީތީ ދުށީން، އެއްކޮށް ހަށިގަނޑު ފެންނަވަރެއްނުވި، އަހަރެންނަށް ފެނިދާނޭތީ ވެވަށް ފައިބަން ލިބާސް ބާލަން އުޅެފައި ވެސް ހުއްޓި އެތަނުން އަހަރެން ބޭރުކޮށްލީ، ހިތަށް އަރަނީ ކިހިނެއް ލިބުނު ޒަޚަމްތަކެއްބާއޭ، އަހަރެން ރޭގައި ނިދަން ދިޔައީ ދާންކޮޅު ތައްޔާރުކޮށް އަމީރާ ކޮޓަރިކޮޅަށް ވެންނެވިފަހުން، އެވެސް ދާލަންމަތިން ފަޒުމާއާ ދިމާވެގެން އެތައް އިރަކު ވާހަކަދައްކަން ހުރެފައި، ދެން ނޭނގެ..." ލަވީތާގެ އަޑު އިހުނަށްވުރެ ވެސް މަޑުވިއެވެ. އޭނާ ކިޔާނުކިޔާއެއް ކިޝްފާއަށް ކިރިޔާ ސާފުވީއެވެ.\n"ވެދާނު އެންމެން ނިދަން ދިއުމުން ރައުލް އައީކަމަށް، އެ ފިރިހެނާ އުޅެނީ ނިކަން ސިއްރުންނު... އަހަރެން ނިކަން ފޫހިވޭ އޭނާދެކެ، ބޮޑާކަމުން އަހަރެމެންނަށް ބަލާ ވެސް ނުލާނެ، އޭނާގެ އިއްޒަތުން ބައެއް އުނިވެދާނޭތީ" ކިޝްފާ ފޫހި ވައްތަރެއް ޖައްސާލިއެވެ.\n"ހޫން...ހޫން... ކިޝްފާއަށް ޒަގަން ނޫނީ ކަމަކު ނުދާނޭކަން އެނގޭ، އެކަމަކު އަހަރެން އަޑުއެހިން ރައުލްއަކީ ވަރަށް ހިތްތިރި ޒުވާނެއްކަމަށް" ލަވީތާ ބުންޏެވެ.\n"އެއީ އޭނާގެ މަކަރުވެރިކަން" ކިޝްފާ ބުންޏެވެ.\n"އޭތް!... އަހަރެމެންގެ ވާހަކަ މީހަކަށް އިވިދާނެ، އޭރުން ވަރަށް ކަންތައް ގޯސްވާނެ، ދެން ދޭ އަވަހަށް... މާގިނައިރު ވާހަކައިގައި ތިބުން ރަނގަޅެއްނުވާނެ" ލަވީތާ ބުންޏެވެ. އަދި އެނބުރި އޭނާ ހުރި ތަނަށް އައުމަށް އަވަސްވެގަތެވެ.\nރައުލް އެނބުރި އައިސް އޭނާގެ ކޮޓަރިއަށް ވަނެވެ. ހަލާކުވެފައިވާ އެނދު ފެނުމުން ފުންނޭވާއެއް ރައުލް ލިއެވެ. މިހާރު އޭނާ ހުރީ ހަމަޖެހިފައެވެ. ނާސްތާކުރާ ކޮޓަރިއަށް ދިއުމުގެ ގަސްދެއް ރައުލްގެ ނެތެވެ. ސަމިއާނާއާ ކުރިމަތިލާނޭ ގޮތެއް ރައުލްއަށް ނޭނގުނީއެވެ. ރޭގެ ހާދިސާގެ ސަބަބުން ސަމިއާނާދެކެ ރައުލްއަށް ވަރަށް ގަދައަށް ރުޅި އާދެވުނީތީ އެކަމާ މެދު ވެސް އޭނާ ވިސްނިއެވެ. ސަމިއާނާ ދެން ކަންތައްކުރާނޭ ގޮތެއް ނޭނގުމާއި ބޭރީތުގެ ގާތުގައި ސަމިއާނާ ޝަކުވާއެއް ކޮށްފާނޭ ކަމާމެދު ވެސް ރައުލް މާޔޫސްވާ ގޮތްވިއެވެ. ސަމިއާނާއާ ދިމާއަށް ކިޔުނު އެއްޗިއްސަކީ އޭނާ ހަމަހޭގައި ހުރެ ބުނާނޭ އެއްޗެހި ނޫންކަން ރައުލްގެ ޟަމީރު އެއްބަސްވެއެވެ. އެހެންވިޔަސް ދުލުން ބޭރުކުރެވުނު ބަސްތައް އަނބުރާ ނުގެނެވޭނޭކަން އެނގި ވަކިން ރައުލް ކަންބޮޑުވިއެވެ.\nމެންދުރުވެގެން ދިޔައިރު ވެސް ސަމިއާނާގެ ޚަބަރެއް ނުވުމުން ރައުލް އިތުރަށް ހާސްވިއެވެ. އޭނާއަށް ވީގޮތެއް އެނގެން ބޭނުންވިއެވެ. އެހެންވެ ސަމިއާނާގެ ކަންކަމުގައި ހަވާލުވެގެން އުޅޭ ބާނދީންގެ ތެރެއިން ކުއްޖަކަށް ރައުލް ގޮވާލިއެވެ. ސަމިއާނާވީ ތަނެއް އަހާލުމުން އެ ބާނދީގެ ފަރާތުން އެނގުނީ ހެނދުނުގެ ނާސްތާ ކުރުމަށް ވެސް ސަމިއާނާ ކޮޓަރިން ނުނިކުންނަކަމެވެ. އަދި އަންހެން ޚަކީމަކު ގެނެސްދިނުމަށް ސަމިއާނަ އެދުނުކަމާއި ބަލިވެ އުޅޭހެން ހީވާ ކަމުގައެވެ. ކަންބޮޑުވުން އިތުރުވުމަކާއެކު ރައުލް ހަލުވިކަމާއެކު އައީ ގަނޑުވަރުގެ އުތުރު ބަޔަށެވެ.\nސަމިއާނާގެ ކޮޓަރީގެ ދޮރުގައި ރައުލް ޓަކިދިނެވެ. ކާކުތޯ ބެލުމަށް ކޮޓަރީގެ ތެރެއިން ބާނދީއަކު ނުކުތެވެ. ރައުލް ފެނުމުން ބޯޖަހާލައި އަވަސް އަވަހަށް އެތެރެއަށް ދެމިގަތެވެ.\n"އަމީރާ ވަކި އެއްޗެއް ވިދާޅެއްނުވި" އެތެރެއަށް ވަދެގެން ދިޔަ ބާނދީ ވަގުތުކޮޅެއް ފަހުން އައިސް ދޮރު ހުޅުވާލަމުން ބުންޏެވެ. ރައުލް އެއްޗެއް ބުނޭތޯ އެ ބާނދީ މަޑުކޮށްލައިގެން ހުއްޓެވެ. އޭނާއަށް ރައުލް އިޝާރާތްކޮށްލީ އެ ކޮޓަރިން ބޭރަށް ނުކުތުމަށެވެ.\n"މި ހިސާބުން އެންމެން ހުސްކުރޭ، ކަމެއް ބޭނުންވެއްޖެނަމަ ގޮވާނަން" ރައުލް ބުންޏެވެ. އަދި އޭނާ ސަމިއާނާގެ ހަށިފާރަވެރިންނާ ބައްދަލުކޮށް އެ ހިސާބު ރައްކާތެރިކޮށް އެއްވެސް ޖިންނިއަކު އުތުރު ބަޔަށް ވަނަނުދިނުމަށް އެންގިއެވެ. އެބަހަށް އެ މީހުން ކިޔަމަންވިއެވެ.\n"އަމީރާ... އަހަރެން... އަހަރެން އެބަ ވަންނަން..." ސަމިއާނާގެ ކޮޓަރީގެ ދޮރުކައިރީ ހުރެ ރައުލް ބުންޏެވެ. އަދި ދޮރުފަތް


SunOnline: Turkey vote laan 165 aharuge meehaku register koffai othumun suvaaluthakeh\nތުރުކީގައި ވޯޓުލާން 165 އަހަރުގެ މީހެއްގެ ނަން އޮތުމުން ސުވާލު އުފެދިއްޖެ\nރުގިއްޔާ މުހައްމަދު މޫސާ 22 Jan 2019, 13:03\nތުރުކީން ދަނީ އަންނަ މާޗް މަހު ބާއްވަން ހަމަޖެހިފައިވާ އިންތިހާބަށް ތައްޔާރުވަމުން -- ފޮޓޯ: ގެޓީ\nއަންކާރާ (ޖެނުއަރީ 22): ތުރުކީގެ އިންތިހާބުގައި 165 އަހަރުގެ މީހަކު ވޯޓުލާން ރެޖިސްޓާކޮށްފައި އޮތުމުން، އެގައުމުގެ ވޯޓާސް ލިސްޓުގެ ސައްހަ ކަމާ ބެހޭ ގޮތުން ސުވާލު އުފެދިއްޖެ އެވެ.\nތުރުކީގައި މޭޔަރުންނާއި ކައުންސިލަރުން ހޮވުމަށް އަންނަ މާޗް މަހު ބާއްވަން ހަމަޖެހިފައިވާ އިންތިހާބާ ދިމާކޮށް ވޯޓުލާން ރެޖިސްޓާކޮށްފައިވާ މީހުންގެ ލިސްޓުގައި ޝައްކު ކުރެވޭ ކަންތައްތަކެއް ހުރި ކަމަށް އިދިކޮޅު ޕާޓީތަކުން ވަނީ ފާހަގަކޮށްފަ އެވެ.\nސަރުކާރާ އިދިކޮޅު ރިޕަބްލިކަން ޕީޕަލްސް ޕާޓީ (ސީއެޗްޕީ) އާއި ޕީޕަލްސް ޑިމޮކްރެޓިކް ޕާޓީ (އެޗްޑީޕީ)ން ބުނި ގޮތުގައި ވޯޓުލާ މީހުންގެ ލިސްޓު އެންމެ ގިނައިން އޮޅުވާލާފައި ވަނީ ވެރިކަން ކުރާ އޭކޭ ޕާޓީއަށް މީގެ ކުރިން ނާކާމިޔާބުވި ސަރަހައްދުތަކުގަ އެވެ.\nސީއެޗްޕީން ބުނި ގޮތުގައި މިފަހަރު ވޯޓު ލާން 100 އަހަރުން މަތީގެ 6،000 އަށް ވުރެ ގިނަ މީހުން ރެޖިސްޓާކޮށްފައިވެ އެވެ. އޭގެ ތެރޭގައި 1854 ވަނަ އަހަރު އުފަންވި ކަމަށް ބުނާ މީހެއް ވެސް ހިމެނެ އެވެ.\nމީގެ އިތުރުން އެއް ޑިސްޓްރިކްޓުގައި ހަ މަސް ތެރޭ ވޯޓު ލާ މީހުންގެ އަދަދު 95 ޕަސެންޓަށް އިތުރުވި މައްސަލައަކާއި އެއް އެޕާޓްމެންޓަށް 1،000 މީހުން ރެޖިސްޓާ ކުރި މައްސަލައެއް ވެސް ވަނީ ފެންމަތިވެފަ އެވެ.\nތުރުކީގެ އިދިކޮޅު ޕާޓީތަކުން ވަނީ އެގައުމުގެ އިލެކްޝަންސް ކޮމިޝަނުން އެމައްސަލަތައް ތަހުގީގު ކުރުމަށް ގޮވާލައިފަ އެވެ. އަދި ވެރިކަން ކުރާ ޕާޓީން ވެސް ވަނީ ވޯޓާސް ލިސްޓު އޮޅުވާލާފައި ވަނީ އެޕާޓީއަށް ގެއްލުންވާ ގޮތަށް ކަމަށް ބުނެ މައްސަލަ ހުށަހަޅައިފަ އެވެ.\nހަފްތަރަށް ރައްދު ދޭނެ ކަމުގެ އިންޒާރު ތުރުކީން ދީފި\nހާޝުގްޖީގެ މަރާ ގުޅިގެން އދއަށް ފާޑުކިޔުން\nއިސްތަންބޫލުގެ މޭޔަރު ކަމަށް އިދިކޮޅު ޕާޓީގެ ކެންޑިޑޭޓު


އުރީދޫ ފިކްސްޑް ބްރޯޑްބޭންޑްގެ ޚިދުމަތް، އުރީދޫ ސުޕަރނެޓް، ހޯރަފުއްޓަށް! – Dhuvas Online\n“އަދުގެ ހާލަތާ އެކު އިންޓަނެޓަށް ބަރޯސާވުން އިތުރުވަމުންދާ މި ދަނޑިވަޅުގައި އަަޅުގަނޑުމެން މި މަސައްކަތް ކުރަނީ ރާއްޖޭގެ ހުރިހާ ކަންކޮޅުތަކަކަށްވެސް ފެންވަރު ރަނގަޅު ހައި-ސްޕީޑް އިންޓަނެޓްގެ ޚިދުމަތް ލިބިގެންދިޔުމަކީ މުހިންމުކަމެއްކަމުގައި ދެކިގެންނެވެ.\nއެގޮތުން މި އަހަރު ތެރޭގައި މިހާތަނަށް6ރަށަކަށް ވަނީ ސުޕަރނެޓް ފިކްސްޑް ބްރޯޑްބޭންޑްގެ ޚިދުމަތް ދެވިފައެވެ. ހަމަ އެއާއެކު 100 އެމްބީޕީއެސްގެ ހަލުވި ސްޕީޑާއި އެކު، އުރީދޫ ސުޕަރނެޓް ފިކްސްޑް ބްރޯޑްބޭންޑްގެ ޚިދުމަތް ހއ. ހޯރަފުޝީގެ ރައްޔިތުންނަށް ފޯރުކޮށްދީ، އިތުރު ފުރިހަމަކަމާއި އެކު އިންޓަނެޓް ބޭނުންކުރުމުގެ ފުރުސަތު މިއަދު ހުޅުވާލެވުމަކީ، އަޅުގަނޑުމެންނަށް ލިބޭ ވަރަށް ބޮޑު އުފަލެއް. ކުރިއަށް އޮތް ތަނުގައިވެސް ދިވެހި ރައްޔިތުންގެ ދިރިއުޅުން އިތުރަށް ފާގަތިކޮށް ކުރިއެރުން ހޯދައިދިނުމަށް އަޅުގަނޑުމެން ކުރަމުންދާ މިފަދަ މަސައްކަތްތައް ރާއްޖޭގެ ހުރިހާ ކަންކޮޅުތަކެއްގައިވެސް ކުރަމުންދާނެކަމުގެ ޔަގީންކަން އަރުވަން.” އުރީދޫގެ އެކްޓިންގް ޗީފް ކޮމަރޝަލް އޮފިސަރ ހުސައިން ނިޔާޒު ވިދާޅުވިއެވެ.


Indira Gandhige role ah Vidya Balan – adduLIVE\nއިންދިރާ ގާންދީގެ ރޯލް ކުޅޭނީ ވިދިޔާ\n0 Jan 11, 2018, 11:27 ލިޔުނީ އިބްރާހީމް ފައިސަލް\nއިންޑިއާގެ ކުރީގެ އަންހެން ބޮޑުވަޒީރު އިންދިރާދީ ގާންދީގެ ހަޔާތުގެ މައްޗަށް ބިނާކޮށް ފިލްމެއް ހަދަން ވަރަށް ގިނަ ބަޔަކު މީގެ ކުރިން ވެސް ވަނީ ޝައުގުވެރިކަން ފާޅުކޮށްފަ އެވެ. ބެލެވޭ ގޮތުން ދެން މާ ލަސްތަކެއް ނުވެ، އިންދިރާގެ ބައޮޕިކް ބޮޑު ސްކްރީނަށް އައިިސް ފާނެ އެވެ.\nބޮލީވުޑްގެ މަޝްހޫރު ބަތަލާ ވިދިޔާ ބަލަން ވަނީ ލިޔުންތެރިޔާ/ނޫސްވެރިޔާ ސަގަރިކާ ގޯސް ލިޔުނު ފޮތް "އިންދިރާ: އިންޑިއާސް މޮސްޓް ޕަވަފުލް ޕްރައިމް މިނިސްޓާ" ގެ ރައިޓްސް ގަނެފަ އެވެ. އެކަން ސަގަރިކާ ކުރި ޓްވީޓެއްގައި ވެސް ވަނީ ހިއްސާކޮށްފަ އެވެ.\nއަދި ވިދިޔާ ވެސް ވަނީ "އިންދިރާ" ގެ ރައިޓްސް ގަނެފައިވާކަން ކަށަވަރުކޮށް ދީފަ އެވެ. ދާދި ފަހުން ރިލީޒް ކުރި "ތުމާސީ ސުލޫ" ގެ ބަތަލާ ބުނީ އިންދިރާގެ ރޯލް ކުޅުމަކީ އަބަދު ވެސް ހުވަފެނެއް ކަމަށެވެ.\n"އެކަމަކު މި ފޮތަށް ބިނާކޮށްގެން އަހަރެން ހަދާނީ ފީޗާ ފިލްމެއް ނުވަތަ ވެބް ސީރީޒެއް ކަމެއް އަދި ބުނާކަށް ނޭނގޭ،" ވިދިޔާ ނެރުނު ބަޔާނެއްގައި ބުންޏެވެ. "އެހެންވީމާ އަދި މިކަމަށް ވަގުތު ވެސް ނަގާނެ."\n"އިންދިރާ: އިންޑިއާސް މޯސްޓް ޕަވަފުލް ޕްރައިމް މިނިސްޓާ" އަކީ މިދިޔަ އަހަރުގެ ޖުލައި މަހުގެ ތެރޭގައި ނެރުނު ފޮތެކެވެ.


France "IFTM Top Resa" fair gai Rajje in baiveri vehje\nފްރާންސް "ޓޮޕް ރިސާ" ފެއާގައި ރާއްޖެއިން ބައިވެރިވެއްޖެ\nފްރާންސް 25، ސެޕްޓެމްބަރު 2018: ފްރާންސުގައި ބޭއްވި ޓޮޕް ރިސާ ފެއާއަށް ޒިޔާރަތް ކުރި ބައެއް ފަރާތްތައް- ފޮޓޯ: އެމްއެމްޕީއާރުސީ\nފްރާންސްގެ އެންމެ ބޮޑު ޓޫރިޒަމް ފެއާ ކަމަށްވާ "ޓޮޕް ރިސާ" ފެއާގައި ރާއްޖެ އިން ބައިވެރިވެފައިވާ ކަމަށް މޯލްޑިވްސް މާކެޓިން އެންޑް ޕީއާރު ކޯޕަރޭޝަން (އެމްއެމްޕީއާރުސީ) އިން ބުނެފި އެވެ.\nއެމްއެމްޕީއާރުސީ އިން ބުނީ މި މަހުގެ 25 އިން 28 އަށް ފްރާންސްގެ ވެރިރަށް ޕެރިހުގައި ކުރިއަށް ގެންދާ އައިއެފްޓީއެމް ޓޮޕް ރިސާ ފެއާގައި ރާއްޖޭން 34 ކުންފުނި ބައިވެރިވާ ކަމަށެވެ. ރާއްޖޭން ބައިވެރިވާ ވަފުދުގެ އެންމެ އިސް ފަރާތެއްގެ ގޮތުގައި ބައިވެރި ވަޑައިގަންނަވަނީ އެމްއެމްޕީއާރުސީގެ އެކްޓިން މެނޭޖިން ޑިރެކްޓަރު ހާރިސް މުހައްމަދު ކަމަށެވެ.\nޓޮޕް ރިސާ ފެއާގެ ރާއްޖެ ހިމެނޭ ޕެވިލިއަންގެ ސްޓޭންޑު ފަރުމާކޮށްފައިވަނީ ފްރާންސުގެ މާކެޓުގެ ޓޫރިޒަމް ހާއްސަ ފަރާތްތަކާއި އެއާލައިން ތަކުގެ މީޓިންތައް ބޭއްވޭ ގޮތަށެވެ.\nއެމްއެމްޕީއާރުސީގެ އެކްޓިން މެނޭޖިން ޑިރެކްޓަރު ހާރިސް ވިދާޅުވީ ފްރާންސު މާކެޓުއަކީ ހަލުވިކަމާއެކު ކުރިއަރަމުން ގެންދާ މާކެޓެއް ކަމަށާ، މި މާކެޓު މިދިޔަ އަހަރާ އަޅާ ބަލާއިރު 24 ޕަސެންޓް އިތުރުވެފައިވާ ކަމަށެވެ.\nމި އަހަރު ބާއްވާ އައިއެފްޓީއެމް ޓޮޕް ރިސާ ފެއާ ބާއްވާ މިއީ 40 ވަނަ އަހަރެވެ. މިއީ 1979 ވަނަ އަހަރުން ފެށިގެން ބާއްވަމުން އަންނަ ފެއާއެކެވެ. މިފެއާ ހާއްސަވެފައިވަނީ ތަފާތު ފަންތީގެ ޓޫރިޒަމްގެ ފަރާތްތައް ބާއްވާ ފެއާ އެއްގެ ގޮތުގަ އެވެ.\nޓޫރިޒަމް މިނިސްޓްރީގެ ތަފާސް ހިސާބުތައް ދައްކާ ގޮތުން މިދިޔަ އަހަރު ފްރާންސުން 42,365 މީހުން އައިސްފައިވެ އެވެ. އަދި މި އަހަރުގެ ޖުލައި މަހުގެ ނިޔަލަށް ވަނީ 32,403 މީހުން އައިސްފަ އެވެ.\nއެމްއެމްޕީއާރްސީ ފްރާންސް ޓޫރިޒަމް + ޓޫރިސްޓް އެރައިވަލް މިނިސްޓްރީ އޮފް ޓޫރިޒަމް\nރިކޯޑް ހެދިކަން "ވިޒިޓް މޯލްޑިވްސް" އަށް ނޭނގުނު!\nއެމްއެމްޕީއާރްސީގެ ނަން ބަދަލު ކުރަނީ\nހާލުގައި ޖެހުނު ފަތުރުވެރިންތަކަކަށް ފުލުހުން އެހީތެރިވެ ނަމޫނާ ދައްކައިފި


China ge thaareehaa gulhey foithakeh hadhiyaa kohfi\nޗައިނާގެ ތާރީހާ ގުޅޭ ފޮތްތަކެއް ހަދިޔާކޮށްފި\nޗައިނާގެ ތާރީހާއި ސަގާފަތާ ގުޅޭ ފޮތްތަކާ ސީއެމްސީގެ ނައިބް ރައީސް އަލީ ވަހީދު (ވ)ގައި ހަވާލުވެވަޑައިގަންނަވަނީ\nޗައިނާގެ ތާރީހާއި ސަގާފަތާ ގުޅޭ މައުލޫމާތު ހިމެނޭ ފޮތްތަކެއް ޗައިނާ-މޯލްޑިވިއަން ކަލްޗްރަލް އެސޯސިއޭޝަން (ސީއެމްސީއޭ) އަދި މޯލްޑިވްސް ޗައިނާ ޓްރޭޑް އެންޑް ކަލްޗްރަލް އޯގަނައިޒޭޝަން (އެމްސީޓީސީއޯ)އަށް ހަދިޔާ ކޮށްފި އެވެ.\nސީއެމްސީއޭގެ ފަރާތުން ފޮތްތަކާ ހަވާލުވެވަޑައިގަތީ އެ ޖަމިއްޔާގެ ނައިބް ރައީސް އަލީ ވަހީދު އެވެ. އެމްސީޓީސީއޯގެ ފަރާތުން ފޮތްތަކާ ހަވާލުވެވަޑައިގަތީ އެ ޖަމިއްޔާގެ ރައީސް މިދުއަމް ސައުދު އެވެ. ޗައިނާ އެމްބަސީން ރޭ އިންތިޒާމު ކުރި ރަސްމިއްޔާތެއްގައި ފޮތްތައް ހަދިޔާ ކުރެއްވީ ރާއްޖޭގައި ހުންނަވާ ޗައިނާ ސފީރު ވަން ލީޝިން އެވެ.\nމިރަސްމިއްޔާތުގައި ޗައިނާ ސަފީރު ވިދާޅުވީ ފޮތްތަކުގެ ސަބަބުން ޗައިނާގެ ތާރީހާއި ސަގާފަތް އަދި ވަކިން ހާއްސަކޮށް ޗައިނާ ކުރިއަރައިގެން އައި ގޮތް ދިވެހިންނަށް އެނގޭނެ ކަމަށް އުއްމީދު ކުރައްވާ ކަމަށެވެ. ސަފީރު ވަނީ ދެ ގައުމުގެ ރައްޔިތުންގެ މެދުގައި އޮތް އެކުވެރިކަމާއި ގުޅުން ހަރުދަނާކުރުމަށް ސީއެމްސީއޭ އަދި އެމްސީޓީސީއޯ އިން ކުރާ މަސައްކަތް ޝުކުރުވެރިކަމާ އެކު ފާހަގަކުރައްވާފަ އެވެ. އަދި ދެ ގައުމުގެ ދެމެދުގައި އޮތް ގުޅުން އިތުރު ހަރުފަތްތަކަށް ގެންދިއުމަށް ސީއެމްސީއޭ އަދި އެމްސީޓީީއޯ އިން މަސައްކަތް ކުރައްވާނެ ކަމަށް އުއްމީދު ކުރައްވާ ކަމަށް ވިދާޅުވި އެވެ.\nޗައިނާގެ ތާރީހާއި ސަގާފަތާ ގުޅޭ ފޮތްތަކާ ސީއެމްސީގެ ނައިބް ރައީސް މިދުއަމް (ވ)ގައި ހަވާލުވެވަޑައިގަންނަވަނީ\nސަފީރު އިތުރަށް ވިދާޅުވީ ރާއްޖެއާއި ޗައިނާއާ ސިޔާސީ ގުޅުން ގާއިމުކުރިތާ މިއަހަރަށް 50 އަހަރު ފުރޭއިރު ދެ ގައުމުގެ ގުޅުންތަކުގެ ތެރެއިން އިތުރު ފުރުސަތުތައް ހުޅުވި، މުސްތަގްބަލަށް އެތައް ކަމެއް ޔަގީންކުރެވިގެންދާނެ ކަމަށެވެ. އަދި މިއަހަރުގެ ކުރީކޮޅު ރާއްޖެ ވަޑައިގެންނެވި ޗައިނާގެ ހާރިޖީ ވަޒީރު ވަންގް ޔީގެ ދަތުރުފުޅާ ގުޅިގެން ރާއްޖެއާއި ޗައިނާގެ ގުޅުމުގައި އިތުރު ބާބެއް ހުޅުވިގެން ގޮސްފައިވާ ކަމަށްވެސް ވިދާޅުވި އެވެ.\nއަލީ ވަހީދާއި މިދުއަމް ވިދާޅުވި ގޮތުގައި ޗައިނާ އެމްބަސީން ހަދިޔާކުރި ފޮތްތަކުގެ ސަބަބުން ޗައިނާއާއި ރާއްޖެއާއި ދެމެދު އޮތް ގުޅުމާއި ރަހްމަތްތެރިކަން އިތުރު މަސައްކަތްތަކަކާ އެކު ކުރިއަށް އޮތް ދުވަސްތަކުގައި ވަރަށް ބޮޑަށް ބަދަހިކުރެވިގެންދާނެ އެވެ. އަދި ދެ ގައުމުގެ ރައްޔިތުން އެއް ގައުމުން އަނެއް ގައުމަށް ގެންގޮސްގެން ގުޅުން ބަދަހިކުރުމަށް ކުރާ މަސައްކަތުގެ މައުލޫމާތު ވަނީ ސަފީރާ ހިއްސާކުރައްވާ އެވެ. މީގެއިތުރުން ރާއްޖެއާއި ޗައިނާއާ ދެމެދު ސިޔާސީ ގުޅުން ގާއިމުކުރިތާ މިއަހަރަށް 50 އަހަރުވެފައިވާތީ އަލީ ވަހީދާއި މިދުއަމް ވަނީ އެ ގުޅުމަށް މަރުހަބާ ވެސް ދަންނަވާފަ އެވެ.\nޗައިނާ އެމްބަސީން ބުނީ ސީއެމްސީއޭ އަދި އެމްސީޓީސީއޯ އުފެއްދި ފަހުން ދެ ގައުމުގެ ގުޅުން ވަރުގަދަކުރުމަށާއި ގުޅުން ހަރުދަނާކުރުމަށް އެ ދެ ޖަމިއްޔާގެ ވަރަށް ބޮޑު ބައިވެރިވުމެއް އެބައޮތް ކަމަށެވެ.\nޗައިނާ ދިވެހި ރާއްޖެއާ ޗައިނާގެ ގުޅުން\nވިނަރެސް އަކީ މި ސަރުކާރުގެ މަސައްކަތެއް\nޗައިނާ ސަފީރު މެޑަމް ފަޒްނާއާ ބައްދަލު ކުރައްވައިފި\nޗައިނާއިން ހަދިޔާކުރި ޑިސެލިނޭޝަން ޕްލާންޓްތައް ރާއްޖެ ގެނެސްފި\n"ޗައިނާގެ އާ އަހަރާއިއެކު ގުޅުން ވަރުގަދަވާނެ"


Olive Oil huriyya ehen thelehe beynumeh nuvaane. Ajumabalaalama! | Fenvaru Online\nއޮލިވްއޮއިލް ހުރިއްޔާ އެހެން ތެލެއް ބޭނުމެއްނުވާނެ. އަޖުމަބަލާލަމާ!\n09:53 -2ސެޕްޓެމްބަރު 2020 -0ކޮމެންޓް\nޒައިތޫނި ތެޔޮ ނުވަތަ އޮލިވްއޮއިލް އަކީ އޭގެ ޒާތުގައި ހީވެސްނުކުރާފަދަ އެތައް ފައިދާއެއް އެކުލެވިގެންވާ ތެލެކެވެ. ކެއްކުމަށާއި، ބޭސްވެރިކަމަށް މަޤްބޫލް އެއްޗެކެވެ. އޮލިވްއޮއިލްގައި ހިމެނޭ ވިޓަމިން އީ އަދި އެންޓިއޮކްސިޑެންޓްގެ ސަބަބުން އެތައް ބައްޔަކަށް ފަރުވާލިބިދެއެވެ. އޮލިވްއޮއިލްގެ ބައެއް ބޭނުންތަކާއި ބޭނުންކުރަންޖެހޭގޮތްތަކަށް އަލިއަޅުވާލަމާ ހިނގާށެވެ.\nބާރަށް ގުގުރިދެމުން ހުއްޓުވުމަށް: ނިދަން އޮށޯންނަމުން ދެ ސަމުސާ ޒައިތޫނި ތެޔޮ ބޯލުމުން.\nއުށްބައްތި ޖަހާ އެތީގައި އުށް ތަތްލިޔަ ނުދިނުމަށް: އުށްބައްތި ޖަހާ އެތީގެ ތެރެއަށް ކުޑަކުޑަ ޒައިތޫނި ތެޔޮފޮދެއް ޖަހާށެވެ. ވިރިގެން ފައިބާ އުށްތައް ތަތެއްނުލާނެއެވެ.\nބަގީޗާ ހެއްދުމަށް ބޭނުންކުރާ ބައެއް ސާމާނު ބެލެހެއްޓުމަށް: އެތަކެތީގައި ޒައިތޫނި ތެޔޮ ހޭކުމުން ދަބަރު ޖެހުމާއި ދަމިލަޖެހުމުން ދުރުކޮށްދެއެވެ.\nސްޓްރެޗް މާރކް ފިލުވުމަށް: ޒައިތޫނި ތެލުން މަސާޖްކުރާނީއެވެ.\n- ކެއްސުން ރަނގަޅު ކުރުމަށް: ޒައިތޫނި ތެޔޮ ސަމުސަލަކާއި މާމުއި ސަމުސަލެއް އެއްކޮށްގެން ބޯށެވެ.\nރަތްވެފައިވާ / ދުޅަވެފައިވާ ހިރުގަނޑަށް ފަރުވާދިނުމަށް: ފެނަށް ޒައިތޫނި ތެޔޮ އެއްކޮށްގެން އަނގަ ދޮންނާށެވެ.\nއިސްތަށި ފޭބުން ހުއްޓުވުމަށް: ހަފްތާއަކު3ފަހަރު2ސައިސަމުސާ ޒައިތޫނި ތެލާއި2ކުކުޅުބިސް އެއްކުރުމަށްފަހު ބޮލުގެ ހަންގަނޑުގައި ހާކައިފައި 40 މިނެޓް ބަހައްޓާފައި ދޮވެލާނީއެވެ.\nހަންގަނޑަށް ފަރުވާ ދިނުމަށް: ޒައިތޫނިތެޔޮފޮދެއް ހޫނުކުރުމަށްފަހު ތާފަނާކޮށް ހަންގަނޑުހައި ހާކާ މަސާޖްކުރުމުން ހަންގަނޑަށް ފަރުވާލިބެއެވެ.\nދަތުގައި ރިއްސުން ފިލުވުމަށް: ކަރަންފޫ ތެލާއި ޒައިތޫނު ތެޔޮ އެއްކޮށް ކަފަބުރެއް ބޭނުންކޮށްގެން ރިއްސާ ދަތުގައި ޖަހާށެވެ. މާބަނޑު އަންހެނުންނާއި ތުއްތުކުދިން އަދި ކިރުމައިން މި ބޭސް ބޭނުންކޮށްގެން ނުވާނެ އެވެ.\nއެކްނީ ނުވަތަ އޮށާޅަ އަށް ފަރުވާދިނުމަށް:3ސައިސަމުސާ ޒައިތޫނި ތެލާއި4ސައިސަމުސާ މޫދު ލޮނާއި އެއްކޮށްގެން މޫނުގައި އުނގުޅުމަށްފަހު 1 ނުވަތަ2މިނެޓް ވާންދެން ބަހައްޓާށެވެ. ދެން ހޫނުފެނުން މޫނު ދޮވެލާނީއެވެ.\nނެޕީ ޖެހުމުން ނަގާ ފޮޅު ނެގުން ހުއްޓުވުމަށް:2ސައިސަމުސާ ޒައިތޫނި ތެލުގެ ތެރެއަށް 1 ސަމުސާ ފެން އެއްކޮށްގެން ކުއްޖާގެ ފޫކޮޅުގައި އުގުޅާށެވެ.\nކަންފަތުގައި ރިއްސުން ރަނގަޅުކުރުމަށް: ޒައިތޫނި ތެޔޮފޮދެއް ހޫނުކޮށް، ތާފަނާ ކޮށް ތެޔޮފޮދު ބަހައްޓައި ކަންފަތު ތެރެއަށް ތެޔޮ ތިއްކެއް ޖަހާލާށެވެ.\nއަރިދަފުސް ރޯގަލަށް ފަރުވާ ދިނުމަށް: 1/3 ޖޯޑު ޒައިތޫނި ތެލާއި، 1/3 ތިލެލާއި،4ބޮކަރު ތިއްކާއި،2ތިކި ރޯސްމެރީ ތެލާއި އެއްކޮށްގެން ހޫނުކޮށްލުމަށްފަހު ތާފަނާކޮށް ބަހައްޓައި މެޔާއި ބުރަކަށީގައި މަސާޖް ކުރާށެވެ.\nބޮލުން ހަންފޮޅުމަށް ފަރުވާ ދިނުމަށް: ނިދުމުގެ ކުރިން ތެޔޮފޮދެއް ހޫނުކުރުމަށްފަހު ހިހޫކޮށްހުއްޓާ ތެލުން އިސްތަށިގަނޑު މަސާޖްކުރުމަށްފަހު ހެދުނު ތެދުވެ ބޯދޮވެލާށެވެ.\nއިސްތަށީގެ ކޮޅުތައް ކަފިވުން ރަނގަޅުކުރުމަށް: ތާފަނާކޮށް ހުރި ޒައިތޫނި ތެޔޮ ބޮލުގެ ހަންގަނޑަށް އަޅާފައި ކޮންމެ ދުވަހަކުވެސް 45 މިނެޓް ބަހައްޓާށެވެ.\nއިސްތަށީގައި ކުލަ ޖައްސާއިރު ހަންގަނޑުގައި ހޭކޭ ކުލަ ފިލުވުމަށް: ކަފަގަނޑެއް ނުވަތަ ކުޑަ ތުވާލި ރުމާކޮޅެއް ތެލުން ތެންމުމަށްފަހު ކުލަހޭކިފައިހުރި ތަންތަން ސާފްކުރުމުން ކުލަފިލާނެއެވެ.\nމަސްކަރާ ފިލުވުމަށް: ކަފަބުރަކަށް ކުޑަކުޑަ ތެޔޮފޮދެއް ޖަހައިގެން މަސްކަރާ ފިލުވައިލެވޭނެއެވެ.\nފަރުނީޗަރު ފާލީސް ކުރުމަށް: ޒައިތޫނި ތެލާއި ލުނބޯހުތް އެއްކޮށް ތުވާލިކޮޅަކުން ފަރުނީޗަރު ފާލީސް ކުރާނީއެވެ.\nދޮރުތަކުގެ ހުޅުހުޅު ހިކި އަޑުގޮވުން ކެނޑުވުމަށް: ހުޅަށް ޒައިތޫނި ތެޔޮ ޖަހާނީއެވެ.\nހަޖަމުކުރުމުގެ މައްސަލަތައް ހައްލުކުރުމަށް: ކޮންމެ ދުވަހަކު ހެނދުނު ހުސްބަނޑާހުރެ ސައިސަމުސަލެއްގެ ޒައިތޫނި ތެޔޮ ބޯލާނީ ނުވަތަ ފެން ތަށްޓެއްގެ ތެރެއަށް 1 ސަމުސާ ޒައިތޫނި ތެލާއި، 1 ސަމުސާ ލުނބޯ ހުތް އެއްކޮށްގެން ބޯލާށެވެ.\nއަދި މީގެއިތުރުން ވަޅިތަކުގައި ދަބަރުޖެހުން ހުއްޓުވުމަށާއި، ގޮހޮރުގެ ފާރުހިއްކުމާއި ތަދުކެޑުވުމަށް އޮލިވްއޮއިލް ވަރެއްނެތެވެ. ތުބުޅި ބާލަން ބޭނުންކުރާ ޝޭވިންގ ކްރީމްގެ ބަދަލުގައި އޮލިވްއޮއިލް ބޭނުންކުރެވިދާނެއެވެ. ނިޔަފަތިދިގުކުރުމަކީ މިހާރުގެ ޓްރެންޑަކަށް ވެފައިވާއިރު ނިޔަފަތިތައް ވަރުގަދަކުރުމަށް އޮލިވްއޮއިލް ބޭނުންކޮށްގެން ކޮންމެ ދުވަހަކު 10 މިނިޓް މަސާޖްކުރާށެވެ. ބަރުދަން ލުއިކުރުމަށްވެސް ޒައިތޫނިތެލަކީ އެއްވަނައިގެ ބާވަތެކެވެ. އެއްވެސް ކަހަލަ ސައިޑްއިފެކްޓެއް ނުހިމެނޭ ބާވަތެކެވެ.


Vazeefaage furusathu - Assistant Foreman\nވަޒީފާގެ ފުރުސަތު - އެސިސްޓެންޓް ފޯމަން\nމި އިދާރާގެ ނަންބަރ (IUL)426-CB/426/2017/94 އިޢުލާނުގައި މަޤާމުގެ ގިންތި ބަޔާންކޮށްފައި ނެތުމުން، މި އިޢުލާން ބާތިލްކޮށް އަލުން އިޢުލާން ކުރީމެވެ.\nއައްޑޫސިޓީ ކައުންސިލްގެ އިދާރާގެ ފޭދޫ އަވަށު އޮފީސް\nފޭދޫ އަވަށު އޮފީސް / އައްޑޫސިޓީ، ފޭދޫ\nފޭދޫ އަވަށު އޮފީސް ފޮޅާ ސާފުކުރުމާއި، އޮފީސް ހިމެނޭ ސަރަހައްދުގެ ގޯތިތެރޭގައި ކުނިކަހާ ވިނަނޮޅާ ސާފުކުރުމާއި، ތަކެތި އެއްތަނުން އަނެއްތަނަށް އުފުލުމުގެ މަސައްކަތްކުރުމާއި، ފޭދޫއަވަށު އޮފީހުން ބޭންކަށް ޖަމާކުރަންޖެހޭ ފައިސާ ޖަމާކުރުމާއި، ފޮނުވަންޖެހޭ ސިޓީއާއި ތަކެތި ޙަވާލުކުރުން.\nމަޤާމަށް ބޭނުންވާ ތަމްރީނެއް/ ލައިސަންސެއް/ ހުއްދައެއް/ ސަނަދެއް ހާސިލްކޮށްފައިވުން.\nލިޔަން ކިޔަން ދަތުމާއިއެކު، މަޤާމުގައި ކުރަންޖެހޭ މަސައްކަތްކުރަން އެނގުމާއި، އެ މަސައްކަތް ކުރެވޭފަދަ ސިއްޚަތެއްގައި ހުރި މީހެއްކަމުގައިވުން.\nވަޒީފާއަށް އެދޭ ފޯމް އައްޑޫސިޓީ ކައުންސިލްގެ ކައުންޓަރުންނާއި، އައްޑޫސިޓީ ކައުންސިލްގެ އިދާރާގެ އަވަށު އޮފީސްތަކުގެ ކައުންޓަރުން ލިބެން ހުންނާނެއެވެ. އަދި މި އިދާރާގެ adducity.gov.mv ވެބްސައިޓުން މި ފޯމު ޑައުންލޯޑްވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 29 އޮކްޓޫބަރު 2017 ވާ އާދިއްތަ ދުވަހު 14:00 ގެ ކުރިން އައްޑޫސިޓީ ކައުންސިލްގެ އިދާރާއަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ، [email protected]އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލްކުރެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަރވިއު އޮންނާނީ 2017 ނޮވެންބަރު6އާއި 20 އާ ދެމެދު، އައްޑޫސިޓީ ކައުންސިލްގެ އިދާރާގައެވެ. ވުމާއެކު މި ވަޒީފާއަށް ކުރިމަތިލާ ފަރާތްތަކުން، އެ ތާރީޙުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.


Miothee Kunikahan maa molhu gotheh!\n26 ސެޕްޓެމްބަރ 20192ކޮމެންޓް\nމިއޮތީ ކުނިކަހަން މާމޮޅު ގޮތެއް!\nކޮންމެ ދުވަހަކު ގޭދޮށް ކުނި ކެހުން ވަނީ ބޮޑު ކަމަކަށެވެ. އިލޮށި ފަތި ހިފައިގެން ފަތިހު ފަތިހާ ރަށްފުށުގެ މީހުން ކުނިކަހަން ނިކުންނަނީ އަވިއެރުމުގެ ކުރިން ގޭދޮށް ކުނި ކަހާ ނިންމާލާށެވެ. ބައެއް ގެތައް އިމާރާތް ކޮށްފައި ހުންނަ ގޮތުން ކުނި ކަހަން ޖެހޭ ސަރަހައްދު ވެސް ނިކަން ބޮޑެވެ. ގިނައިން ކުނި އެއްވެފައި އޮންނަ ދުވަހެއް ނަމަ ކުނި ކެހުމުގައި ގަޑިއިރެއް ވެސް ހޭދަވެދާނެ އެވެ.\nމިއީ ކޮންމެ ދުވަހަކު ކުނިކަހަން ބޮޑު ކަމަކަށްވެގެން އުޅޭ މީހުންނަށް ކުރެވިދާނެ ކަމެކެވެ. އެގޮތުން ހޮވާބޯޑެއްގައި އިށީނދެގެން އިނދެ މިކަން ކޮށްލައިފި ނަމަ ހައްޓަށް ވެސް ނިކަން ފަސޭހަވެ، އެތައް ވަގުތެއް ސަލާމަތްވާނެ އެވެ.\nސޯޝަލް މީޑިއާގައި މިހާރު ދައުރުވަމުން އަންނަ ފޮޓޯއަކުން ފެންނަނީ އުމުރުން ދުވަސްވީ އަންހެނަކު އެގޮތަށް އިނދެގެން ކުނި ކަހާލާ މަންޒަރެވެ. ފެންނަ ފެނުމަށް އެކަމަށް އެމީހާ ވަަރަށް ފަރިތަ އެވެ. އަދި ނިކަން ރީއްޗަށް އޭގައި އިނދެލައިން ކުނި ކަހާލަ އެވެ.\nއެ ވީޑިއޯ އިން މިއީ ކޮން ގައުމެއްގައި ކުރި ކަމެއްކަން ސާފުކޮށް ބުނެދޭކަށް ނޭނގެ އެވެ. ކޮންމެއަކަސް މިއީ ރާއްޖޭގައި ވެސް ނުކުރެވޭނެ ކަމެއް ނޫނެވެ. އަޖުމަ ބަލާލުމަކުން ވެސް ގޯހެއް ނެތެވެ. އެކަމަކު މިކަން ވާނީ ލަދުކަނޑުވާލާ ނިކަން ކެރިގެން ކުރާ ކަމަށް ވާނަމަ އެވެ.\nAdvanced cleaning techniques #Dhivehi pic.twitter.com/m9SPpDuzCc— Shaffaf (@Shaffa_mv) September 26, 2019\nމާލޭ މީހުންގެ މަގު ފަޅި ވެސް ކަހަން ޖެހޭނީ މުސާރަ ދީގެން ސަރިކާރުން އެކަމް އެހެން ރަށްރަށު ޖެހޭނީ އެމީހަކު އެބަޔެއްގެ މަގު ކުނިކަހާން އެއްވެސް އިންސާފެއް ނެތް\nމަގުމަތި ކުނިކެހުމަކީ ރާއްޖެތެރޭ މީހުނަށް އޮންނަ ކަމެއް މާލޭގެ މަގުތައް ކުނިކަހާނީ މުށަރަވެރިން އެމީހުނަށް އުނދަގޫވެދާނެތީ ތިއެއްޗެހި ހޯދުން ރަނގަޅުވާނެކަމަށް ދެކެން


Terrorist hamalaa ge thahugeegu lasve, MDP ge memberunge nuruhun sarukaarah!\nޓެރަރިސްޓް ހަމަލާގެ ތަޙުޤީޤު ލަސްވެ، އެމްޑީޕީގެ މެންބަރުންގެ ނުރުހުން ސަރުކާރަށް!\n2021 މެއި6ވަނަ ދުވަހު ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދަށް ދިން ހަމަލާގެ ކަންތައްތައް ހުރި ހުރިހާ ވަސީލަތެއް ބޭނުން ކޮށްގެން ތަޙުޤީޤުކުރަމުން ދާކަމަށް ސަރުކާރުން ތަކުރާރުކޮށް ދަނީ ބުނަމުންނެވެ.\nސަރުކާރުން މިހެން ބުނަމުން ދިޔަނަމަވެސް، ރައީސް ނަޝީދުގެ ސަޕޯޓަރުންގެ ހިތްތަކަށް ތަސައްލީއެއް ނުލިބެއެވެ. އެންމެ ބޮޑު ސަބަބަކަށް ވަނީ، މާޒީގައި މިފަދަ ކަންކަމުގެ ތަޙުޤީޤު ހިނގާފައި އޮންނަ ގޮތުގެ ތަޖުރިބާއެވެ. ނުޙައްޤުން މަރާލެވުނު އަދި ގެއްލުވާލެވުނު މީހުންނަށް އިންސާފު ހޯދައެއް ނުދެވެއެވެ. ޚާއްޞަކޮށް މި ފަދަ ކަންކަން ވަކި މުއްދަތެއްގައި ބަލާ ނިންމާ އިންސާފު ހޯދައިދޭނެ ކަމަށް ބުނެ ވަޢުދުވެ އައި ސަރުކާރަކުން މިހާތަނަށް އެ މައްސަލަތައް ބެލުމުގައި އިތުރު ކުރިއެރުމެއް ހޯދާފައި ނެތުމެވެ. އެފަދަ މައްސަލަތަކުގައި ތުހުމަތުގެ އިނގިލިތައް ދިއްކުރެވިފައިވާ މީހުން ދޫވެފައި ތިބުމެވެ. އެމީހުންނާއި މެދު ގޮތެއް ނިންމިފައި ނެތުމެވެ.\nރައީސް ނަޝީދަށް ދިން ހަމަލާއާއި ގުޅިގެން4މީހަކު ހައްޔަރު ކޮށްފިއެވެ. އެއާއި އެކު، މިއީ ހަރުކަށި ފިކުރުގެ މަދު ބަޔަކުވެގެން ކުރިކަމެއްކަމަށް ބަލައި ތަޙުޤީޤު ނިންމައިގެން ސަރުކާރުން ތިބި ކަހަލައޭވެސް ހީވެއެވެ. ނަމަވެސް މިފަދަ ހަމަލާއެއްގެ ފަހަތުގައި ފޮރުވިފައި ތިބި ބާރުހުރި ބަޔަކު ވާނެކަމީ ވިސްނާލައިފިނަމަ އެނގެން އޮތް ކަމެކެވެ. މި ހަމަލާގެ ތަޙުޤީޤުގެ ކަންތައްތަކާއި މެދު ހިތްހަމަ ނުޖެހި އެންމެ ބޮޑު އުދާސްތަކެއްގައި ތިބީ މޯލްޑިވިއަން ޑިމޮކްރަޓިކް ޕާޓީ (އެމްޑީޕީ) ގައި ތިބި ރައީސް ނަޝީދުގެ ސަޕޯޓަރުންނެވެ.\nރައީސް ނަޝީދަށް ދިން ހަމަލާގެ އަޑީގައި ތިބި ބަޔަކާއި ފަންޑު ކުރި ބަޔަކު ހޯދަން އެ ސަޕޯޓަރުން ތަކުރާރުކޮށް ކޮންމެ ދުވަހަކު ގޮވާލައެވެ. އަދި މަޖިލީހުގެ މެންބަރުންވެސް ދަނީ އެ ހަމަލާއަށްފަހު ހިނގާ ކޮންމެ ދުވަހެއްގައި އިންސާފަށް އެދި ވަކިވަކިން ޓްވީޓު ކުރަމުންނެވެ.\nފާހަގަ ކޮށްލެވެނީ، މި މައްސަލާގައި އިދިކޮޅުގައި ތިބޭ ބަޔަކު ސަރުކާރަށް ފާޑު ނުކިޔާ ވަރަށް އެމްޑީޕީގެ ރައީސް ނަޝީދަށް ތާއީދު ކުރާ ސަޕޯޓަރުންގެ ފާޑުކިޔުން ސަރުކާރަށް އަމާޒުވާކަމެވެ. ނުވިތާކަށް އެމްޑީޕީގެ "މަންމަ" ޑިފެންސް މިނިސްޓަރ މާރިޔާ އަޙްމަދު ދީދީގެ އިސްތިއުފާއަށް ވެސް ގޮވަނީއެވެ. ސިފައިންގެ ވެރިންގެ އިސްތިއުފާއަށް ވެސް ގޮވަނީއެވެ. ސަރުކާރަށް ޖޯކުވެސް ޖަހަނީއެވެ. އެމްޑީޕީގެ ވެރިކަމެއްގައި އެމްޑީޕީ މެންބަރުން ސަރުކާރަށް މިވަރަށް ފާޑުކިޔާ މަންޒަރު މި ފެނުނީ އަލަށެވެ.\nރައީސް ނަޝީދަށް ދިން ހަމަލާއާއި ގުޅިގެން، ސެކިއުރިޓީ ދޭ ފަރާތްތަކުގެ ފެއިލްވުމެއް އުޅޭ ކަމާމެދު ޝައްކު ނުކުރަނީ މަދު ބައެކެވެ. ނަމަވެސް، ސިފައިންނަށްވެސް މިކަމުގައި ދެއްކިދާނެ ވާހަކަތަކެއް ހުރީތީ، ރައީސް ނަޝީދަށް ސެކިއުރިޓީ ދިނުމަކީ ދަތި އުނދަގޫ ކަމަކަށް ވެފައި އޮންނަކަން، އޮންލައިން ނޫހަކަށް އެވަނީ އޭގެ ތެރެއިން ބޭފުޅެއް ކަމަށް ބެލެވޭ ބޭފުޅަކު ކިޔާދީފައެވެ. ރައީސް ނަޝީދު އުޅުއްވާލެއް "ހަލަނި" ކަމުން ސެކިއުރިޓީ ދޭން ދަތިވާކަން މިއޮތީ ފެންމަތި ކޮށްފައެވެ.\nމިވާހަކަ މިގޮތަށް ދެއްކުންވީ، ރައީސް ނަޝީދުގެ ސަޕޯޓަރުންނަށް ހަޖަމު ކުރަން ދަތި ވާހަކަ އަކަށެވެ. އެވާހަކަ ކުށްވެރިކޮށް އެމްޑީޕީން ނޫސް ބަޔާނެއް ވެސް ނެރެފިއެވެ. ޓްވިޓާ ވެސް ކެކިއްޖެއެވެ. މިކަމާއި ގުޅިގެން ރައީސް ނަޝީދުގެ ސަޕޯޓަރުން ސަރުކާރާއި ސިފައިންނަށް ނުކިޔާ އެއްޗެއް ނެތެވެ. ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙަށްވެސް ފާޅުގައި ފާޑުކިޔަނީއެވެ.\nރައްޔިތުންގެ މަޖިލީހުގައި ތިބި ރައީސް ނަޝީދަށް ސަޕޯޓްކުރާ ބައެއް މެންބަރުން ބުނަމުން ދަނީ، ސަރުކާރުން މިކަމުގައި ފަރުވާ ކުޑަކަމަށެވެ. އަދި ބަހަނާތައްވެސް ގިނަކަމަށެވެ. އެގޮތުން ރައީސް ނަޝީދު ދިރިއުޅުއްވާ ކެނެރީގެ ހުންނަ ތަނުންނާއި ހުންނަ ގޮތުން ސެކިއުރިޓީ ދޭން އުނދަގޫ ވާހަކަ ވީ އެމަނިކުފާނުގެ ސަޕޯޓަރުންނަށް ބޮޑު ޖޯކަކަށެވެ.\nމިކަމުގައި ފާހަގަކޮށްލެވޭ އަނެއް ކަމަކީ، އެމްޑީޕީގެ މަޖިލިސް މެންބަރުންނާއި ޕާޓީގެ މަތީ ފަޑީގައި ތިބި އެންމެންނަކީ މިސަރުކާރަށް ބަސް ކިޔޭނެ ފަދަ، އަދި ސީދާ ރައީސް އަރިހުގައި ވެސް، އަދި ޑިފެންސް މިނިސްޓަރ މާރިޔާ އަރިހުގައި ވެސް ބިރެއް ނެތި ބަސް ބުނެވޭފަދަ ބޭފުޅުން ކަމެވެ.\nވީއިރު، އެ އުދާސްތައް މީސްމީޑިއާގައި އެހާ ފާޅުގައި ގޮވަން ޖެހޭ ސަބަބެއް ވެސް އޮންނާނެއެވެ. އެއް ގޮތަކީ، ރައީސާއި ސީދާ ވާހަކަ ދެއްކެން އޮވެމެ، ބޭރު ފުށުން އިންސާފަށް ލޯބިކުރާ ބައެއްކަން، އިންސާފަށް ގޮވާލާ ބައެއްކަން ހާމަ ކުރުމުގެ ބޭނުންތެރިކަން އެމްޑީޕީ މަޖިލިސް މެންބަރުންނާއި މަތީ ފަޑީގެ މެންބަރުންގެ ބޮޑު ވުމެވެ. ދެވަނަ ގޮތަކީ، އުފެދުނު ނުތަނަވަސް ކަމުގައި ގުޅުންތެރިކަން ކުޑަ ވެފައި ވުމެވެ. ނޫނީ ގުޅިގެން ވާހަކަ ދައްކަން ބޭނުން ނުވުމެވެ.\nކޮންމެއަކަސް މި ކަންތައްގަނޑު މިހާ ގިނަދުވަހު މިހެން ހިނގާނަމަ، ރައީސް ނަޝީދުގެ ސަޕޯޓަރުންގެ ހިތުގައި ނުފިލުވޭފަދަ ލަތްގަނޑެއް ލާނެއެވެ. އޭގެ ސަބަބުން ރައީސް ޞާލިޙާއި މެދު އުފެދިދާނެ ނަފުރަތެއްގެ ވާހަކަ އަޅުގަނޑު ދައްކާކަށް ނެތީމެވެ.\nމޭ6ގެ ހަމަލާގެ އަޑިއާއި ފަންޑު ކުރި މީހުން ނުހޯދި ހިނގާ ކޮންމެ ދުވަހެއް ވާނީ މި ސަރުކާރަށް ތާއިދު ކުޑަވެ، ބަލިކަށިވެގެންދާނެ ދުވަހަކަށެވެ. އަދި ބައިބައި ނުވެ އެންމެ ގިނަ ދުވަހު ދެމި އޮތް ރާއްޖޭގެ ސިޔާސީ ޕާޓީގެ ބައިބައި ވުމަށެވެ.


SunOnline: Sun Rashah - Mi masverin thafaathey! Kudhi Kudhi Kanneli Odi thakeh gai!\nމި މަސްވެރިން ތަފާތޭ! ކުދިކުދި ކަންނެލި އޮޑިތަކެއްގައި!\nފާތިމަތު ސައީދު 11 Aug 2019, 09:29\nއައްޑޫ މަސްވެރިން މަހަށް ދާ އުޅަނދު ފަހަރު --- ސަން ފޮޓޯ/ މުހައްމަދު މުޒައްޔިން ނާޒިމް\nހުކުރު ދުވަހެއްގެ ނުވަގަޑި ވަގުތު އައްޑޫ ހިތަދޫ ލިންކުރޯޑުން އުތުރުކޮޅަށް ދުއްވާފައި ދަނިކޮށް ލޮލުގައި އަޅައިގަތީ، މަގުގެ އެއް ކައިރީ ބަހައްޓާފައި ހުރި ގާޑިޔަލެއްގެ ކައިރީ މާގިނައިން މީހުން ޖަމާވެފައި ތިބީމަ އެވެ. ކައިރިވެލުމުން އެނގުނީ އެއީ ހިތަދޫ މަސްވެރިންކަމެވެ. އެ މީހުން ކިޔައިދޭ ވާހަކަތައް ގިނަވެފައި ބޮޑުވުމުގެ އިތުރަށް މިއީ މުޅިން ތަފާތު ލައިފްސްޓައިލްއެއްގެ ބަޔަކެވެ.\nހިތަދޫގެ މި މަސްވެރިން ބުނާ ގޮތުން، އެ މީހުން މިހާރު މަސްވެރިކަން ކުރާ ގޮތް ވަނީ މުޅިން ބަދަލުކޮށްލައިފަ އެވެ. އެ ދިމާލު ބޭރުން ފަޅުގައި އަޅާފައި އޮތް ކުޑަވަރެއްގެ ޑިންގީއެއް ޒާތުގެ ލޯންޗެއް ދައްކާލުމަށް ފަހު، އެތަނުން ދެތިން މީހަކު ބުނީ އެ މީހުން މަސްވެރިކަމަށް ނިކުންނަނީ އެ ކުޑަކުޑަ ޑިންގީގައި ކަމަށެވެ. އޭގެ 10 ވަރަކަށް ޑިންގީ އެދިމާލުގައި ހުއްޓެވެ.\nއެމީހުން ބުނި ގޮތުގައި، އެމީހުން މަސްވެރިކަމަށް ދަނީ ބޮޑެތި ދޯނިތަކުގައެއް ނޫނެވެ. ގިނަ މީހުން މަހަށް ނުކުމެ އުޅެނީ ޑިންގީތަކުގަ އެވެ.\nވަރަށް ޝައުގުވެރިވެ އެ ޑިންގީގައި އެމީހުން ކުރާ މަސްވެރިކަމާ ބެހޭ ގޮތުން އިތުރަށް ސުވާލުކުރަން ފެށީ އެވެ. އެ މީހުން ބުނާ ގޮތުގައި ކަންނެލި ބާނަނީ އެ ޑިންގީތަކުގައި މާކަނޑަށް ނުކުމެ އެވެ.\n"ޑިންގީގައި ހަތަރު ވަރަކަށް މީހުން މަސްވެރިކަމަށް ނުކުންނަނީ. ހަމަ މުޅިން ވެސް ދިވެހިން ދާނީ،" ހިތަދޫގެ މަސްވެރިޔާ އަބްދުﷲ އިބްރާހިމް ބުންޏެވެ.\nއައްޑޫގައި މަސްވެރިކަން ކުރާ ޑިންގީތައް އަޅާފައި -- ސަންފޮޓޯ/ ފަޔާޒު މޫސާ\nޑިންގީގައި އެގޮތަށް މަސްވެރިކަން ކުރުން އެއީ އަލަށް ފަށައިގެން އުޅޭ ކަމެއްތޯ އަހާލުމުން އަބްދުﷲ ބުނީ އިހު ޒަމާނުއްސުރެ ވެސް އައްޑޫގައި މަސްވެރިކަން ކޮށްއުޅެނީ ހަމަ އެހެން ކަމަށެވެ.\n"އިހުޒަމާނުއްސުރެ ވެސް ހަމަ ކުރާ ކަމެއް މީ. ކުރީގައި ދެން ބޮއްކުރާގައި ފަލީގައި ދާނީ. މިހާރު ދެން އިންޖީނު އެޅި އެއްޗިހީގައި މިދަނީ،" އަބްދުﷲ ބުންޏެވެ. އެ މީހުން މާކުރިން ވަނީ ބޮޑެތި މަސް ދޯނިތައް ދޫކޮށްލައި މިނީ މަސްދޯނިތަކަށް ބަދަލުކޮށްލައިފަ އެވެ.\nހިތަދޫ މަސްވެރިން ބުނިގޮތުން ހަމައެކަނި އެރަށުގައި ވެސް މަސްވެރިކަމަށް ނުކުންނަ 50 ވަރަކަށް ޑިންގީ އޮވެ އެވެ. އަދި މީގައި މޮޅު ތަންކޮޅަކީ އެމީހުން މަސްވެރިކަމަށް ނުކުންނަ ވަކި ގަޑިއެއް ވެސް ނޯންނާތީ އެވެ. އާންމުކޮށް މީހުން މަހަށް ފަތިހު ފުރި ނަމަވެސް އެމީހުން މެންދުރު ފަހު ވެސް ގޮސް މަސް ބާނާލައިގެން ރަށަށް ލަފަ އެވެ. އެކަހަލަ ޑިންގީގައި ފަތިހު ފުރާ މަސްވެރިން މަސްބާނާ ފުރާލައިގެން ހެނދުނު 10 ޖަހާލަން ވާއިރަށް ރަށަށް ލަފާ ކަމަށް އަބްދުﷲ ބުންޏެވެ.\nއޭނާ ބުނި ގޮތުގައި، ޑިންގީގައި ވެސް މަސްވެރިކަން ކުރުމަކީ ހަމަ ކުރެވޭނެ ކަމެކެވެ. އެމީހުން އޭގައި ނުކުމެ ބާނަނީ ރާގޮނޑި ލައްޓި އެއްޗިއްސެއް ނޫނެވެ. ކުރަނީ ކަންނެލީގެ މަސްވެރިކަމެވެ. ކޮންމެއަކަސް އައްޑޫގެ މަސްވެރިން މިވީ ތަފާތު ބަޔަކަށްތާ އެވެ. މަސް ބާނައިގެން އައިސް އެމީހުން އެމަސް ވިއްކަނީ ވެސް އައްޑޫ މީހުންނަށެވެ.\nއައްޑޫ މަސްވެރިއަކު 'ސަން' އާ ވާހަކަ ދައްކަނީ --- ސަން ފޮޓޯ/ މުހައްމަދު މުޒައްޔިން ނާޒިމް\n"ހަރަދު ކަނޑާފައި މަހަކު ގާތްގަނޑަކަށް 70،000 ރުފިޔާ ލިބޭ މަސްވެރިކަން ރަނގަޅު ދުވަސްވަރެއް ނަމަ." އަބްދުﷲ ބުންޏެވެ.\nކޮންމެވެސް ވަރަކަށް ހަރަދުތަކެއް ހިނގި ނަމަވެސް ބޮޑު ދޯންޏެއްގައި މަހަށް ގޮސްގެން ހިނގާ ހަރަދާ ގާތަށް ވެސް ހަރަދުތަކެއް ނުހިނގަ އެވެ. ރަށުގައި އަނބިދަރިން ކަރީގައި ތިބެގެން ރަނގަޅު އާމްދަނީއެއް އެ މީހުން ނަގަނީ މި މަސައްކަތުން އެވެ. އަނެއްކާ މި މަސްވެރިކަމުގައި އުޅެނީ މާ ދުވަސްވީ މީހުންނެއް ވެސް ނޫނެވެ. ޒުވާނުން ވެސް އައްޑޫގެ އެ ކުދި ކަންނެލި އޮޑި ފަހަރުގައި މަސްވެރިކަމަށް ނުކުންނަން ފަށައިފި އެވެ.\nއެމީހުން މަސް ބާނައިގެން އައިސް އަތިރިމަތީގައި ހުންނަ މަހުގެ ވިޔަފާރި ކުރާ މީހަކަށް މަސްކޮޅު ވިއްކާލައި ބޮޑު ފައިދާއެއް ނަގަނީ އެވެ. މަސް ރަށުތެރެއަށް ވިއްކުމުގައި ހަރަކާތްތެރިވަނީ މި ބްރޯކަރެވެ. އެ ބްރޯކަރު ހުންނަނީ، އަމިއްލަ އައިސް ފޮށިތައް ވެސް އިންވެސްޓްކޮށް އެސަރަހައްދުގައި ބަހައްޓާފަ އެވެ.\nއެކަމަކު އެ މަސްވެރިންގެ ގިނަ ޝަކުވާތަކެއް ވެސް އެބަހުއްޓެވެ. އައިސް ނުލިބުމުގެ ޝަކުވާ އެވެ. އެމީހުންގެ އެ ކުދި އޮޑި ފަހަރު ރެޖިސްޓްރީކުރުމަށް ދަތިތަކާ ކުރިމަތިލާން ޖެހުމުގެ ޝަކުވާ އެވެ. ސަރުކާރުތަކުން އަޅާނުލާ ވާހަކަ އެވެ. އައްޑޫގައި މަސްވެރިކަމެއް ކުރާ ކަމަށް ސަރުކާރުތަކުން ނުދެކޭކަމުގެ ޝަކުވާ އެވެ. މިއީ އަހަރެމެން ނޫސްވެރިން ކުރިމައްޗަށް މަސްވެރިން ބަންޑުން ކޮށްލި ޝަކުވާތަކެވެ.\n"މިހާރުދެން މިސަރުކާރުން އެބަ ކިޔާ ކައުންސިލަށް ބާރުތައް ދޭ ވާހަކަ. އެކަމަކު އަދިއެއް ނުވޭ. ކުރީ ދުވަހު ވެސް އަހަރުން ލޯންޗު ރެޖިސްޓްރީ ކުރަންވެގެން ދިޔައިމަ އެކަމެއް ނުވޭ." އައްޑޫ މަސްވެރިއަކު ބުންޏެވެ.\nއެމީހުން ބުނާ ގޮތުން އާންމު ރައްޔިތު މީހާ ގަވައިދަށް ފެތެން އެހާބޮޑު ތަކުލީފެއް އުފުލަން ޖެހުމަކީ ކަންބޮޑުވުމެކެވެ. ގަވައިދަށް ފެތެން ރައްޔިތުން މަސައްކަތް ކުރާއިރު އެކަން އުނދަގުލަކަށް ވެފައި އޮތުމަކީ ވަރަށް އުނދަގޫ ކަމެއްގެ ގޮތުގައި އައްޑޫ މަސްވެރިން ފާހަގަކުރި އެވެ. މަސްވެރިން ބުނާ ގޮތުން އެމީހުން މަސްވެރިކަމުގެ ލައިސަންސް ނަގަން އަދި އުޅަނދު ރެޖިސްޓްރީ ކުރަންވެސް އަދި ވެސް ދަތުރު ހަދާފައި ދާން ޖެހެނީ މާލެ އެވެ.\nއައްޑޫ މަސްވެރިން މަސް ބާނައިގެން އައުމުން މަސް ގަނެ ރަށުތެރެއަށް މަސް ވިއްކާ މީހުންގެ އައިސް ފޮށިތައް --- ސަން ފޮޓޯ/ މުހައްމަދު މުޒައްޔިން ނާޒިމް\nއެކަމަކު މަސްވެރިންގެ އެވާހަކަތައް ފިޝަރީޒް މިނިސްޓްރީއިން ދޮގު ކުރެ އެވެ. ފިޝަރީޒް މިނިސްޓްރީއިން ބުނާ ގޮތުން މަސްދޯނި ފަހަރު ރެޖިސްޓްރީ ކުރުމާއި ލައިސަންސް ހޯދުމަށް އެދި ރާއްޖޭގެ ކޮންމެ ރަށެއްގެ ކައުންސިލް އިދާރާ ނުވަތަ ސިޓީ ކައުންސިލް އިދާރާ މެދުވެރިކޮށް ފިޝަރީޒް މިނިސްޓްރީއަށް އީމެއިލް ފެކްސް އަދި ޖެމްސް މެދުވެރިކޮށް ވެސް ހުށަހެޅޭނެ އެވެ.\n"ކައުންސިލް އިދާރާ މެދުވެރިކޮށް މަސްވެރިކަމުގެ ލައިސަންސް ލިބޭނެ ގޮތް ހަމަޖެހިފައިވާނެ،" ފިޝަރީޒް މިނިސްޓްރީއިން ބުންޏެވެ.\nކޮންމެއަކަސް އައްޑޫގައި މިއުޅެނީ އާދަޔާ ހިލާފު އަދި ހައްޓަށް ލުއި މަސްވެރިކަމެއް ކުރާ ބައެކެވެ. މާ ދުރަކަށް ދަތުރެއް ނުކުރެ އެވެ. އައްޑޫ މީހުން ކައިގެން ބޮއުގެން އުޅޭނެ މަސް އެމީހުން ރަށަށް އެ އެތެރެކުރަނީ އެމީހުންގެ ކުދި ކުދި ކަންނެލި އޮޑި ފަހަރުގަ އެވެ.


ކަރަންޓު ލިބިގެން މަޖިލިސް ފަށައިފި\n22 ނޮވެމްބަރ 2011\n11:06 ކަރަންޓް ލިބިގެން މަޖިލިސް ފަށައިފި އެވެ. ރައްޔިތުންގެ މަޖިލީސް ކުރާ ގޭގައި ކަރަންޓް ނެތިގެން މިއަދު ހެނދުނު 9:00ގައި ފަށަަން އޮތް ޖަލްސާ ފުރަތަމަ 10:00 އަށް ފަސްކުރުމަށް ފަހު، އަދި ވެސް އެ މ...\nއާ ދެ ޖެނަރޭޓަރު ބަހައްޓާތީ ދޭތެރެ ދޭތެރެއިން މާލޭން ކަރަންޓު ކެނޑޭނެ: ސްޓެލްކޯ\nއަހްމަދު އާޒިފް 29 އޮކްޓޯބަރ 2011\nއަލަށް ގެނެސްފައިވާ 8900 ކިލޯ ވޯޓުގެ ދެ ޖަނެރޭޓަރު ބެހެއްޓުމުގެ މަސައްކަތް ކުރިޔަށް ދާތީ މާލެއިން ދޭތެރެ ދޭތެރެއިން ކަރަންޓު ކެނޑެން މެދުވެރިވުމަކީ އެކަށީގެންވާ ކަމެއްކަމަށް ކަރަންޓް ކުންފުނި، ސްޓެލް...\nވަގަށް ނަގައިގެން އުޅުނު ކަރަންޓު ސާމާނުތަކެއް ހޯދައި ތިން މީހަކު ހައްޔަރުކޮށްފި\nއާމިނަތު ނިޔާޒާ 29 އޮކްޓޯބަރ 2011\nގެއެއްގެ ގުދަނަކުން ވަގަށް ނަގާފައިވާ ކަރަންޓް ސާމާނުތަކެއް ފުލުހުން ހޯދައި ތުހުމަތު ކުރެވޭ ތިން މީހަކު ހައްޔަރުކޮށްފި އެވެ. މިދިއަ އާދިއްތަ ދުވަހު ގ. އާރޯދި ގޭގެ ގުދަނަކުން ބަޔަކު ވަގަށް ނެގި ކަރަނ...\nދަރަނބޫދޫގައި ކަރަންޓު ކަނޑައިލަން އިއުލާންކޮށްފި\nއަހްމަދު އާޒިފް 09 އޮކްޓޯބަރ 2011\nފ. ދަނރަބޫދޫ އިންޖީނުގޭގައި ހުރި އިންޖީނުތަކަށް ތެޔޮ އެޅޭނެ ގޮތެއް ނެތިގެން މުޅި ރަށުން ކަރަންޓު ކަނޑައިލަން އިއުލާންކޮށްފި އެވެ. ރަށު ކައުންސިލްގެ ރައީސް މަހުމޫދު ރަޝީދު ވިދާޅުވީ އިއުލާން ކުރެއްވީ...\nކަރަންޓު ފީގެ އަގު ބަދަލުކުރަން ގއ. ނިލަންދޫ ކައުންސިލުން އެކަނި އެދިފައިވާތީ އެކަން ކުރެވޭކަށް ނެތް: ދައުލަތް\nއަހްމަދު އާޒިފް 06 އޮކްޓޯބަރ 2011\nކަރަންޓު ފީގެ އަގު ބޮޑުވާގޮތަށް ކަރަންޓް ޔުނިޓްގެ އަގު ބަދަލުކުރަން އެދިފައިވަނީ ހަމައެކަނި ގއ. ނިލަންދޫ ކައުންސިލުން ކަމަށްވާތީ އެކަން ކުރެވެން ނެތްކަމަށް ދައުލަތުން ބުނެފި އެވެ. ގއ. ނިލަންދޫ ރައްޔި...\nގައްދޫން ކަރަންޓު ކެނޑުމުން ރައްޔިތުން އިންޖީނުގެއަށް ގަދަވެގެންފި\nމުހައްމަދު ހަސަން 27 ސެޕްޓެމްބަރ 2011\nގދ. ގައްދޫން މިރޭ ކަރަންޓް ކަނޑައިގެން ދިއުމާ ގުޅިގެން އެރަށު މީހުން އެކަމާ ހިތްހަމަނުޖެހިގެން އަޑުގަދަކުރަމުން އެބަދެ އެވެ. ގައްދޫ ކައުންސިލްގެ މެންބަރު ނިޒާރު އަބުދުﷲ ވިދާޅުވީ، މިރޭ ގާތްގަނޑަކަށް 9...\nވަށަފަރުގައި ވެސް ކަރަންޓު ކެނޑުމުގެ މައްސަލަ ބޮޑުވެފައި\nހައްވާ ލުބްނާ 23 ސެޕްޓެމްބަރ 2011\nހއ. ވަށަފަރުން މިއަދު ހެނދުނުން ފެށިގެން އެތައް ގަޑިއިރެއް ވަންދެން ކަރަންޓު ކެނޑިފައި އޮތުމަށްފަހު، އިރުއޮއްސި ހައެއް ޖަހަން އުޅެނިކޮށް އަލުން ކަރަންޓު ގުޅާދީފައިވީ ނަމަވެސް، ކޮންމެ ފަނަރަ މިނެޓަކުން...\nސަބްސިޑީ ނުލިބޭ ނަމަ ނިލަންދު އަށް ކަރަންޓު ދެވޭނީ އިތުރު ދެ މަހު: ކައުންސިލް\nހަވީރު އޮންލައިން، 21 ސެޕްޓެމްބަރ 2011 15:15 21 ސެޕްޓެމްބަރ 2011\nއިންޖީނުގެ ހިންގުމަށް ސަރުކާރުން ސަބްސިޑީ ނުދޭނަމަ ރަށަށް ކަރަންޓު ދެވޭނީ އިތުރު ދެ މަހު ކަމަށް ގއ. ނިލަންދޫ ރަށު ކައުންސިލުން މިއަދު ބުނެފި އެވެ. ނިލަންދޫ ކައުންސިލުން މިއަދު ނެރެފައިވާ ނޫސް ބަޔާނެއް...\nފޯކައިދޫ ގެތަކުގެ ކަރަންޓު ފީ ހޯދުމަށް އަނެއްކާ ވެސް ކޯޓަށް\nހަވީރު އޮންލައިން، 21 ސެޕްޓެމްބަރ 2011 14:13 21 ސެޕްޓެމްބަރ 2011\nކަރަންޓުގެ މައްސަލައިގައި ހިޔާލު ތަފާތުވެފައިވާ ށ. ފޯކައިދޫގެ ބައެއް ގެތަކުން މިދިޔަ މަހުގެ ކަރަންޓު ބިލް ނުދައްކާތީ ކަރަންޓު ފީ ހޯދުމަށް ކައުންސިލުން ރަށު ކޯޓަށް މައްސަލަ ހުށަހަޅައިފި އެވެ. ފޯކައިދޫ...\nހަސަން މުހައްމަދު 21 ސެޕްޓެމްބަރ 2011\nއިންޖީނުގެ ހިންގުމަށް ސަރުކާރުން ސަބްސިޑީ ނުދޭނަމަ ރަށަށް ކަރަންޓު ދެވޭނީ އިތުރު ދެ މަހު ކަމަށް ގއ. ނިލަންދޫ ރަށު ކައުންސިލުން މިއަދު ބުނެފި އެވެ. ނިލަންދޫ ކައުންސިލުން މިއަދު ނެރެފައިވާ ނޫސް ބަޔާނެއ...\nމުޙައްމަދު ނައުރިފް 55 މިނެޓު ކުރިން


Bikini Gai Ulhunu Fathuruveriya Heekuree Bayaku Ulhunee Eyna Raheenu Kuran Kamah - Vaguthu\nބިކިނީގައި އުޅުނު ފަތުރުވެރިޔާ ހީކުރީ ބަޔަކު އުޅުނީ އޭނާ ރަހީނު ކުރަންކަމަށް!\nމާފުށީގައި ބިކިނީގައި އުޅެނިކޮށް ފުލުހުންގެ ބެލުމުގެ ދަށަށް ގެންދިއުމަށްފަހު ދޫކޮށްލި އިނގިރޭސިވިލާތުގެ ފަތުރުވެރިޔާ ސިސިލިއާ ޖަސްޓްޒެމްބްސްކާ އޭނާ އަށް ރާއްޖޭގައި ދިމާވި ކަންތައްތަކާއި ބެހޭ ގޮތުން ފުރަތަމަ ފަހަރަށް ވާހަކަ ދައްކައިފިއެވެ.\nއިނގިރޭސިވިލާތުގެ ނޫހަކަށް ދިން އިންޓަވިއުއެއްގައި ސިސިލިއާ ބުނީ މާފުށީގައި އޭނާ ބިކިނީގައި އުޅުނީ އެއީ މަނާކަމެއް ކަން ނޭނގި ކަމަށެވެ.\n"އަހަރެން ހީކުރީ އެމީހުން އުޅުނީ އަހަރެން ރަހީނު ކުރަން ކަމަށް. އެހާލަތު ދިމާވުމުން ކޮންމެ އަންހެނަކަށް ވެސް ލަފާކުރެވޭނެ ގޮތައް އަހަރެންނަށް ވެސް ކަންތައްތައް ލަފާކުރެވުނީ. އަހަރެންނަށް ހީކުރެވުނީ އަހަރެންގެ ފުރާނަ ވަނީ ނުރައްކަލަށް ހުށަހެޅިފައި ކަމަށް." ސިސިލިއާ ބުންޏެވެ.\nފުލުހުން ސިސިލިއާގެ ބަނޑުމަތީގައި ޖަހާ އަނިޔާ ކުރިކަމަށް ވެސް އޭނާ ބުނެފައި ވެއެވެ.\nއޭނާ ބުނީ މީގެ ކުރިން ވެސް އޭނާ ރާއްޖެ އަށް ޗުއްޓީ ހޭދަކުރަން ގޮސްފައިވާ ކަމަށާއި މީގެ ކުރިން އޭނާ ރާއްޖެ ގޮސް ބިކިނީގައި އުޅުނުއިރު އެއްވެސް މައްސަލައެއް ދިމާނުވުމުން ބިކިނީގައި އުޅުން އެއީ މައްސަލައެއް ކަމަށް އޭނާއަށް ހީކުރެވިފައި ނެތް ކަމަށެވެ.\nސިސިލިއާ ބުނީ އޭނާ މާފުށީ މަގުމަތިން ހިނގާފައި ދަނިކޮށް ފުރަތަމަ އޭނާ ފަހަތުން އަންނަން ފެށީ ދެތިން ފިރިހެނުން ކަމަށެވެ. ފަހުން ބަޔަކު އައިސް މިއީ ފުލުހުން ކަމަށް ބުނި ކަމަށާއި ނަމަވެސް ފުލުހުންގެ ކާޑު ދައްކަން ބުނުމުން ކާޑު ނުދެއްކި ކަމަށް އޭނާ ބުންޏެވެ.\nސިސިލިއާ ބުނީ އޭނާ ކާރަކަށް އެރުވިއިރު އޭގައި ތިބީ ޔުނީފޯމް ލައިގެން ތިބި ބައެއް ނޫންކަމަށާއި އެހައި ހިސާބުން އޭނާ ރަހީނު ކުރީކަމަށް ހީކުރެވުނު ކަމަށެވެ.\nސިސިލިއާ ބުނީ ޕޮލިސް ސްޓޭޝަނަށް ގެންގޮސް ފަސް މީހަކު ވެގެން އޭނާ ފާސްކުރަން ވެސް އުޅުނު ކަމަށެވެ.\n"އަހަރެންނަކަށް ނޭނގެ އަހަރެން ބިކިނީގައި ހުއްޓާ އަހަރެން ފާސްކުރަން ޖެހޭ ސަބަބެއް." އޭނާ ބުންޏެވެ.\nފުލުހުން އޭނާ އަތުން ޕާސްޕޯޓް ހޯދަން އޭނާ ދޫކޮށްލި ފަހުން ވެސް ގެސްޓް ހައުސްއަށް ގޮސް ދޮރުފަތުގައި ތަޅައި އިންޒާރު ދިން ކަމަށް ސިސިލިއާ ބުންޏެވެ.\nސިސިލިއާ ބުނާ ގޮތުގައި އޭނާ އަކީ ކާކުކަން އެނގި މީޑިއާތަކުން އެމައުލޫމާތު ގެނެސްދީފައި ވަނީވެސް ފުލުހުން އޭނާ އަކީ ކާކުކަން ހާމަ ކުރުމުންނެވެ. އެކަން ސިސިލިއާ ވަނީ ކުށްވެރިކޮށްފައެވެ.\nMaafushi Gai Bikini Gai Ulhenikoh Hayyaru Kuree "Aadhaige Meeheh Noon"https://t.co/Pf4Z6fFHN6\n— Vaguthu Online (@VaguthuOnline) February 9, 2020\nފެބުރުއަރީ 16, 2020 11:06\nމޮޅެއްނު ވާހަަކަ... ކާފަރުންގެ\nފެބުރުއަރީ 16, 2020 11:08\nބޮއެގެން ހުރީ.ހަމަ ހޭ ޖެހުނީމަ ދެން ކީކޭކިޔާކަށް\nފެބުރުއަރީ 16, 2020 11:13\nވަރަށް އޮޅުވާލައިގެން ވާހަކަ ދައްކާފައި ވާކަން ފާަހަގަ ކުރެވިއްޖެ! ދިވެހި ކަމާބެހޭ ފަރާތުން ރާއްޖޭ އަގު ދިފާއު ކުރަން ޖެހޭ!\nފެބުރުއަރީ 16, 2020 11:16\nރަހީނު ކުރަން އުޅުނުއިރު އެކުގައި އައި ފިރިހެން މީހާ އުޅުނީ ރަހީނުކުރަން އުޅުނު މީހުންގެ އެދުމަކަށް ތިޔަ އަންހެނާގެ އައުރަ ނިވާނުކުރެވިގެން. އެމީހުން ރަހީނުކުރަނީ އައުރަ ނިވާކޮށްގެން ތިބޭމީހުންނޯ.\nއައްނި ހަދާކަހަލަ ދޮގޭ މިއިނގިރޭސީން ހަދަނީ...ވީޑިޔޯއިން ފެނޭ ފުލުހުންގެ ގަދަ ނޫކުލައިގެ ޔުނީފޯމުގަ ތިބި ފުލުހުން އޭނާ ހިފަހައްޓަން އުޅޭ ތަން.އެކަމު އެބުނަނީ ކުލަހެދުމުގަ ކާޑުނެތް ފުލުހުންނޭ.ކީކޭ ދެން ބުނާނީ ޗިޗަންޑާ19ގެ ދަށުން އަހަރުމެންގެ ގައުމު އަނެއް ދިވެހިރާއްޖެއަށް މިއޮށްގެން ފަތިސްވެ އަލިވިލެނީ\nސާބަހޭ އަދިވެސް ނިކުންނަ ގޮތަށް ހުސް ގަޔާ ދުވާތި ދުނިތެރޭގަ\nފެބުރުއަރީ 16, 2020 11:27\nމކެރަފާ ނަޝީފު ހަދާކަހަލަ މޮޅުވާހަކައެއް ހަދާލި..\nބިކިނީލާއިގެން މީހުން އޫޅެ ރަށުތެރޭ ނުޅޭވެކަން ނޭގެ ވުލޮގަރއެއް މީ..ދެން މޮޅުވާހަކަ ނުދައްކާ.ތި އަޑުއާހަނި ރީދު ބައިގަނޑު ތޭރެން ބަޔަކު.\nފެބުރުއަރީ 16, 2020 11:39\nނަޝީދުގެ ވާހަކާގައި ހުއްނަކަލަލަ ރާގު ކިހާރީތި. ކީއްވެ ބަޔަކު އުޅުނީ އަޅުގަނޑު ރޭޕުކުރައްށޭ އޭރުންއަދި މާރީތިވީސް ވާހަކަ ބޮނޑު ކާފަރު.\nފެބުރުއަރީ 16, 2020 11:46\nނޭންގޭތަ ޕޮލިސް ޔުނީފޯރމް ފެނުނީމަވެސް\nފެބުރުއަރީ 16, 2020 11:50\nބޮޑު ކައްޒާބު ދޮގު ހަދަން ފެށީދޯ\nމަޖިލީހުގަ އެއިންނަ ބޭވެސް ވާހަކަ ހުންނަނީ މިކަހަލަ ގޮތަކަށް ދޯ ހޭ ޖެހުނީމަ ބުނީ ބޮލުގަ ބަޑި ޖައްސާފައޭ އިސްތިއުފާ ދޭން އެނގީ\nފެބުރުއަރީ 16, 2020 11:58\nބަލަ އޭނާގެ ފިރިމީހާ/ބިޓު ވެސް ހުރިހާކަމެއްވި އިރު އެތާހުރެ އޭނާ މައިތިރިކޮއް ތުވާލި އޮޅޭތޯ މަސަތްކަތް ކުރިތަން ވީޑިއޯއިން ފެންނަން އެހެރީ، އެތާހަރަކާތްތެރިވި ފުލުހުންވެސް ތިބީ ޔުނީފޯމުގަ. ސަރުކާރުން ކަންވީގޮތް ރަނގަޅުގޮތުގަ ބޭރުގެމީޑިޔާތަކައް ހާމަކުރަންޖެހޭ، ނޫނީ މާފުށީގެ ޓޫރިޒަމް މީނާ ހަލާކުކޮއްލާނެ މަޝޫރުވާން.\nފެބުރުއަރީ 16, 2020 11:59\nގާނޫނީ ރޮނގުން ދުނިޔޭގެ އެންމެ ގިނަދުވަސްވީ ގާނޫނީ ސިސްޓަމް އޮތް ގައުމުގެ ގާނޫނު ހަދާ މަޖްލިހުގައި ގާނޫނީ މަސައްކަތްކުރާ މުވައްޒަފަކު އެހެން ގައުމަކަށް އަރާ ގައުމެއްގެ ގާނޫނުތައް މުގުރުމަކީ ހުތުރުކަން ބޮޑު ކަމެއް. އެހެން ގައުމުތަކުގެ ޘަގާފަތަށް އިޙްތިރާމް ނުކުރުމަކީބައިނަލްއަގްވާމީ ކުށެއް. ICESCR ގެ ދަށުން އޭނާގެ މައްޗަށް ބައިނަލްއަގްވާމީ ކޯޓެއްގައި ދައުވާ ކުރެވިދާނެ.\nފެބުރުއަރީ 16, 2020 12:08\nބަލަތިކަން ހިނގިއިރު ސިސިލޭކައިރީގަ އޭނަގެ ރަހުމަތްތެރިއަކުވެސް ހުއްޓެއްނު އޭނަވެސް އުޅުނީކަލޭރަހީނުކުރަންތަ\nފެބުރުއަރީ 16, 2020 12:37\nފުލުހުންދިން ނަސޭހަތެއްވެސް ނެތް ފުލުހެއްގެ ގަޔައްއަތްލައި އަވިއަނު ނެގިކަމެއްވެސް އެބީތާއަކައް ނޭގޭ އިސްލާމީގައުމެއްގެ އާދަކާދަކައެއް ވެސްނޭންގޭ އެކަމަކު ގާނޫހަދަންލަފާދޭ ބީތާއެކޯލަ ބަޔަކު އޭނަގޭ ފައިބުޑުބޮސްވެސްދީފިވިއްޔާ ދެންކިހާ ފޮންޔެއްވާނެ\nކޮން މެވެސް ކުއްޖެއް މި މަންޖެގެ ވީޑިއޯ އެ މަންޖެއަށް ފޮނުވާލަ ދީބަލަ .. އޭރުން ދޯ އެ މަންޖެއަށް ގެޓްވާނީ އުޅެވުނުގޮތް...ރަނގަޅީވެސް ޕަބްލިކަށް ފެންނަހެން ހޭޝްޓެގް ކޮށްލުން\nފެބުރުއަރީ 16, 2020 13:11\nހުސް ދޮގު.. މިއީ މި ސަރުކާރުގެ ބަޔަކު ވެގެން މީނާ ލައްވާ ހިންގި ޑުރާމާއެއް.. ކީއްވެ އޭނާ ޑީޕޯޓު ނުކުރީ..؟ ކީއްވެ އޭނާ ފައިން ނުކުރީ..؟ މިއީ މިކަމުގެ ހެކި.\nފެބުރުއަރީ 16, 2020 13:16\nކަލޭ ވާހަކަ އަނބުރާލަން މޮޅުވާހަކަނުދައްކާހުރޭ. ރަށުގަ މުޅި ރައްޔިތުންގެ ކުރިމަތީގަ ކަލޭ ރަހީނުކުރަން އުޅުނީ؟ ކަލެޔަށް ބިކިނީލައިގެން ރަށުތެރޭގަ އުޅުމަކީ މަނާކަމެއްކަމާ، ތުވާއްޔެއްދީ ނިވާކުރަން ބުނީމަވެސް ރަހީނުކުރަން އުޅުނީ؟ ގަޅިވާހަކަ ދައްކާނީ ގަޅިން ކައިރީ.\nފެބުރުއަރީ 16, 2020 13:24\nހިނދު ކޮޅުގާއި ހުރުމުން ތިކަހަލަ ގޮތްގޮތައް ހީވާނެ\nމިގައުމުގާވެސް އުޅުއްވާ އެންމެނަކު އަބަދު ހަމާއިގާތިބޭކަށް ނޭދޭނެ ހަމާއިނެއްޓެން ބޭނުންވާމީހުން ހަކުރު ބޭނުން ކުރުމުން ހަކުރު މާގިނަވޭ\nހުސްދޮގު ހަދާ މީހެއްތީ، ފުލުހުން ތިބި ޔުނީފޯނުގައިވެސް، އެރުވީވެސް ޕޮލިސް ޖަހާފައިވާ ވެހިކަލަކަށް، ބޯއިފްރެންޑްވެސް ކައިރީގައި ހުރި ހުރިހާކަމެއް ހިނގިއިރު، މީހާހުރީ މާގިނައިން ބޮއެގެމް "ނައިސްވެފައި".\nފެބުރުއަރީ 16, 2020 14:00\nހަމަ ޔާމީނު ކަހަލަ ވަގެއް މިވެސްަ\nފެބުރުއަރީ 16, 2020 14:12\nމިއީ ު ޔޫކޭތަ މީހުން ރަހީނު ކުރަން\nޖާހިލުން އަބަދުވެސް ބަލާނީ ދޮގެއް ހެދޭތޯ؟ އޭނައަކީ ތަހުޒީބު އަންހެނެއް. އޭނާ ދޮގެއް ހަދަން ޖެހޭތަ؟\nފެބުރުއަރީ 16, 2020 15:17\nސެސީލިޔާ! ޕްލީޒް! ވީ ވުޑް ލައިކް ޔޫ ޓު ސްޓޭ އަވޭ ފްރޮމް ދަ މޯލްޑިވްސް އިން ފިޔުޗަރ! ވީ ޑޯންޓް ލައިކް ޔޫ އެންޑް ޔުއަރ އެޓިޓިޔުޑް\nމީނާ އަދިވެސް ދަނީ ރާއްޖެ ބައިނަލްއަޤްވާމީ މީޑިޔާތަކުގައި ބަދުނާމު ކުރަމުން..... މިވަރުގެ މީހަކަށްޓަކައި ވިއްޔަ މި ނާޝީދު މާފަށް އެދުނީ\nއާނ ކަލޭ ވާނެ އެެހެން ހީކުރަން. މީ އައިސިސް މީހުން ވިއްޔާ! ކަލޭ އަމިއްލަ ރަށުގަވެސް ފުލުހުންނާ ދިމާކޮށްބަލަ. ތަޅާ ތިިރިއަރުވާލާނެ ވިއްޔާ!\nފެބުރުއަރީ 16, 2020 15:34\nރާއްޖޭގެ ނަން ޚަރާބުކޮށް ދިވެހިން ބަޑަށް ޛައްސަންވެގެން ހައެވާނު ހަދާދޮގު ބަލާބަލަ.\nބްލޮގަރއެއް. ގާނޫނީ ވަކީލެއް. ކުރިން ވަނީ ރާއްޖެ އައިސް. އެހެންކަމަށްވާ އިރު، އޭނާގެ ޗާލުކަމާއި ނާޒުކު ކަަމަށް ދުނިޔޭގެ ސަމާލުކަން ގެނައުމަށް ކުރި ކަމެއް ތިޔައީ. އަދި އަމުދުން ގާނޫނީ ކަންކަމަށް ލަފާދޭ މީހެއް ކަމަށްވަންޏާ، އެހެން ގައުމުތަކުގެ ގާނޫނުވެސް ބަލާ ދިރާސާކުރާނެ އެންމެފަހުގެ އަޕްޑޭޓްތައްވެސް ބަލާ ހަދާނެ.\nއެހެންވީމަ ތިޔަކަމަށް ބުނެވެން އޮތީ އޭނާގެ ހުރި ސެން ދިވެހިންނަށް ދައްކާލަން ކުރި ކަމެކޭ އެއީ\nފެބުރުއަރީ 16, 2020 16:22\nބޭކާރު ދޮގު. ޙިތާވެގެން އުޅުނު ފިރިހެންސޮރު ފުލުހުންނަށް އެއްބާރުލުންދޭން މަސައްކަތްކުރާތަން ވީޑިއޯއިން ރީއްޗަށް ފެނެ. ޢަދި މިޒަމާނުގައި ފުލުހުން ހާމަ ނުކުރިޔަަސް ފަސޭހައިން ކާކުކަން ހޯދޭނެ\nފެބުރުއަރީ 16, 2020 17:43\nމިއީ އިނގިރޭސިވިލާތު މަންޖެއަކަސް އިނގިރޭސި ނޭންގެނީކަމަށް ވާނީ. އެހެން ބުނިނަމަ މާ ތާހިރުވީސް ދޯ. ތުވާޔެއް ހިފައިގެން ތުވާލި ގައިގައި އޮޅަން މަންޖެ އާއި އެކުގައި އުޅުނުމީހާވެސް ދުވިއިރު ނޭންގުނީ ވާނުވާ.\nފެބުރުއަރީ 16, 2020 18:03\nނަށީދު ގެ ރޭވުމެއް\nފެބުރުއަރީ 16, 2020 18:19\nގެސްޓްހައުސް ގެ ދޮރުގައި ތެޅިޔޯ އެބުނީ އެކަމު އަހަރެން ކީ އާޓިކަލް އަކުން ދުށިން މި ފަތުރުވެތިޔާ މީ ރިޒޯޓަކުން އައި ފަތުރުވެރިޔެކޭ ކިހިނެތް މިވަނީ\nފެބުރުއަރީ 16, 2020 18:53\nޢަދިވެސް މާފައް އެދިފަ ތަހުތައް އަރުވާ\nބޮއެގެން ވާނުވާ ނޭގޭ ހާލުގަ ކޮންކަމެއް އިނގޭނީ.\nފެބުރުއަރީ 16, 2020 19:06\nމީނާއަކީލޯފަންމީހެއްތަ ޔުނިފޯމްގަތިބިފުލުހުން ނުފެންނަނީ\nފެބުރުއަރީ 16, 2020 19:30\nދެވަނަ ކެނެރީ ނަސީދު ދޯ ސާބަސް ފުޅު...\nފެބުރުއަރީ 16, 2020 20:45\nހަމަ ތިކަހަލަ މޮޅުވާހަކަ ދައްކާ މީހެއް އުޅޭ މަގައުމުގަވެސް. ހީވަނީ ދެމީހުންވެސް ކިޔެވީ އެއްފޮތަކުންހެން.


Pakistan gai2rail jehi, gina adhadhege bayaku maruvejje | ThePress\nޕާކިސްތާނުގައި2ރޭލު ޖެހި ގިނަ އަދަދެއްގެ ބަޔަކު މަރުވެއްޖެ\nޕާކިސްތާނުގެ ދެކުނުގެ ސަރަހައްދެއްގައި ފަސެންޖަރުން ގޮވައިގެން ދަތުރު ކުރަމުން ދިޔަ2ރޭލު ޖެހިގެން ހިނގި އެކްސިޑެންޓްގައި މަރުވި މީހުންގެ އަދަދު 40 އަށް އަރައިފިއެވެ.\nއޮފިޝަލުން ވިދާޅުވި ގޮތުގައި ސިންދު ޕްރޮވިންސްގައި ދަތުރު ކުރަމުން ދިޔަ އެއް ރޭލު، ދަގަނޑު މަތިން ކައްސާލައިގެން އެހެން ޓްރެކަކަށް އެރީ ކަމަށެވެ. އޭގެ ފަހުން، ފަސެންޖަރުން އަރުވާ ފުރައިގެން ދަތުރު ކުރަމުން ދިޔަ ރޭލެއް އެ ރޭލުގައި ޖެހި، ރޭލު ފުރޮޅާލީ ކަމަށް އޮފިޝަލުން ވިދާޅުވިއެވެ.\nމި ހާދިސާގައި ޒަހަމްވީ މީހުންނަށް، ކައިރި ހޮސްޕިޓަލުތަކުގައި ފަރުވާ ދެމުން ދާއިރު، ބައެއް މީހުންގެ ހާލު، ކުރިޓިކަލް ކަމަށް ހަބަރު ލިބެއެވެ.\nމިއަދުގެ ހާދިސާއާ ގުޅިގެން، ބޮޑުވަޒީރު އިމްރާން ހާން ވަނީ ޓްވީޓް ކުރައްވާފައެވެ. މި ހާދިސާއާއެކު ސިހުން ގެނުވި ކަމަށް އިމްރާން ވަނީ ވިދާޅުވެފައެވެ. އަދި ހަދިސާގެ ފުރިހަމަ އިންކުއަރީއެއް ކުރިއަށް ގެންދަވާނެ ކަމަށް އިމްރާން ވަނީ ވައުދުވެވަޑައިގެންފައެވެ.


Raajjeyga Hageegee Islaamee Shareeaiy Nei Kamah Mosta Vidhaalhuvumun Zuvaabakah! - Vaguthu\nކޮވިޑް-19: ރާއްޖެއަށް އިތުރު ނުރައްކަލެއް، އެޑްމިޓް ކުރަންޖެހޭ މީހުންގެ އަދަދު ދުވަހުން ދުވަހަށް މައްޗަށް - 20 ގަޑިއިރު ކުރިން\nރާއްޖޭގައި ހަގީގީ އިސްލާމީ ޝަރީއަތް ނެތް ކަމަށް މޮސްޓާ ވިދާޅުވުމުން ޒުވާބަކަށް!\n3 ހަފްތާ ކުރިން ( ޖުލައި 15, 2020 )\nރައްޔިތުންގެ މަޖިލިހުގެ ރައީސް މުހައްމަދު ނަޝީދާއި (މ) މެމްބަރު ހަލީމް (ކ) އަދި މެމްބަރު މޮސްޓާ. --- ފޮޓޯ: މަޖިލިސް\nރާއްޖޭގައި ހަގީގީ އިސްލާމީ ޝަރީއަތް ނެތް ކަމަށް ރައްޔިތުންގެ މަޖިލިހުގެ ނޮޅިވަރަމް ދާއިރާގެ އަމިއްލަ މެމްބަރު މުހައްމަދު ނަޝީދު (މޮސްޓާ) ވިދާޅުވުމުން އެމްޑީޕީގެ ބައެއް މެމްބަރުން ނުރުހުން ފާޅުކުރެއްވުމުން ޒުވާބަކަށް ބަދަލުވެއްޖެއެވެ.\nމޮސްޓާ އެގޮތަށް ވިދާޅުވީ، ބިލެތްދޫ ދާއިރާގެ އެމްޑީޕީގެ މެމްބަރު އަހުމަދު ހަލީމް (ދޮންބިލެތް) މަޖިލިހުގައި ވާހަކަ ދައްކަވަމުން ގެންދަވަނިކޮށް ނިޒާމީ ނުކުތާ ނަންގަވައި މެމްބަރު ހަލީމަށް ރައްދު ދެއްވަމުންނެވެ.\nހަލީމް ވަނީ ކުރީގެ ރައީސް އަބްދުﷲ ޔާމީންގެ ވެރިކަމުގައި ވަރަށް ބޮޑެތި ވައްކަން ހިނގައި ދިޔަ ކަމަށް ތުހުމަތު ކުރައްވައިފައެވެ.\n" ކުރީގައި ފެންނަނީ ދަވާދު ދަޅެއް. ކޮންމެވެސް ސަތަރި ރޯލެއް ވަގަށް ނަގައިގެން މީހަކު އަރުވާލާ މަންޒަރު. މިއަދު އަޅުގަނޑުމެންނަށް މި ފެންނަނީ ހިސާބު އަކުރުން ވެސް ކިޔާލަންވެސް ނޭނގޭ ވަރުގެ ބޮޑެތި ޖުމްލަތަކުން ވައްކަން ކޮށްގެން ދިޔަތަން. 3.5 ބިލިއަން ރުފިޔާ މިއީ އާންމު ދިވެއްސަކަށް އަނެއްހެން ކިޔާލަން ވެސް އުނދަގޫ އަދަދެއް،" ހަލީމް ވިދާޅުވިއެވެ.\nއެފަދަ ބޮޑެތި ވައްކަން ކުރުމުން އަދަބު ދިނުމުގައި ރާއްޖެއިން މިހާރު އަމަލު ކުރަނީ ކުރިއަރާފައިވާ އެހެނިހެން ގައުމުތަކާއި އެއްގޮތަށް ކަމަށް ހަލީމް ވިދާޅުވިއެވެ. އަދި ކުރީގެ ނައިބު ރައީސް އަދީބުއާ އެކު ދައުލަތުން ވި އެއްބަސްވުމަކީ އެފަދަ ޒަމާނީ އުސޫލުތަކާ އެއްގޮތަށް ވެފައިވާ އެއްބަސްވުމެއް ކަމަށް އޭނާ ވިދާޅުވިއެވެ.\nނަމަވެސް ސައުދީ އަރަބިއްޔާގައި އޮންނަ ފަދަ އިސްލާމީ ޝަރީއަތެއް ރާއްޖޭގައި ހިންގައިފި ނަމަ، ބޮޑެތި ވައްކަން ކުރާ މީހުންގެ އަތާ ފައި ނުހުންނާނެ ކަމަށް ހަލީމް ވަނީ ވިދާޅުވެފައެވެ. ރާއްޖޭގައި އެ އުސޫލުން އަމަލު ނުކުރާ އިރު އަދީބު އާއި އެކު ވެފައިވާ އެއްބަސްވުމުގެ ދަށުން އެމްއެމްޕީއާރުސީގެ ފައިސާގެ ޚިޔާނާތުގެ މައްސަލައިގައި ބައިވެރިވި މީހުން އެނގޭ ނަމަ އެ ފަދަ އެއްބަސްވުމެއްގެ ފާއިދާ ބޮޑު ކަމަށާއި އެ މައްސަލަ ހިނގައި ދިޔަ ގޮތް ބެލުމަށްޓަކައި އެއީ މުހިންމު ފިޔަވަޅެއް ކަމަށް ހަލީމް ފާހަގަ ކުރެއްވިއެވެ.\nހަލީމް އެގޮތަށް ވިދާޅުވުމުން މޮސްޓާ ވިދާޅުވީ، ރާއްޖޭގައި އިސްލާމީ ޝަރީއަތް ނެތް ކަމީ ނަސީބެއް ކަމަށެވެ.\n" ނަސީބެއް މިތާ އިސްލާމީ ޝަރީއަތް ނޯންނަކަން. އޮންނަ ނަމަ ބިލެތްދޫ ދާއިރާ މެމްބަރުމެން މިތާ ފެންނާކަށް ނުތިބޭނެ. އަޅުގަނޑު އުފާކުރަން މިތާ އިސްލާމީ ޝަރީއަތް ނެތީތީ މިއަދު." މޮސްޓާ ވިދާޅުވިއެވެ.\nމޮސްޓާގެ އެ ވާހަކަތަކަށް ފަހު ހަލީމަށް ވާހަކަ ކުރިއަށް ގެންދަން ފުރުސަތު ދެއްވުމުގެ ކުރިން އެ ވަގުތު ރިޔާސަތުގައި އިންނެވި މަޖިލީހުގެ ރައީސް އަދި ކުރީގެ ރައީސް މުހައްމަދު ނަޝީދު ވަނީ މޮސްޓާ އަށް ނުސީދާކޮށް ރައްދު ދެއްވައިފައެވެ.\n" އިއްޒަތްތެރި މެމްބަރުން އަޅުގަނޑު މި އިންނަނީ މިތާ ހައިރާންކަން މަތީގައި. މިއީ އަދި އަޅުގަނޑު ހަޔާތުގައި ފެނުނު ތަނެއް ނޫން. އެހެންވީމަ ދެން އަޅުގަނޑު މިއިނީ އިހަށް މަޑުކޮށްލައިގެން،" ރައީސް ނަޝީދު ވިދާޅުވިއެވެ.\nރައީސް ނަޝީދުގެ ވާހަކަފުޅަށް ފަހު މެމްބަރު ހަލީމަށް ފުރުސަތު ދިނުމުގެ ކުރިން ތިނަދޫ އުތުރު ދާއިރާގެ މެމްބަރު އަބްދުލް މުޢުނީ ވަނީ ނިޒާމީ ނުކުތާއެއް ނަންގަވައިފައެވެ.\nއޭނާ ވަނީ ރާއްޖޭގެ ދީނަކީ އިސްލާމް ދީންކަމަށް ގާނޫނުއަސާސީގައި ކަނޑައަޅާފައިވާ އިރު ރާއްޖޭގައި ހިނގަމުން ދަނީ އިސްލާމީ ޝަރީއަތްކަމަށެވެ.\nއަދި މަޖިލީހުގެ މެމްބަރަކު ތެދުވެ، ރާއްޖޭގައި އިސްލާމީ ޝަރީއަތް ނެތް ކަމަށް ބުނުމަކީ އެކަމާއި ހިތާމަކޮށް، ލަދު ގަންނަން ޖެހޭ ކަމެއްކަމަށް ވެސް އޭނާ ވިދާޅުވިއެވެ.\nމުޢުނީ ވަނީ މޮސްޓާ މައާފަށް އެދުމަށް ވެސް ގޮވާލައްވައިފައެވެ.\nހަލީމަށް އަލުން ވާހަކަ ކުރިއަށް ގެންދަން ފުރުސަތު ދިނުމުން އޭނާ ވިދާޅުވީ، މޮސްޓާ ރާއްޖޭގައި އިސްލާމީ ޝަރީއަތް ނުހިނގާ ކަމަށް ވިދާޅުވީ އޮޅިވަޑައިގެން ކަމަށް ވިދާޅުވެފައެވެ.\nއެ ހިސާބުން ދެވަނަ ފަހަރަށް ނިޒާމީ ނުކުތާއެއް ނަންގަވާ މޮސްޓާ ވަނީ އޭނާ ދެއްކެވި ވާހަކަތައް ދިފާއު ކުރައްވާފައެވެ.\n" އަޅުގަނޑު މިދަންނަވާ އެއްޗަކީ މިތާގައި އިސްލާމީ ޝަރީއަތެއް އޮތް ނަމަ އަހުމަދު ހަލީމު މިތާކު ނުހުންނާނެއޭ،" މޮސްޓާ ވިދާލުވިއެވެ.\nމޮސްޓާގެ ވާހަކަ ހުއްޓުވުމަށް ފަހު ރައީސް ނަޝީދު ވަނީ އެ ވާހަކަތަކަށް ފުރުސަތު ދެވެން ނެތް ކަމަށް ވިދާޅުވެފައެވެ.\n" މިތަނުގައި އޮންނަނީ އިސްލާމީ ޝަރީއަތް އިނގޭތޯ. ތި މައުޟޫގައި ތި ބަހުސްއެއް ކުރިއަކަށް ނުގެންދެވޭނެ. އިއްޒަތްތެރި މެމްބަރު ޤާނޫނުއަސާސީ ބައްލަވާލައްވާ މިތަނުގައި މިއޮތީ އިސްލާމީ ޝަރީއަތް." ރައީސް ނަޝީދު ވިދާޅުވިއެވެ.\nގާނޫނުއަސާސީއަކީ ރައީސް މައުމޫނާ ދެކޮޅަށް ލިޔުނު ލިޔުމެއް: ރައީސް ނަޝީދު\nގާނޫނުތަކާއި ގަވާއިދުތަކާއި ހިލާފަށް އަމީރު އަމަލު ކުރައްވާނެ ކަމަކަށް ނުދެކެން: ނަޝީދު\nޖުލައި 15, 2020 14:21\nމޮސްޓާ އެ ބުނީ ދެތެއް. މީ ރާއްޖޭގައި އިސްލާމީ ޝަރީޢަތުގެ ބަދަލުގައި ފެހި ޤާނޫނު އަސާސީ އަށް އަމަލުކުރަނީ.\nމައްކާގެ މުޝްރިކުންނާއި އަހަރުމެންނާއި ހުރި ތަފާތަކީ ކޮބަތޯއެވެ. މުޝްރިކުން ﷲ ސުބުޙާނަހޫ ވަތަޢާ އުޑުތަކާއި ބިން ހެއްދެވި ކަމަށް ޤަބޫލުކުރި ކަމުގައިވިޔަސް، އަޅުކަން ކުރުމުގައި އެއްކައުވަންތަ ނުކުރުމުގެ ސަބަބުން އެބައިމީހުންވީ ނަރަކައަށް ވަންނަން ޖެހުނު ބައެއް ކަމުގައެވެ. ހަމަ އެފަދައިން އަހަރުމެން ވެސް ޝަހާދަތް ދުލުން ކިޔުމަށްފަހު އޭގެ ރުކުންތަކައި ވަޖިބުތަކަށް އަމަލުކުރުން ދޫކޮއްލުމުގެ ސަބަބުން ތައުހީދުގެ އުލޫހިއްޔަތުގައި އެބަ ޝިރުކުކުރަމުއެވެ.\nﷲ ސުބުޙާނަހޫ ވަތަޢާލާ 07 އުޑުމަތީން ބާވައިލެއްވި ޝަރީއަތް ބަދަލުކުރުމަށް ރައްޔިތުންގެ މަޖިލީހުގެ މެންބަރުންނަށް ވޯޓު ދިނުމަކީ ﷲ ޝަރީއަތް ބަދަލުކުރުމަށް އެމީހުންނަށް ވެވޭ އެހީތެރިކަމެކެވެ. އެއީ އެނގިހުރެ ވިޔަސް އަދި ނޭނގި ނަމަވެސް މީހާ ކުފުރުވާ ފަދަ އަމަލެކެވެ. ނޭގުމަކީ އުޒުރެއް ނޫނެވެ. އެކަލާނގެ ވަނީ ރަސޫލާ ޞައްލަﷲ ޢަލައިހި ވަސައްލަމަ ފޮނުއްވައި ޤުރުއާން ބާވައިލައްވާ ޝަރީއަތް ފުރިހަމަ ކުރައްވާފައެވެ. އެހެންކަމުން ނޭގުމަކީ އެމީހާ އެ ކުރި ކުށަކުން ސަލާމަތްވާން އޮތް ހުއްޖަތެއް ނޫނެވެ. އެންމެ ފުރަތަމަ ވެސް ހޯދަން ޖެހޭ އިލްމަކީ ތަޢުހީދެވެ.\nޖުލައި 15, 2020 14:26\nޖުލައި 15, 2020 14:41\nމުޙައްމަދު ނަޝީދު ކަލޭގެ ތި ނަޖިސް އަނގައިން މި ރާއްޖޭގައި އޮތީ އިސްލާމީ ޝަރީޢަތޭ ބުނާއިރު ﷲ ބާވައިލެއްވި ކޮން ހުކުމް ފުޅަކަށް ތޯ ހުކުންކުރަނީ؟ ކަލޭމެންގެ އަމިއްލަ އަތްތަކުން ﷲ ބާވައިލެއްވި ހުކުމްފުޅުތައް ބަދަލުކުރުމުގެ ހުއްދަ ދެއްވީ ކޮން ފަރާތަކުން ތޯ؟\nޖުލައި 15, 2020 16:19\nކޮން ހުކުމެއް ތޯ ނަށީދު ބަދަލު ކު ރީ\nޖުލައި 15, 2020 14:56\nމުޙައްމަދު ނަޝީދު ކަލޭގެ ތި ނަޖިސް އަނގައިން މި ރާއްޖޭގައި އޮތީ އިސްލާމީ ޝަރީޢަތޭ ބުނާއިރު ﷲ ބާވައިލެއްވި ކޮން ހުކުމް ފުޅަކަށް ތޯ އަމަލުކުރަނީ. ކަލޭމެންގެ އަމިއްލަ އަތްތަކުން ﷲ ބާވައިލެއްވި ހުކުމްފުޅުތައް ބަދަލުކުރުމުގެ ހުއްދަ ދެއްވީ ކޮން ފަރާތަކުން ތޯ؟\nޖުލައި 15, 2020 15:03\nގަބޫލް ކުރިޔަސް ނުކުރިޔަސް ރާއްޖޭގަ އޮތީ އިސްލާމީ ޝަރީއަތެއް ނޫން. ބަޔަކު މީހުން ބޭނުންވި ގޮތެއް ބޫނުންވާ ގޮތަކަށް ހަދާފަ އޮތް ގާނޫނެއް މިތާ އޮތީ\nޖުލައި 15, 2020 15:04\nމިގައުމުގަ އިސްލާމީ ސަރީޔަތް ހިންގަން މަސައްކަތް ކުރަނީ ކެނެރީގޭ ނަސީދު އެވެސް ހިނދުކޮޅު އައުމުން.\nޖުލައި 15, 2020 15:06\nއިސްލާމީ ޟަރިއަތެއް އޮތް ކަމަކު އެޔަކަށް އަމަލު ނުކޮށް ހުޅަނގުގެ ޤާނޫނު ގެނެސް އިސްލާމީ ޟަރީއަތް ފޮހެލަން އުޅޭ އެމްޑީއެން އާއި އުތެމަގެ އަޑީއެމްޑީޕީ ދައުލަތެއް މިއޮތީ މިހާރު\nޖުލައި 15, 2020 15:07\nކަލޭމެން ހީކުރަނީ އިސްލާމީ ޝަރީޢަތަކީ ނަމާދުކުރުމާއި ރޯދަ ހިފުން އެކަނި ކަމައްތަ. މިހާރުވެސް ތިކުރާކަމަކީ އިސްލާމީ ޝަރީޢަތާއި ޚިލާފަށް ހެދިފައިވާ ވަޟަޢީ ޤާނޫނެއްގެ ދަށުން އިޖްރާއީ ގޮތުން އެ މައްސަލަ ކުރިއަށްގެންދެވެން ނެތްކަމަށްބުނެ ފަނޑިޔާރުކުރި ހުކުމް ކަމުނުގޮސްގެން ތި އުޅެނީ. އެ ޤާނޫނު ހެދީވެސް މަޖިލީހުންނޭ. ދެން ގޯސްވީ ޤާޟީ. އަމިއްލަ ނަފްސުކުށްވެރިކޮށްބަލަ. ﷲގެ ޝަރީޢަތް ދޫކޮށް އަމިއްލަ ހަދާ ޤާނޫނުތަކިގައި ހަމަނުޖެހޭ ަަަަަ އެތައަކަމެއް ހުންނާތީ އަދީބު ދޫވީ. ޝަރީޢަތަށް ނުފޫޒު ފޯރުވުމަކީވެސް އިސްލާމީ ޝަރީޢަތާއި ޚިލާފުކަމެއް. އަޞްލުތަކަށް ގޮންޖަހާ ވާހަކަ ދައްކަނީވެސް އ.ޝަރީޢަތާއި ޚިލާފަށް އަދި އެއީ ދީނުން ބޭރުވާނެކަމެއް\nޖުލައި 15, 2020 17:06\nއިސްލާމީ ސަޜީއަތުން އަދީބު އަށް އަދަބު ދޭނީ ކިހިނެއްބާ؟؟؟؟😄😄😄😄\nޖުލައި 15, 2020 17:22\nޤަމާރު. އިސްލާމީ ޝަރީޢަތުގައި ވައްކަން ކުރި މީހާ އެ ވައްކަން ކުރި ކަން ސާބިތު ވެއްޖެ ނަމަ އަތް ކަޑަން އޮންނަކަން ނޭނގޭތަ؟ ރާއްޖެއިން އަތް ކެޑުމުގެ ބަދަލުގައި ޖޫރިމަނާ، ޖަލަށް ލުން ، ކޮންމެވެސް އެހެން ވަޞަޢީ ހުކުމެއް ކުރަނީ.\nގުރޭޑް4ކުންފާސް ނުވެގެން ކަނޑާލުމުން އޮއްގާ ދަނޑު ތަކުގާއި ފުޓްބޯޅަކުޅެން އުޅެ މުސްކުޅިވުމުން ހިސާބުގެ ބޮޑެތި އަދަދުތަށް ނޭގޭނެކަން މަމެންވެސް ދަންނަން\nޖުލައި 15, 2020 15:26\nޚަބަރުދާރެވެ! ހަމަކަށަވަރުން، ޙުކުމްވަނީ ﷲ އަށް އެކަންޏެވެ. އަދި ﷲ ތަޢާލާގެ ޙުކުމްގައި އެއިލާހު އެއްވެސް މީހަކަށް ބައެއް ނާޅުއްވައެވެ. އެހެނެއްކަމަކު، ޙުކުމަކީ ﷲ އަށް ޚާއްސަވެގެންވާ ކަމެކެވެ. ﷲ ގެ ޙުކުމް ދޫކޮށްލާ މީހާ ނުވަތަ ﷲ ގެ ޙުކުމުގެ ބަދަލުގައި ޙުކުމް ޝަރުޢުކުރާމީހާ ނުވަތަ ﷲ ގެ ޙުކުމުގެ ބަދަލުގައި މީސްތަކުން ހަދާފައިވާ ޙުކުމަށް ޙުކުމް ކުރާމީހާގެ މުރުތައްދުކަމާއި ކާފަރުކަމުގެ މަށްޗަށް އަހުލުލް ސުންނަތް ވަނީ އިޖުމާޢުވެގެންނެވެ. އަދި އެފަދައިން ޙުކުމްކުރާ ތަނަކަށް ޙުކުމް ހުށައެޅުމަކީ ނުވަތަ އެފަދައިން ޙުކުމްކުރާ މީހެއްގެ ގާތަށް ޙުކުމް ކުރަން ދިޔުމަކީ ކާފަރުވެ ދީނުންބޭރުވާ ކަމެއްކަމަށް އަހުލުލް ސުންނަތް އެއްބަސްވެގެންވެއެވެ.\nވަޙީކުރައްވަމެވެ. އެއުރެންގެ މެދުގައި އުފެދިފައިވާ ދެކޮޅުވެރިކަމުގައި، ކަލޭގެފާނު ޙުކުމްވެރި ކޮށްފުމަށް ދާންދެން، އެއުރެން އީމާނެއް ނުވާނެތެވެ. އެހިނދު، ކަލޭގެފާނު ނިޔާކުރެއްވި ގޮތާމެދު އެއުރެންގެ ހިތްތަކުގައި، ދަތިކަމެއް ވާކަމުގައި އެއުރެން ނުދެކޭނެތެވެ. އަދި އެއުރެން އެ ނިޔާއަށްފުރިހަމަވެގެންވާ ކިޔަމަންވުމަކުން ކިޔަމަންވާނެތެވެ." މި އަޔަތުގައި މިއޮތީ ފެހި ޤާނޫނު އަސާސީ އިން ހުކުމް ހޯދާ ވާހަކަ ތޯ ނޫނީ ކީރިތި ޤުރުއާނާއި ނަބިއްޔާ މުޙައްމަދު ޞައްލަﷲ ޢަލައިހި ވަސައްލަމަގެ ސުންނަތުން ހުކުމް ހޯދާ ވާހަކަ ތޯ؟\nޖުލައި 15, 2020 15:37\nމިތިބަ ނުބައި ޝައިތާނުންނަށް ﷲގެ ކޯފާއެއް މަތިކުރުވިޔަސް، ބުނާނެ އެއީ، އެކަމެއް ނޫނޭ.\nޖުލައި 15, 2020 15:50\nމިރައްޔިތުން މަޖިލީހުގައި މިތިބަ އެމްޑިޕީ ބުރާތިންނަށް މިތާ މިހިރަ މުހިއްމު ކޮމެންޓުތައް ފެނޭބާވައެވެ؟ މިނުބައި ޖާހިލުން ގެންނަން ވޯޓުދިން ފަރާތްތަކުގެ ނުބައިކަމާއެވެ.\nރާއްޖޭގައިވެސް ސައުދީގައިވެސް ނެތް ހަގީގީ އިސްލާމީ ޝަރީއަތެއް. ސައުދީގައި އޮތީ ސައުދީ އާއިލާގެ ޝަރީއަތް. ރާއްޖޭގައި އޮތީ ހުޅަނގުގެ ގިނަ ޝަރީއަތްތަކާއި އިސްލާމީ ބައެއް ޝަރީއަތް ހިމެނޭ ޝަރީއަތެއް. އައިސިސް (ދައޭޝް)ގެ ޝަރީއަތަކީ ވަލު ޖަނަވާރުންގެ ޝަރީއަތެއް. އެއްވެސް ހާލެއްގައި އެމީހުންގެ ހަލީފާކަމާއި/ޝަރީއަތާއި އިސްލާމްދީނާއި ކިތަންމެވަރަކަށް ގުޅުވަން އުޅުނަސް ނުގުޅުވޭނެ.\nހަގީގީ އިސްލާމީ ޝަރީއަތާއި އެންމެ ގާތް ޝަރީއަތް އޮތީ އުސްމާނީ ދައުލަތުގައި. އެދައުލަތް ވެއްޓެން މެދުވެރިވީ ނާގާބިލް ވެރިން އައްޔަންކޮށް ދީނާއި ސިޔާސަތު ވަކިކޮށް ސެކިޔުލަރ ޝަރީއަތްތައް ތަންފީޒުކުރަން ފެށުމުން. އުސްމާނީ ދައުލަތަށް ފަހު އިސްލާމީ ގައުމުތަކުގައި ވެރިކަން ކުރަނީ ހުޅަނގުގެ ސިސްޓަަމަށް ނޫނީ އާއިލީ ވެރިކަން. ސައުދީގައި ވަނީ އާއިލީ ވެރިކަމެއް. އެއްވެސް ހާލެއްގައި ސައުދީ ނުބައޭ ނުބުނަން. އެކަމަކު ސައުދީން އެމެރިކާގެ އެހީއާ އެކު ޔަމަނަށް ފުރައްސާރަކޮށް ފަލަސްތީން ފަދަ ގައުމުތަކަށް އެހީ ނުވަނީ ހަގީގީ އިސްލާމީ ޝަރީއަތް އޮންނަ ގައުމަކަށް ނުވުމުން. މުސްލިމް އަހުންނަށް ވުރެ މުދަލާއި ވެރިކަން މާ މުހިންމީ.\nޖުލައި 15, 2020 18:15\nކަލެޔަށް އިންގޭތަ އުސްމާނީ ޚިލާަފަތޭ ތިބުނާ ބައެއްގެ ހަގީގަތް؟ ކަލޭ އައިސިސްގަ އިސްލާމީ ޝަރީއަތެއް ނޫނޭތިޔަ ބުނަނީ ކޮން ހުއްޖަތެއް އޮވެގެންތަ؟\nޖުލައި 15, 2020 22:52\nޓެރޮރިސްޓުންނަކަށް ނޭނގޭނެ ދައެޝް (އައިސިސް)ގެ ޝަރީއަތާއި އިސްލާމީ ޝަރީއަތް ވަކިކުރަން. ޓެރޮރިސްޓުންނަށް އެނގޭނީ ހަމައެކަނި އިސްލާމްދީނޭ ކިޔައިގެން މުސްލިމުން ގަތުލުކުރަން. ދައެޝްއަކީ ދީނުގެ އިލްމެއް ނެތް ޖާހިލުންތަކެއް. މިސާލަކަށް ސީރިޔާއަކީ ޝިއީން ވެރިކަން ކުރާ ގައުމެއް. އީރާނާއި އިރާގަކީވެސް ޝިއީން ވެރިކަންކުރާ ދެގައުމު. މިހާ ހިސާބަށް އައި އިރު ޝިޢީންނަކީ މުސްލިމުން ނޫންކަމަށް ސައުދީއިންނާއި އެހެން މުސްލިމް ގައުމުތަކުން ކަޑަނޭޅީ ކީއްވެގެންތޯ؟ ވެރިޔަކީ މުސްލިމަކަށް ވަންޏާ ރައްޔިތުންނަކަށް ޑިމޮކްރަސީއޭ އެއްޗެކޭ ކިޔައިގެން ބަޢާވަތެއް ނުކުރެވޭނެ. އައިސިސް މިވަނީ މިގޮތަށް ބަޢާވާތްކޮށް މުޅި މެދުއިރުމަތި ގޯސްކޮށް އިސްލާމްދީނުގެ ނަން ކިލަނބުކޮށްފަ. އައިސިސްގެ ސަބަބުން ފައިދާވީ ހަމައެކަނި އެމެރިކާއަށާއި ހުޅަނގުގެ ގައުމުތަކަށް.\nޖުލައި 15, 2020 16:39\nމީދެން ޖޯކެއްތަ..... ޜާއްޖޭގަ އޮތީ އިސްލާމީ ޝަރީއަތް... އެކަމަކު އަމަލު ކުރަން ޖެހެނީ ގާނޫނު އަސާސީއަށް.... ނޮއިސް....\nޖުލައި 15, 2020 16:41\nހަގީ ގަތެއް ރާއްޖޭގައި އިސްލާމީ ޝަރީއަތެއް ނުހިނގާ ރާއްޖޭގައި ހިނގަނީ އަންނިގެނައި ގޮނޑިދުއްވާ ހުޅަނގުގެ ޝަރީއަތް މިއީ މުޅިރާއްޖޭގެ ރަށްޔަތުން ގަބޫލުކުރާނެ ކަމެއް ގަބޫލުނުކުރާނީ އެމްޑީޕީގެ ލާދީނީ ޖަމާއަތުގެ މީހުން މީ އަޅެދޮގެއްނޫންތޯ.\nމާލޭ ސިޓީ ރައްޔިތުމީހާ\nޖުލައި 15, 2020 17:17\nމާތް ﷲ 07 އުޑުމަތީން ބާވައިލެއްވި ޝަރީއަތުގައިވާ ހުކުމްތައް ބަދަލުކޮށް ވަޞަޢީ ޤާނޫން ހަދާ ބަޔަކީ އެއީ ﷲ ގެ އިލަހުވަންތަކަމަށް އަރައިގަންނަ ބައެއް. އެއީ އަންނިޔަކަސް ޝާހިދަކަސް ޤާސިމަކަސް. އެއީ ތޯޢޫތުން ހަމަ މުރުތައްދުން. ސާފު ވެއްޖެތަ.\nޖުލައި 15, 2020 17:44\nއަޅުގަނޑު އުފާކުރަން މިތާ އިސްލާމީ ޝަރީއަތް ނެތީތީ މިއަދު." މޮސްޓާ ވިދާޅުވިއެވެ. މި އަނެއްކާ މުސްލިމެއްބާ؟ މިކަންކީވެބާ؟ ފަލަސުރުހީއަށް ނޭރީ\nފަލަ ސުރުޚީ އަށް ނޭރި އެކަމަކު އުފާވާ ސަބަބު\nޖުލައި 16, 2020 10:33\n" އަޅުގަނޑު މިދަންނަވާ އެއްޗަކީ މިތާގައި އިސްލާމީ ޝަރީއަތެއް އޮތް ނަމަ އަހުމަދު ހަލީމު މިތާކު ނުހުންނާނެއޭ،" މޮސްޓާ ވިދާޅުވިއެވެ.\nޖުލައި 15, 2020 17:51\nމޮސްޓަރ އެ ބުނީ ހަމަ ރަނގަޅައް.މިގައުމުގަ އޮތީ ވަޞުއީ ގާނޫނެއް. ޢިސްލާމީ ޝަރިއްޔާ އެއް ނެތް. ޥާނުވާ ނޭގޭ ލާދީނީ މީހުނަކައް ވަޞުއީ ގާނޫނާއި އިސްލާމީ ޝަރިއްޔާ ވަކިކުރަން ނޭގުމަކީ ދެރަކަމެއް ލަދުގަންނަން ޖެހޭ ކަމެއް.\nޖުލައި 15, 2020 18:04\nމިތަނުގައި އޮތީ އިސްލާމީ ޝަރީޢަތޭ އެބަކިޔަ.. އެބަ ލިޔެ.. އަދި ހަގީގަތަކީ އިސްލާމީ ޝަރީއަތް މިތާ ގާއިމު ނުކުރާކަން. ހިތާމައަކީވެސް އިސްލާމީ ޝަރީއަތް މިތާ ގާއިމު ނުކުރާކަން. ބޮޑެތި ކުށްތައް، ބޮޑެތި ފާފަތައް ޖެހިލުމެއްނެތި ކުރުމާ، މިކަންކަން ކުރާ މީހުން ތަކުރާރުކޮށް ކުރަނީވެސް ހަމަ އިސްލާމީ ޝަރީއަތް މިތާ ގާއިމުވެފަ ނެތީމަ.\nއިސްލާމީ ޝަރީއަތް ގާއިމު ކޮށް ތަންފީޒު ކުރުމަށް ދައުލަތުގެ ކަމާ ބެހޭ އެންމެހާ މުއައްސަސާ ތަކަށް އިލްތިމާސް ކޮށް ނަސޭހަތްތެރިވަން. މި ގައުމު ހަމަ މަގަށް އަޅުވާ ދެދުނިޔޭގެ ކާމިޔާބު ލިބުން އޮތީ އެކަލާންގެ الله تعالى އެންގެވި ގޮތަށް ތަބަޢަ ވެ އެއާ އެއްގޮތަށް ޢަމަލުތައް ބަހައްޓައިގެން.\nޖުލައި 15, 2020 18:23\nއިސްލާމީ ޝަރީޢަތް ހިނގާނަމަ މަޖްލިސްގެ ނައިބު ރައީސް ހުންނާނީ ޝަރީޢަތުގައި އަންގަވާފައިވާ ހެދުމެއްގައި އަދި އެންމެފަހުން މިދެކެވުނު ވާހަކަތަކެއް ނުދެކެވޭނެ.\nޖުލައި 15, 2020 18:26\nމިތާގަ އިސްލާމީ ސަރީއާ ހިގާނަމަ މަނިކުފާނާ މަނިކުފާނުގެ ކޮއްކޮ އަކައްތިޔަގޮޑިތަކުގަ މިއަދަކު ނުއިދެވުނީސް އިގިލައްވާތޯ ﷲޢާއި ރަސޫލާ އައްފުރައްސާރަކުރުމަކީ ދީނުގަކިހާވަރެއްގެ ކަމެއްކަން ..\nޖުލައި 15, 2020 19:29\nދިވެހީން ބޭނުންވަނީ އިސްލާމީ ޝަރީޢަތް މި ރާއްޖޭގައި ޤާއިމްކުރަން.\nރައްޔިތުން މަޖިލީސް މިހާރުން މިހާރަށް އުވާލާ އެއީ މާތް ﷲ ގެ ހުކުމްފުޅުގެ މައްޗަށް ވަޟަޢީ ޤާނޫނު ހަދާ ތަނެއް. ތޯޢޫތުންގެ ކިއްލައެއް. އިސްލާމީ ޝަރީޢަތަށް ފުރައްސާރަ ކުރާ ކޮއްޓެއް\nޖުލައި 15, 2020 20:53\nއައްނި އޭ ކިޔައިގެން ސުރުހީ ތައް ލިޔެގެން އެއަށް ކޮމެންޓް ކުރާ މީހުން މަދު ކަން އުފަލާ އެކު ފަހަގަކުރަން.. މި މުޖުތަމައު އިން އޭނަ ބާކީ ވާ ތަން މި ފެންނަނީ،.\nޖުލައި 15, 2020 21:46\nމި ނަޝީދަކީ މީ ކާކު އިސްލާމީ ޝަރީޢަތޭ ކިޔާގެން އަނގަ ފުޅާކުރަން..މީނަ މީ ފާޅުގަ އިސްލާމީ ޝަރީޢަތާ ދިމާ އިދިކޮޅަށް އެތެރޭގައާއި ބޭރުގައި ވާހަކަ ދައްކާފަވާ އިސްލާމީ ޝަރީޢަތާއި ޢަދާވަތްތެރި އެތައް ބަޔެއްގެ ފަސްބައިގައި އެލިގަނެގެން އުޅޭ މީހެއް. މިތާނގެ ޤާނުނުތައް އިސްލާމީ ޝަރީޢަތާ ދިމާ އިދިކޮޅަށް ބަދަލު ކުރުމަށް ފޫގަޅާފަ މަސައްކަތް ކުރަމުން ދިވެހި ރައްޔިތުންނަށް އޮޅުވާލަން މިތާ މިއޮތީ އިސްލާމީ ޝަރީޢަތޭ އަހަރެމެން މި ތަންފީޒުކުރަނީ އެޔޭ ބުންޏަސް މީހުނެއް ގުނބޯ ނެހެއްދޭނެ\nޖުލައި 15, 2020 22:41\nތެދެއް ތެދެއް ތެދެއް


Channing Tatum Aai Jenna Ge9Aharuvee Kaiveni Nimumakah - Vaguthu\nޗެނިން އާއި ޖެނާގެ9އަހަރުވީ ކައިވެނި ނިމުމަކަށް\nއެމެރިކާގެ މަޝްހޫރު އެކްޓަރު ޗެނިން ޓޭޓަމް އާއި އޭނާގެ އަންހެނުން އަދި ކުޅަދާނަ އެކްޓްރެސް ޖެނާ ޑޭވަންގެ ނުވަ އަހަރުވީ ކައިވެނި ނިމުމަކަށް އަތުވެއްޖެއެވެ.\nޓުވިޓާ މެދުވެރިކޮށް ޗެނިން މި ވާހަކަ އާންމުކޮށްފައިވާއިރު، ކަނޑައެޅިގެން ދެމީހުން ވަކިވާން ނިންމީ ކީއްވެގެން ކަމެއް ހާމަ ކޮށްފައެއް ނުވެއެވެ.\nއެންމެ ފުރަތަމަ ޗެނިން އާއި ޖެނާ ދެމީހުން އެއްކޮށް އާންމުންނަށް ފެނިގެންދިޔައީ 2006 ވަނަ އަހަރު ޑިސެމްބަރ މަހުގެ6ވަނަ ދުވަހު ލޮސް އެންޖެލްސްއިން ކަމަށް ޚަބަރުތައް ބުނެއެވެ. އަދި އޭގެ ތިން އަހަރު ފަހުން ދެމީހުންގެ ކައިވެނި ވަނީ ކެލިފޯނިއާގެ މަލިބުގައި ކުރެވިގެން ގޮސްފައެވެ.\nގާތްގަނޑަކަށް މި ދެމީހުންގެ ކައިވެނީގެ ގުޅުމަށް ނުވަ ވަރަކަށް އަހަރުވެފައިވާއިރު، މި ފެށޭ މެއި 31 ގައި މި ދެމަފިރިންގެ ދަރިފުޅަށް ފަސް އަހަރު ފުރިގެންދާނެއެވެ.\n"ހަމަ ގައިމުވެސް މި ނިންމުމުގެ ސަބަބުން ދަރިފުޅަށް އެއްވެސް ކަހަލަ އަސަރެއް ކުރިޔަކަ ނުދޭނަން. ދެމީހުން ވަކިވިޔަސް، ދަރިފުޅަށް އެއްވެސް ކަމެއް ދައްޗެއް ނުވާނެ. ލޯތްބާއި އަޅާލުންވެސް ކުރިއެކޭ އެއްގޮތަށް ހަމަ ލިބޭނެ" ޗެނިން ބުނެފައިވެއެވެ.\n"މި ހުރިހާ ދުވަހު ފޭނުން ތި ދިން ސަޕޯޓަށް ވަރަށް ބޮޑަށް ޝުކުރިއްޔާ. ވަކިން ބޮޑަށް ޕާސަނަލް ލައިފް ސިއްރެއް ގޮތަށް ބާއްވައިދޭތީ" ނެށުމުގެ ހުނަރުވެސް ލިބިފައިވާ ޖެނާ ދިން އިންޓަވިއުއެއްގައި އޭނާ ބުނެފައިވެއެވެ.\nމި ދެމީހުން ވަކިވާން އުޅޭ ވާހަކަ ޤަބޫލު ނުކުރެވި ގިނަބަޔަކު ތިބީ އަދިވެސް ހައިރާން ކަންމަތީގައި ކަން ފާހަގަ ކޮށްލެވެއެވެ.\nކައިވެނީގެ ޙަފްލާ ބަދަލުވީ ބޮޑު ތަޅާފޮޅުމަކަށް


ރާއްޖެއަށް އެމްއައިޓީޓީގެ ދެ އެވޯޑެއް - DhiDaily\nރާއްޖެއަށް އެމްއައިޓީޓީގެ ދެ އެވޯޑެއް\nރަޝިއާގައި މިހާރު ކުރިއަށްދާ މޮސްކައު އިންޓަނޭޝަނަލް ޓްރެވެލް އެންޑް ޓުއަރިޒަމް އެގްޒިބިޝަން (އެމްއައިޓީޓީ)ގައި ރާއްޖެއަށް ދެ އެވޯޑެއް ލިބިއްޖެއެވެ.\nފަތުރުވެރިކަމުގެ ދާއިރާއަށް އަމާޒުކޮށްގެން ކުރިއަށް ގެންދާ އެ އެގްޒިބިޝަންގައި ރާއްޖެއަށް ލިބިފައިވަނީ ބްރައިޓްނިން އެގްޒިބިޝަން އާއި ބެސްޓް އައިލެންޑް ޕްރެޒެންޓޭޝަން އެވޯޑެވެ.\nއެ އެވޯޑާ ގުޅިގެން ވާހަކަދައްކަވަމުން ވިޒިޓް މޯލްޑިވްސްގެ މެނޭޖިން ޑިރެކްޓަރު ތޮއްޔިބު މުހައްމަދު ވިދާޅުވީ އެ އެވޯޑު ލިބުމަކީ ރާއްޖެއަށް ލިބުނު ވަރަށް ބޮޑު ޝަރަފެއް ކަމަށެވެ. އަދި އެފަދަ އެވޯޑެއް ލިބުމާ ގުޅިގެން ވަރަށް އުފާ ކުރައްވާ ކަމަށްވެސް ތޮއްޔިބު ވިދާޅުވިއެވެ.\nރާއްޖެއަށް ލިބޭ އެފަދަ ކޮންމެ އެވޯޑަކީ ރާއްޖޭގެ ފަތުރުވެރިކަމަށް ލިބިގެންދާ އިތުރު ކުރިއެރުމެއް ކަމަށް އޭނާ ފާހަގަކުރެއްވިއެވެ.\nއެމްއެމްޕީއާރުސީން ފަތުރުވެރިކަމުގެ ސިނާއަތުގައި ހަރަކާތްތެރިވާ 20 ކުންފުންޏަކާ އެކު ރަޝިއާގެ އެކި ސިޓީ ތަކުގައި ޓްރެވަލް ޓްރޭޑަށް ހާއްސަކޮށްގެން ރޯޑް ޝޯއެއް ވަނީ ފަށާފައެވެ. އެ އެވޯޑް ލިބިގެން ގޮސްފައިވަނީ ރޯޑްޝޯގެ ތެރެއިން ބޭއްވި ހާއްސަ އެގްޒިބިޝަނަކުންނެވެ.\nއެ ރޯޑްޝޯގައި ވިޒިޓް މޯލްޑިވްސް އާއެކު ދިވެހިރާއްޖޭގެ ފަތުރުވެރިކަމުގެ ސިނާއަތުގައި ހަރަކާތްތެރިވާ ފަރާތްތަކުގެ ތެރެއިން 12 ރިސޯޓަކާއި2ގެސްޓްހައުސް އަދި6ޓްރެވަލް އެޖެންޓުން ހިމެނޭ ގޮތަށް 33 ފަރާތަކުން ވަނީ ބައިވެރިވެފައެވެ.


"ބަލަ އަހަރެން ވެސް ވާހަކަ މި ދައްކަނީ މަޑުމަޑުންނެއްނު" އަހަރެން ބޭނުންވީ އިސްމާއިލަށް ވިސްނައިދޭށެވެ.\n"އެންމެ ރަނގަޅު. އަހަރެން ވެސް ވާހަކަ މި ދައްކަނީ މަޑުމަޑުން" އިސްމާއިލްގެ އަޑު މަޑުވިއެވެ. އޭނާ ވެސް ވައި އަޑުން ވާހަކަދައްކަން އެއްބަސްވިއެވެ.\nޔަލްވީ ފޯނުގައި ހުރެ އެނބުރިލީ އެ ވަގުތުއެވެ. އަހަރެން ހިނިތުންވެލީމެވެ. އިސްމާއިލް ބަލައިލީ އަހަރެންގެ މޫނަށެވެ. އަހަރެން ނިތުން އިޝާރާތްކޮށްލީމެވެ. ޔަލްވީއަށް ހިނިތުންވެލުމަށް އެދިއެވެ. އިސްމާއިލް އަހަރެން ބޭނުންވި ގޮތަށް ކަން ކޮށްލިއެވެ.\n"ތި ވަރުގެ ކަމެކޭ. މިހާރު އަހަރެން ބުނާ ގޮތަށް ކަންތައް ކުރި ނަމަ މި ތަނުން ސަލާމަތް ވެގެން މާލެ ދެވުނުތާ ކޮން ދުވަހެއް. ކަލޭ މާ ގޮތް ދައްކަން އުޅޭތީ ވާގޮތެއް ތިވަނީ ވެސް" އަހަރެން ވާހަކަދައްކަމުން ދިޔައީ އިސްމާއިލާ ދިމާއަށް ގުދުވެ އޮވެއެވެ.\n"ކިހިނެއްތަ މަ ހަދަންވީ؟" ބަލިކަށި ރާގެއްގައި ލަސްލަހުން ވައި އަޑުން އިސްމާއިލް ބުނެލިއެވެ.\n"ކަލޭ ދެން ވެސް މިލަހަނދުވަރުދޭ ރޭރޭ ބޭރަށް ނުނިކުންނާތި. ކަލޭއަށް ވެސް އެނގޭނެ މިއީ ފަޅު ރަށެއްކަން. ފަޅުރަށް ރަށަށް މިލަހަނދުވަރު ވެސް ދޭނެކަން. އެކަމުން އުފާ ހޯދާން ކަލޭ ނުވާނެކަން" ޝަހާދަތް އިނގިލި ނަގައި އިސްމާއިލްގެ ލޮލާ ކައިރިކޮށްލީމެވެ.\n"އެރޭ ހަނދު ހުރީ އެންމެ ބޮޑު ވެފަ" އިސްމާއިލް އުޅުނީ ދިފާއުގައި ވާހަކަދައްކާށެވެ. "އަހަރެން ބޭނުންވީ އެ މަންޒަރު ބަލައިލަން ނުކުންނަން. އަހަރެން ހިޔެއް ނުކުރަން ކަލޭ އެތަނަށް އަންނާނެ ކަމަކަށް"\n"އަދިވެސް ކަލޭއަށް އަހަންނަކީ ކާކު ކަން ނޭނގޭދޯ. ކަލޭއަކީ ކާކުކަން އަހަންނަށް ވިސްނިއްޖެ. އަހަރެން ވެސް ހިތުގައި ތިޔަ ސުވާލު ތަންކޮޅެއް ކުރިން އޮތް. އެކަމަކު މިހާރު އަހަންނަށް ވިސްނިއްޖެ. ކަލޭ ވެސް ބޮލެއް ހުރިއްޔާ މި ހިނގާ ކަންކަމުން އަހަންނަކީ ކާކުކަން މިހާރު ވިސްނެން ވާނެ" އަހަރެން ބޭނުންވީ އިސްމާއިލަށް ވިސްނައިދޭށެވެ.\n"ދެން ކޮބައިތަ ކަލޭގެ މަގުސަދަކީ؟" އިސްމާއިލް ދިޔައީ ސީދާ ސުވާލަށެވެ.\n"ވިސްނައިދިނުން. ކަލޭއަށް އަންގައިދިނުން. ކަލޭއަކީ ކާކުކަން ކަލޭއަށް ބުނެދިނުން" އަހަރެން ވެސް ޖަވާބު ދިނީ ސީދާ ސުވާލަށެވެ.\n"އަހަންނަކަށް ނުވިސްނޭ" އިސްމާއިލް ހާސްވިއެވެ.\n"އެހެންވީމަތާ މި ވިސްނައިދެނީ. ބައެއް މީހުންނަށް ވިސްނޭނީ ތަންކޮޅެއް ފަހުން. އަނެއް ބައި މީހުންނަށް ތަންކޮޅެއް ކުރީން" އަހަރެން ހިން ދެމިލީމެވެ. "ތިވަރު ކަލޭއަށް ވިސްނުނު ކަން ވެސް އެ ވަރަށް ބޮޑުވަރު. ތިންފިލާގެ ތެރެއަށް ނުވަންނަނީސް ކަލޭއަށް ތިކަން އެނގުން އެ ނަސީބެއް"\n"ކޮން މިލަ ހަނދުވަރެއްތަ؟" އިސްމާއިލް އަހައިލިއެވެ.\n"ކަލޭ އަބަދުވެސް ބުނަމެއްނު ފަޅު ރަށްރަށަށް މިލަހަނދުވަރުދޭނޭ" އަހަރެން ހިނިތުންވެލީމެވެ. "އެއީ އަހަރެން ބުނާ އެއްޗެއް ނޫނެއްނު"\nއިސްމާއިލް ވިސްނަން ފެށިކަން މޫނުމަތީގެ ކުލަވަރުން ހާމަވިއެވެ.\n"ނުވިސްނޭ. ހަނދާނަކަށް ނާދޭ" އިސްމާއިލުގެ ސިކުނޑި ސުމަކަށް ދިޔަ ކަހަލައެވެ.\n"އާނ. ފަޅުރަށަށް ކިތައްމެ ރީތި ހަނދުވަރެއް ދިނަސް އަހަރުމެންނަށް އެކަމުގެ އުފަލެއް ނުލިބޭނެ. އެކަމުގެ އުފާ ލިބޭނީ އެ ފަޅު ރަށެއްގެ ބަޔަކަށް. އަނެއްކާ ފަޅު ރަށެއް ވީމަ އެތަނުގައި ރަސްކަން ކުރާނީ ފަޅުކަން. އެކަނިވެރިކަން" އަހަރެން ގޮނޑީގައި އިށީނދެލީމެވެ. "ކޮންމެ ގޮތަކަށް މާނަކުރިޔަސް ކަލޭގެ އެ ބުނުމަކީ ހަމަ ތެދެއް"\n"އަހަރެން ކީކޭތަ ބުނީ؟" އިސްމާއިލް އަނެއްކާ ވެސް ސުވާލުކުރިއެވެ.\n"ޔަލްވީއަށް ތިޔަ ހުރިހާ ވާހަކައެއް ކިޔައިދީ! އަހަރެން ހުންނާނަން އަޑުއަހަން" އަހަރެން ބަލައިލީ ޔަލްވީ އަށެވެ. އޭރު އޭނާ ފޯނު ކަންފަތުން ނައްޓައިލަނީއެވެ.\n"ބޭބެ ގޮވައިލިންތަ؟" ޔަލްވީ ހިނިތުންވެލިއެވެ.\nނޫނެކޭ ބުނުމުގެ ގޮތުން އިސްމާއިލް ބޯ ތަޅުވައިލަމުން ހިނިތުންވެލިއެވެ.\n"މި ގުޅައިލީ ބޭބެގެ ޑޮކުޓަރަށް. މިބުނީ ވަސޭހަތްދޭ މީހާއަށް. އަހަންނަށް މިހާރު ހީވަނީ ބޭބެ މިހާރު އެ ވާހަކަތައް ކިޔައިދޭން ބޭނުންވާހެން. ބޭބެ ވެސް މިހާރު މިކަމުގެ ތެރެއިން ނުކުންނަށް ބޭނުންވާހެން" ޔަލްވީ އިށީނީ އަހަރެންގެ އުނގުމަތީގައެވެ.\nއަހަރެން ބޭނުންވީ ތެދުވާށެވެ. ޔަލްވީގެ ހަށިގަނޑުގެ ތެރެއިން ފަސޭހަކަމާއެކު އަހަންނަށް ތެދުވެވުނެވެ. ޔަލްވީއަށް ހީވީ ވައިރޯޅިއެއް އޭނާގެ ގައިގެ ތެރެއިން މައްޗަށް އެރި ހެންނެވެ. ސިހިފައި އޭނާ ބަލައިލީ އަހަންނާ ދިމާއަށެވެ. ނަސީބަކުން އޭނާއަކަށް އަހަރެން ނުފެނެއެވެ. އިސްމާއިލް ގާތަށް ހިނިއައެވެ. އަހަރެން ޝަހާދަތް އިނގިލި ނޭފަތުގައި ޖައްސައިލީމެވެ. އިސްމާއިލަށް ވިސްނުނެވެ.\n"ކިހިނެއްވީ؟" ޔަލްވީ ހައިރާން ކަމާއެކު އިސްމާއިލަށް ބަލައިލިއެވެ. "ކީއްވެ ވައިރޯޅިއެއް މައްޗަށް އަރަންވީ"\n"ވެދާނެއްނު އެހެން މީހަކު ގޮނޑީގައި އިންދާ އިށީނދެވުނީ ކަމަށް" އިސްމާއިލް ވެސް ހިނިތުންވެލިއެވެ.\n"ކީކޭ؟" ޔަލްވީ ބިރުގަތެވެ.\n"އެ ހީވި ގޮތެއް. ކޮއިފު ނިންޖަން ބަލިވާތީ ހީވާ ގޮތެއް އެ" އިސްމާއިލް ބަލައިލީ އަހަރެންގެ ތުންފަތުގެ ހަރަކާތަށެވެ.\n"އެހެން ކަންނޭނގެ މިވަނީ" ޔަލްވީ ވެސް އެއްބަސްވިއެވެ. "ބިސާމު އައީމަ ދާން ކަމަށް މި އިންނަނީ. އެކަމަކު ދެން ދެވޭނީ ޑޮކުޓަރު އައީމަ ބުނާ އެއްޗެއް ބަލައިފަ. ބޭބެ ވެސް އިހަށް އަރަމާކޮށްލާ"\nޔަލްވީ ފޯނު ނެގިއެވެ. މަޑުމަޑުން ލަވައެއް ޖަހައިލިއެވެ. އަހަންނަށް ވެސް އެއްމެ ރީތި އެއްލަވައެވެ.\n"ހަނދާންވާން ފަށައިފިދޯ" އިސްމާއިލް ބަލައިލީ އަހަރެންގެ މޫނަށެވެ. "ހަނދުވަރު ދިނަސް ހަނދެއްނެތެ..."\n"އަހަންނަށް އެހަނދާންތަކުގައި އުދުހިލަން ފުރުސަތެއް ދީފަ އިއްސެ ހިމޭނުން އޮވެބަލަ އާދޭސްކޮށްފަ. އެ ލަވަ އަޑުއަހައިލައިގެން ނަމަވެސް އެ ހަނދާންތަކަށް ވިސްނައިލަން ފުރުސަތުދީބަލަ" އަހަރެން ބޭނުންވީ ހަމަޖެހިލާށެވެ. މާޒީގެ ސަފުހާތަކުން ހިތް އުފާކޮށްލާށެވެ.\nއަހަންނާ އިސްމާއިލާ ދެމުގައި ކުރެވެމުން ދިޔައީ ހަރަކާތްތަކެކެވެ. ބަދަލު ކުރެވެމުން ދިޔައީ އިހުސާސްތަކެކެވެ. ހަނދާންތަކެކެވެ. ނިތުން ނިތަށް ފޮނުވުނު މެސެޖުތަކަކުންނެވެ. ކުރު އެހެނަސް ފޮނި ހަނދާންތަކެކެވެ. އެއާއެކު މާޒީގެ ފުންކަނޑުގެ ތެރެއަށް އަހަންނަށް ފުންމައިލެވުނެވެ.\nވރަށް ރީތި އެކަމަކު މާކުރު


Council Inthikhaabu Fas Kohggen Nuvaane: Mdp Memberun | Hathaavees\nކައުންސިލް އިންތިހާބު ފަސްކޮށްގެން ނުވާނެ: އެމްޑީޕީ މެންބަރުން\nކޮވިޑް19 އާ ގުޅިގެން ކުރިޔަށް އޮތް ލޯކަލް ކައުންސިލް އިންތިހާބު ފަސް ކުރުމަށް އެމްޑީޕީގެ ބައެއް މަޖިލިސް މެންބަރުން ދެކޮޅު ހައްދައިވައިފިއެވެ.\nލޯކަލް ކައުންސިލްތަކުގެ އިންތިހާބުގެ ގާނޫނުން އައްޑޫ މީދޫ ދާއިރާގެ މެންބަރު ރޮޒައިނާ އާދަމް ހުށަހަޅުއްވާފައިވާ އިސްލާހަށް ބަހުސް ކުރައްވަމުން އެމްޑީޕީގެ ބައެއް މަޖިލިސް މެންބަރުން ވަނީ އިންތިހާބު މިހާރު ބޭއްވުމަށް ނިންމާފައިވާ ތާރީހުގައި ބޭއްވުމަށް ގޮވާލާފައެވެ. އެގޮތުން ކަނޑިތީމު ދާއިރާގެ މެންބަރު އަބްދުﷲ ޝަހީމް އަބްދުލް ހަކީމް ވިދާޅުވީ ރާއްޖޭގެ ރަށްތަކުގެ ހިންގުން ގާނޫނީ ހުސްކަމެއްގެ ތެރެއަށް ދިއުމަކީ ރަނގަޅު ގޮތެއް ނޫން ކަމަށެވެ. އަދި ލާމަރުކަޒީ ނިޒާމަށް އޮތް އެންމެ ރަނގަޅު ގޮތަކީ އިންތިހާބު ބާއްވަން އޮތް ތާރީހުގައި ބޭއްވުން ކަމަށް ޝަހީމް ވިދާޅުވިއެވެ.\nއިނގުރައިދޫ ދާއިރާގެ މެންބަރު ހަސަން އަހްމަދު ވިދާޅުވީ، އިންތިހާބު ފަސް ކޮށްގެން ގައުމަށް ހަމަޖެހުމެއް ވެސް އަދި ކުރިއެރުމެއް ވެސް ނުލިބޭނެ ކަމަށެވެ. އޭނާ ވިދާޅުވީ އިންތިހާބެއް ފަސް ކުރުމަކީ ގައުމަކަށް ލިބިގެން ދާނެ އެންމެ ބޮޑު ގެއްލުން ކަމަށެވެ. އަދި ރާއްޖޭގެ ހާލަތު އޮތީ އިންތިހާބެއް ފަސް ކުރަން ޖެހޭ ފަދަ ހާލަތެއްގައި ނޫން ކަމަށްވެސް އޭނާ ވިދާޅުވިއެވެ.\nތޮއްޑޫ ދާއިރާގެ މެންބަރު ހަސަން ޝިޔާން ވިދާޅުވީ މިވަގުތު ރާއްޖޭގެ ކައުންސިލްތަކުގައި ތިބި އިދިކޮޅު ކައުންސިލަރުންނަކީ ސަރުކާރަށް އެއްބާރުލުން ދީ ސަރުކާރުގެ ނިންމުންތައް ތަންފީޒު ކުރާ ކައުންސިލަރުންތަކެއް ނޫން ކަމަށެވެ. އެހެންކަމުން އެންމެ ރަނގަޅު ގޮތަކީ އިންތިހާބު މިހާރު ބާއްވަން އޮތް ތާރީހުގައި އިންތިހާބު ބޭއްވުން ކަމަށް ޝިޔާން ވިދާޅުވިއެވެ.\nރާއްޖެއިން ކޮވިޑް19 ގެ ހަ ކޭސްއެއް މިހާރު ފެނިފައިވާއިރު ގިނަ ބަޔަކު ބުނަމުން ދަނީ އިންތިހާބު ފަސް ކުރުމަށެވެ. މިއަދު ކުރީގެ ރައީސް މައުމޫން އަބްދުލް ގައްޔޫމްވެސް ވަނީ އިންތިހާބު ފަސް ކުރުމަށް ގޮވާލާފައެވެ.\nއިންތިހާބު ފަސް ނުކޮށް މިހާރު އޮތް ތާރީހުގައި އިންތިހާބު ބޭއްވުމަށް ސަރުކާރުގެ މެންބަރުން ގޮވާލިއިރު އެމްޑީޕީން ވަނީ އެޕާޓީގެ ކެމްޕެއިންތައް މަޑުޖައްސާލާފައެވެ. ކޮވިޑް19 ގެ ސަބަބުން އިދިކޮޅު ޕީޕީއެމް އިން ވެސް ވަނީ އެޕާޓީގެ ކެމްޕެއިން ހަރަކާތްތައް މަޑު ޖައްސާލާފައެވެ.